SLUŽBENI GLASNIK GRADA DUBROVNIKA

Broj 6. Godina LIX

Dubrovnik, 12. svibnja 2022. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

48. Odluka o korištenju dijela naplaćenih sredstava komunalnog doprinosa i komunalne naknade za druge namjene različite od namjena propisanih člankom 76. i 91. Zakona o komunalnom gospodarstvu

49. Odluka o donošenju Urbanističkog plana uređenja stambenog naselja za branitelje na Nuncijati

50. Odluka o stavljanju izvan snage Odluke o izradi izmjena i dopuna Detaljnog plana uređenja „Športsko-rekreacijskog parka Gospino polje“

51. Odluka o izradi Izmjena i dopuna Detaljnog plana uređenja „Športsko-rekreacijskog parka Gospino polje“ te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika

52. Odluka o stavljanju izvan snage Odluke o izradi Izmjenama i dopunama Prostornog plana uređenja Grada Dubrovnika i dopuna Generalnog urbanističkog plana Grada Dubrovnika te stavljanja izvan snage dijela Urbanističkog plana uređenja „Radeljević-Libertas“

53. Odluka o izradi izmjena i dopuna Urbanističkog plana uređenja „Radeljević-Libertas“ te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika

54. Odluka o gospodarenju nekretninama u vlasništvu Grada Dubrovnika

55. Odluka o proglašenju komunalne infrastrukture javnim dobrom u općoj uporabi u vlasništvu Grada Dubrovnika – park Gradac

56. Odluka o osnivanju Doma za starije osobe Ragusa

57. Odluka o ostvarivanju prava na subvenciju troškova najma stana samcima i obiteljima slabijeg materijalnog statusa

58. Odluka o koeficijentu za obračun plaća ravnatelja/ica javnih ustanova dječjih vrtića Grada Dubrovnika

59. Odluka o načinu ostvarivanja prednosti upisa djece u javne ustanove dječjih vrtića Grada Dubrovnika

60. Odluka o izmjeni Odluke o sufinanciranju i subvencioniranju privatnih dječjih vrtića i djelatnosti dadilja na području Grada Dubrovnika

61. Odluka o osnivanju i imenovanju članova Gradskog povjerenstva za procjenu šteta od prirodnih nepogoda

62. Odluka o imenovanju Stručnog povjerenstva za davanje koncesije za posebnu upotrebu pomorskog dobra Grada Dubrovnika radi izgradnje crpne stanice na čest. zem. 1875/16 k.o. Dubrovnik

63. Odluka o davanju suglasnosti Libertasu Dubrovnik d.o.o. za sklapanje ugovora o operativnom leasingu s ostatkom vrijednosti na razdoblje od 3 godine za nabavu validatora

64. Etički kodeks nositelja političkih dužnosti u Gradu Dubrovniku

65. Izmjena i dopuna Plana korištenja javnim površinama u povijesnoj jezgri

66. Godišnji provedbeni plan unapređenja zaštite od požara na području Grada Dubrovnika u 2022. godini

67. Zaključak o izmjenama i dopunama Zaključka o unapređenju projekta Dubrovačke kartice (Dubrovnik Card)

68. Zaključak o prihvaćanju Izvješća o stanju zaštite od požara i stanju provedbe godišnjeg provedbenog plana unapređenja zaštite od požara na području Grada Dubrovnika u 2021. godini

69. Rješenje o imenovanju ravnatelja Javne ustanove u kulturi Folklorni ansambl „Linđo“

GRADONAČELNIK

70. Odluka o započinjanju postupka strateške procjene utjecaja Urbanističkog plana uređenja naselja Zaton Mali I na predjelu Bunica I na okoliš

71. Odluka kojom se utvrđuje da nije potrebno provesti stratešku procjenu utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš

72. Odluka kojom se utvrđuje da nije potrebno provesti stratešku procjenu utjecaja Izmjena i dopuna Urbanističkog plana uređenja „Radeljević-Libertas” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš

73. Izmjene i dopune Godišnjeg plana upravljanja pomorskim dobrom na području Grada Dubrovnika za 2022. godinu

**G R A D S K O V I J E Ć E**

**48**

Na temelju članka 95. Zakona o komunalnom gospodarstvu (“Narodne novine”, broj 68/18, 110/18, 32/20), članka 2.stavka 3. Odluke o kumunalnoj naknadi (“Službeni glasnik Grada Dubrovnika”, broj 25/18, 6/20, 12/20 ), članka 2.stavka 3. Odluke o komunalnom doprinosu (“Službeni glasnik Grada Dubrovnika”, broj 25/18, 12/20, 16/20) i članka 39.Statuta Grada Dubrovnika (”Službeni glasnik Grada Dubrovnika”, broj 2/21.), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**o korištenju dijela naplaćenih sredstava komunalnog doprinosa**

**i komunalne naknade za druge namjene različite od namjena**

**propisanih člancima 76. i 91. Zakona o komunalnom gospodarstvu**

Članak 1.

Uslijed nastupanja posebnih okolnosti koje su nastale proglašenjem epidemije bolesti COVID – 19 uzrokovane virusom SARS-CoV-2, a zbog čega je ugrožen život i zdravlje građana te je narušena gospodarska aktivnost i uzrokovana gospodarska šteta, određuje se korištenje dijela naplaćenih sredstava komunalnog doprinosa i komunalne naknade i za druge namjene različite od namjena propisanih čl. 76. i 91. Zakona o komunalnom gospodarstvu (“Narodne novine” br. 68/18, 110/18 i 32/20).

Dio naplaćenih sredstava komunalnog doprinosa i komunalne naknade koji se može koristiti i za druge namjene različite od namjena propisanih čl. 76. i 91. Zakona o komunalnom gospodarstvu (“Narodne novine” br. 68/18, 110/18 i 32/20) iznosi najviše do 50% naplaćenih sredstava s osnova komunalne naknade i komunalnog doprinosa za proračunsko razdoblje 2022. godine.

Ukoliko se dijelom naplaćenih novčanih sredstava komunalnog doprinosa i komunalne naknade iz stavka 2. ne ispravi narušena gospodarska aktivnost i uzrokovana gospodarska šteta, Gradsko vijeće Grada Dubrovnika će svojom odlukom ovlast iz čl. 95 st.3. i 4. Zakona o komunalnom gospodarstvu (“Narodne novine” br. 68/18, 110/18 i 32/20) produljiti i za proračunsko razdoblje 2023. godine.

Članak 2.

Ova odluka stupa na snagu osmog dana od dana objave u “Službenom glasniku Grada Dubrovnika”.

KLASA: 363-01/22-09/14

URBROJ: 2117-1-09-22-3

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**49**

Na temelju članka 109. stavka 4. Zakona o prostornom uređenju („Narodne novine“, 153/13), a u svezi s odredbom članka 62. stavka 1. Zakona o izmjenama i dopunama Zakona o prostornom uređenju („Narodne novine“, broj 39/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), temeljem suglasnosti Ministarstva prostornoga uređenja, graditeljstva i državne imovine KLASA: 350-02/20-13/48 URBROJ: 531-06-1-1-20-5 od 30. rujna 2020., Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**O DONOŠENJU URBANISTIČKOG PLANA UREĐENJA**

**STAMBENOG NASELJA ZA BRANITELJE NA NUNCIJATI**

**I. OPĆE ODREDBE**

Donosi se Urbanistički plan uređenja stambenog naselja za branitelje na Nuncijati.

Izrađivač Urbanističkog plana uređenja stambenog naselja za branitelje na Nuncijati je Urbanizam Dubrovnik d.o.o. iz Dubrovnika, Vukovarska 8/II, u koordinaciji sa nositeljem izrade Gradom Dubrovnikom.

Urbanistički plan uređenja stambenog naselja za branitelje na Nuncijati (u daljnjem tekstu: Plan) sastavni je dio ove Odluke, a sastoji se od tekstualnog i grafičkog dijela te obveznih priloga.

Elaborat Plana sadrži sljedeće dijelove:

1. **A TEKSTUALNI DIO**

I. UVOD

II. ODREDBE ZA PROVOĐENJE

1. **B GRAFIČKI DIO**
2. KARTOGRAFSKI PRIKAZI:

|  |  |  |
| --- | --- | --- |
| 1. | Korištenje i namjena površina | 1:1000 |
| 2.1. | Prometna, ulična i komunalna infrastrukturna mreža – Prometna i ulična mreža | 1:1000 |
| 2.2. | Prometna, ulična i komunalna infrastrukturna mreža – Elektroenergetika i telekomunikacije | 1:1000 |
| 2.3. | Prometna, ulična i komunalna infrastrukturna mreža - Vodoopskrba  | 1:1000 |
| 2.4. | Prometna, ulična i komunalna infrastrukturna mreža – Odvodnja otpadnih voda | 1:1000 |
| 3.1. | Uvjeti korištenja, uređenja i zaštite površina - Prirodna baština i krajobraz | 1:1000 |
| 3.2. | Uvjeti korištenja, uređenja i zaštite površina – Oblici korištenja, Područja posebnih ograničenja u korištenju | 1:1000 |
| 4.1. | Načini i uvjeti gradnje - Način gradnje | 1:1000 |
| 4.2. | Plan parcelacije | 1:1000 |

1. **C OBVEZNI PRILOZI**

**PRILOG I.** Obrazloženje Plana

**PRILOG II.** Popis korištene dokumentacije i propisa koje je bilo potrebno poštivati

 u izradi Plana

**PRILOG III.** *Odluka o izradi Urbanističkog plana uređenja stambenog naselja za branitelje na Nuncijati (Službeni glasnik Grada Dubrovnika, 18/15.)*

**PRILOG IV.** Mišljenje o provedenom postupku ocjene o potrebi provedbe strateške procjene utjecaja na okoliš

**PRILOG V.** Dokumentacija o ovlaštenju stručnog izrađivača Plana za izradu prostornih planova

**II. ODREDBE ZA PROVOĐENJE**

1. **UVJETI ODREĐIVANJA I RAZGRANIČAVANJA POVRŠINA JAVNIH I DRUGIH NAMJENA**

Urbanistički plan uređenja stambenog naselja za branitelje na Nuncijati (u daljnjem tekstu: Plan) utvrđuje osnovne uvjete korištenja i namjene površina te smjernice kojim se omogućava uređenje prostora za izgradnju novih građevina te uređenje zemljišta.

Obuhvat Plana utvrđen je prostorno-planskom dokumentacijom šireg područja, odnosno Generalnim urbanističkim planom Grada Dubrovnika (Službeni glasnik Grada Dubrovnika, 10/05., 10/07., 08/12., 03/14., 09/14.-pročišćeni tekst, 04/16., 25/18., 13/19.).

Odlukom o izradi Plana *(Službeni glasnik Grada Dubrovnika, 18/15.)*, a sukladno Zakonu o prostornom uređenju (Narodne novine, 153/13.), obuhvat Plana pobliže je određen i uži je od obuhvata iz stavka (1) ovog članka. Površina obuhvata Plana iznosi 4,96 ha.

Područje obuhvata Plana u cijelosti je neizgrađeno. Generalnim urbanističkim planom Grada Dubrovnika unutar obuhvata Plana predviđena je mješovita namjena, pretežito stambena srednje gustoće (M12). U zonama mješovite namjene srednje gustoće, kada se radi o česticama koje su manje od propisanih GUP-om Grada Dubrovnika, dopušta se gradnja niske gustoće prema uvjetima za nižu gustoću i urbanim pravilima.

Obuhvat se nalazi sjeverozapadno od postojećeg naselja Nuncijata, tj. dijelom sjeveroistočno od postojećeg puta č.zem 1187/1 k.o. Gruž i crkve na Nuncijati, a dijelom jugozapadno od puta č.zem. 1187/1 k.o. Gruž i crkve na Nuncijati, sve do postojećeg južnog puta č.zem. 1166/1 k.o. Gruž koji čini južnu granicu postojećeg naselja i predstavlja trasu povijesnog Dubrovačkog vodovoda.

Uvjeti i načini gradnje unutar obuhvata Plana moraju biti u skladu s odredbama ovog Plana.

Uvjeti gradnje i uređenja prostora temelje se na smjernicama proizašlim iz Generalnog urbanističkog plana Grada Dubrovnika, kojim su u okviru namjene površina utvrđeni prostori za daljnje zahvate unutar obuhvata Plana, uključivo i uvjeti vezani uz način gradnje, tipologiju i visinu građevina, te intenzitet korištenja prostora (gustoće, kapaciteti, izgrađenost i iskorištenost građevne čestice).

Ovim Planom se uvjeti i načini gradnje u pojedinim segmentima strože propisuju u odnosu na uvjete propisane Generalnim urbanističkim planom Grada Dubrovnika.

Pri urbanističkom planiranju i uređenju na svim razinama potrebno je voditi računa da se zadrži krajobrazna raznolikost i prirodna kvaliteta prostora uz uvažavanje i poticanje lokalnih metoda gradnje i graditeljske tradicije te poticati uporabu autohtonih materijala i poštivanja tradicionalnih arhitektonskih smjernica prilikom gradnje objekata.

Planom su definirane namjene površina čiji prikaz je sadržan u tekstualnom dijelu Plana i u grafičkom dijelu Plana na kartografskom prikazu *1. Korištenje i namjena površina*, u mjerilu 1:1000.

Unutar obuhvata Plana određene su i razgraničene zone različitih namjena:

* 1. STAMBENA NAMJENA (S)
	2. GOSPODARSKA NAMJENA-POSLOVNA (K)
		1. pretežito trgovačka (K2)
	3. JAVNA I DRUŠTVENA NAMJENA (D)
		1. Predškolska i školska (D4)
	4. ŠPORTSKO-REKREACIJSKA NAMJENA (R)
		1. Športska igrališta (R2)
	5. JAVNE ZELENE POVRŠINE (Z1)
		1. Javni park (Z1)
	6. JAVNI PARKING/JAVNE ZELENE POVRŠINE UNUTAR

KORIDORA PROMETNICE (P/Z)

* 1. POVRŠINE INFRASTRUKTURNIH SUSTAVA (IS)

Detaljno razgraničenje pojedinih namjena na području obuhvata Plana, kao i zahvati na građevnim česticama provoditi će se i utvrđivati aktima o gradnji, u skladu s odredbama Plana te važećim propisima i standardima Republike Hrvatske.

Oblikovanje novih građevnih čestica podrazumijeva uspostavu nove parcelacije prema funkcionalnom načelu.

Parcelacija zemljišta u svrhu utvrđivanja novih građevnih čestica provodi se u skladu s Planom. Iznimno, dozvoljava se odstupanje od veličina građevnih čestica iskazanih ovim Planom prilikom detaljne geodetske izmjere na terenu.

Parcelacija objekata infrastrukturnog sustava provodi se u skladu s Planom. Iznimno, za objekte prometne infrastrukture dozvoljava se odstupanje od veličina čestica iskazanih ovim Planom.

Ovim je Planom napravljena parcelacija zemljišta na način da se istovremeno zadovolje potrebe za zbrinjavanjem branitelja Domovinskog rata, što je opisano u Odluci o izradi Plana, te uvjeti gradnje predviđenih namjena, koji su propisani GUP-om Grada Dubrovnika, poštujući posebne propise RH. Na kartografskom prikazu *4.2. Plan parcelacije*, u mjerilu 1:1000, prikazan je plan parcelacije unutar obuhvata Plana.

Oblici korištenja površina unutar obuhvata Plana prikazani su na kartografskom prikazu *3.2. Uvjeti korištenja, uređenja i zaštite površina-Oblici korištenja*, *Područja posebnih ograničenja u korištenju,* u mjerilu 1:1000, a obuhvaćaju sljedeće:

* 1. nova gradnja, prema uvjetima gradnje propisanim u odnosnim člancima odredbi za svaku namjenu površina
	2. drvorede, prema uvjetima propisanim u odnosnom članku odredbi
	3. ozelenjavanje površina, radi kvalitetnijeg uklapanje urbanističke kompozicije u okoliš.

Načini i uvjeti gradnje na navedenim površinama prikazani su na kartografskom prikazu *4.1. Načini i uvjeti gradnje-Način gradnje,* u mjerilu 1:1000, a obuhvaćaju sljedeće, u skladu sa odnosnim člancima odredbi za provođenje:

1. stambena (niska) gradnja:

1.1.samostojeće planirano (SS2)

1.2. dvojni planirani (D2)

2. javna gradnja – samostojeće planirano (SS2)

3. poslovna gradnja – samostojeće planirano (SS2)

* 1. športsko-rekreacijska gradnja – samostojeće planirano (SS2)
	2. infrastrukturna gradnja – samostojeće planirano (SS2)

Dijelovi etaža građevine i visina građevine, odnosno njena visina vijenca i ukupna visina propisani su ovim Planom na sljedeći način:

* 1. Podrum (Po) je dio građevine koji je potpuno ukopan ili je ukopan više od 50% svog volumena u konačno uređeni i zaravnani teren uz pročelje građevine.
	2. Suteren (S) je dio građevine čiji je prostor ukopan do 50% svog volumena u konačno uređeni i zaravnani teren uz pročelje građevine, odnosno da je najmanje jednim svojim pročeljem izvan terena.
	3. Prizemlje (Pr) je dio građevine čiji se prostor nalazi neposredno na površini, odnosno najviše 1,5 m iznad konačno uređenog i zaravnanog terena mjereno na najnižoj točki uz pročelje građevine.
	4. Kat (K) je dio građevine čiji se prostor nalazi između dva stropa iznad prizemlja.
	5. Potkrovlje (Pk) je dio građevine čiji se prostor nalazi iznad zadnjeg kata i neposredno ispod krova.
	6. Visina vijenca građevine mjeri se od konačno zaravnanog i uređenog terena uz pročelje građevine na njegovom najnižem dijelu do gornjeg ruba stropne konstrukcije zadnjeg kata, odnosno vrha nadozida potkrovlja, čija visina ne može biti viša od 1,2 m.
	7. Ukupna visina građevine mjeri se od konačno zaravnanog i uređenog terena na njegovom najnižem dijelu uz pročelje građevine do najviše točke krova (do sljemena krova u slučaju kosog krovišta).

Suteren iz stavka (1) ovog članka se smatra nadzemnom etažom i ulazi u izračun visine vijenca i ukupne visine građevine.

Regulacijska linija odvaja javnu površinu od privatne (u smislu režima korištenja). Minimalna udaljenost regulacijske linije od ruba kolnika treba osigurati mogućnost izgradnje odvodnog jarka, usjeka nasipa, bankine i nogostupa, a ne može biti manja od one određene zakonskim propisima.

Minimalna udaljenost građevinskog pravca od regulacijskog pravca iznosi 5,0 m.

Iznimno od stavka (2) ovog članka, minimalna udaljenost građevinskog pravca od regulacijskog pravca pješačke stepenaste ulice iznosi 3,0 m.

Udaljenost građevine od regulacijskog smjera ne vrijedi u zonama stroge zaštite ili za pojedinačne zaštićene građevine.

1. **UVJETI SMJEŠTAJA GRAĐEVINA GOSPODARSKE NAMJENE (K)**

Građevina gospodarske namjene smješta se na površini gospodarske namjene–poslovne (K2-pretežito trgovačka), prikazanim u grafičkom dijelu Plana, na kartografskom prikazu *1. Korištenje i namjena površina*, u mjerilu 1:1000 i na *Shemi plana parcelacije s brojčanim pokazateljima* na građevnoj čestici s oznakom C.

Površina gospodarske namjene-poslovne (K2-pretežito trgovačka) u obuhvatu Plana u naravi predstavlja neizgrađeni prostor.

Uvjeti i načini gradnje moraju biti u skladu s odredbama ovog Plana.

* 1. **Uvjeti i način gradnje**

Građevina gospodarske namjene na površini gospodarske namjene-poslovne (K2-pretežito trgovačka) može se isključivo graditi kao samostojeća građevina, za koju vrijede sljedeći uvjeti gradnje:

* 1. minimalna veličina građevne čestice iznosi 400 m²
	2. maksimalni koeficijent izgrađenosti (kig) iznosi 0,3
	3. maksimalni koeficijent iskorištenosti (kis) iznosi 0,6
	4. najveća dozvoljena ukupna visina građevine iznosi 8 m
	5. najveća dozvoljena katnost iznosi dvije nadzemne etaže
	6. najmanji udio prirodnog neizgrađenog terena unutar građevne čestici mora iznositi 40%
	7. iznimno, dozvoljava se gradnja podzemne etaže, odnosno podruma, u kojem slučaju maksimalni koeficijent iskorištenosti (kis) iz podstavka 3. iznosi 0,75
	8. najmanja udaljenost građevine od međa susjednih građevnih čestica iznosi h/2 (h=visina građevine mjereno od najniže točke uređenog terena uz građevinu do vijenca građevine), ali ne manje od 3,0 m
	9. građevna čestica se mora nalaziti uz izgrađenu javnoprometnu površinu profila definiranog ovim Planom ili uz javnoprometnu površinu za koju je prethodno izdan akt o gradnji
	10. parkirne i garažne površine, kapaciteta sukladno normativima propisanim ovim Planom, moraju biti osigurane na vlastitoj građevnoj čestici, a u skladu sa uvjetima propisanim u odnosnim odredbama za provođenje Plana.

Građevina gospodarske namjene, osim prodajne površine (trgovine), mora obuhvatiti i ostale prateće sadržaje potrebne za funkcioniranje trgovačke namjene (skladišta i dr.).

Površina gospodarske namjene-poslovne (K2-pretežito trgovačka) ne smije se prenamijeniti u druge namjene, kao ni građevina izgrađena na toj površini.

1. **UVJETI SMJEŠTAJA GRAĐEVINA JAVNIH I DRUŠTVENIH DJELATNOSTI (D4) - Škola i vrtić**

Građevine javnih i društvenih djelatnosti mogu se smjestiti na površinama javne i društvene namjene (D) prikazanim u grafičkom dijelu Plana, na kartografskom prikazu *1. Korištenje i namjena površina*, u mjerilu 1:1000 i na *Shemi plana parcelacije s brojčanim pokazateljima* na građevnoj čestici s oznakom D.

Pod javnom i društvenom namjenom s oznakom D4 podrazumijeva se mogućnost smještaja predškolskog i školskog sadržaja na predmetno područje.

Površina javne i društvene namjene u obuhvatu Plana u naravi predstavlja neizgrađen prostor.

Za obuhvat javne i društvene namjene (D4-predškolska i školska), zajedno sa dijelom javnih zelenih površina (Z1-javni park) koji se nalazi između zone javne i društvene namjene te Crkve navještenja, obvezna je provedba arhitektonsko-urbanističkog natječaja.

Potrebe za predškolskim ustanovama i osnovnim školama te standardi za iste određuju se na temelju posebnih propisa.

Pri projektiranju i gradnji predškolskih ustanova primjenjuju se posebni propisi i pedagoški standardi Republike Hrvatske te uzimajući u obzir lokalne uvjete.

Uvjeti i načini gradnje moraju biti u skladu s odredbama ovog Plana.

* 1. **Uvjeti i način gradnje**

Građevine javnih i društvenih djelatnosti na površini javne i društvene namjene (D4-predškolska i školska) mogu se isključivo graditi kao samostojeće građevine, za koje vrijede sljedeći uvjeti gradnje:

* 1. maksimalni koeficijent izgrađenosti (kig) iznosi 0,4
	2. najveća dozvoljena ukupna visina građevine iznosi 6 m
	3. visina građevine ne smije nadvisiti crkvu Navještenja, koja se nalazi uz granicu obuhvata Plana
	4. fasada objekta treba biti razvedena i zaklonjena visokom vegetacijom
	5. potrebno je urediti građevnu česticu na način da dominira vanjsko uređenje visokom autohtonom ili udomaćenom vegetacijom, za što je potrebna izrada elaborata krajobraznog uređenja od strane ovlaštene osobe.

Pri projektiranju i gradnji predškolskih ustanova primjenjuju se posebni propisi i pedagoški standardi Republike Hrvatske.

Površine javne i društvene namjene odnose se na posebnu česticu prikazanu na kartografskom prikazu *1. Korištenje i namjena površina*, u mjerilu 1:1000 i na *Shemi plana parcelacije s brojčanim pokazateljima*.

Iznimno, na površini javne i društvene namjene (D4-predškolska i školska) dozvoljava se gradnja pomoćnih građevina, na koje se primjenjuju uvjeti iz plana šireg područja, a sukladno posebnim propisima.

Parkirne i garažne površine moraju biti osigurane na vlastitoj građevnoj čestici.

Za građevine javne i društvene namjene (D4) propisuju se sljedeći uvjeti za rješavanje parkirališnih potreba:

* 1. parkirališne potrebe mogu se ostvariti dijelom u podrumskim etažama, a dijelom parkiranjem na terenu
	2. površina garaže u podrumskoj etaži može zauzimati do 70% površine građevne čestice

Potreban broj parkirališnih mjesta za građevine javnih i društvenih namjena propisan je tablicom 01. u poglavlju 7.1.1.Promet u mirovanju.

1. **UVJETI SMJEŠTAJA GRAĐEVINA STAMBENE NAMJENE (S)**

Građevine stambene namjene mogu se smjestiti na površini stambene namjene (S), prikazanim u grafičkom dijelu Plana, na kartografskom prikazu *1. Korištenje i namjena površina*, u mjerilu 1:1000 i na *Shemi plana parcelacije s brojčanim pokazateljima* na građevnim česticama.

Površina stambene namjene u obuhvatu Plana u naravi predstavlja neizgrađeni prostor.

Uvjeti i načini gradnje moraju biti u skladu s odredbama ovog Plana.

Površine stambene namjene su površine na kojima su planirane građevine stambene namjene.

Na površinama stambene namjene mogu se uređivati prostori za sljedeće prateće sadržaje:

* 1. parkovi i dječja igrališta
	2. infrastrukturni objekti
	3. prodavaonice robe za dnevnu potrošnju i poslovni prostori do 150 m2 građevinske bruto površine
	4. ostale namjene koje dopunjuju stanovanje kao osobne usluge (krojač, frizer, fotograf, servis kućanskih aparata i sl.) i intelektualne usluge – uredi, javni i društveni sadržaji te turistički apartmani

Sadržaji iz stavka (2), podstavak 4. ovog članka mogu biti u sklopu stambene građevine, uz uvjet da unutar jedne stambene građevine mogu biti površine do najviše 30% građevinske bruto površine.

Na površinama stambene namjene ne mogu se graditi građevine za proizvodnju, skladišta, servisi i drugi sadržaji koji bukom, mirisom i drugim nepovoljnim utjecajima ometaju stanovanje.

* 1. **Uvjeti i način gradnje**

Stambene građevine u obuhvatu Plana grade se kao niske građevine na kosom terenu, na pripadajućim građevnim česticama.

Niska građevina u smislu ovih odredbi je građevina stambene namjene s najviše tri funkcionalne jedinice, od kojih je najviše jedna poslovni sadržaj naveden u članku 19., stavak (2), podstavci 3. i 4..

Niske građevine na površini stambene namjene (S) mogu se graditi kao:

* 1. samostojeće građevine, za koje vrijede sljedeći uvjeti gradnje:
		1. minimalna površina građevne čestice: 400 m²
		2. najveća dozvoljena građevinska bruto površina svih objekata na čestici: 300 m²
		3. najveći dozvoljeni koeficijent izgrađenosti (kig): 0,3
		4. najveći dozvoljeni koeficijent iskorištenosti (kis): 0,75
		5. najveća dozvoljena visina vijenca građevine: 8 m
		6. najveća dozvoljena ukupna visina građevine: 10 m
		7. najveća dozvoljena katnost iznosi tri nadzemne etaže
	2. dvojne građevine, za koje vrijede sljedeći uvjeti gradnje:
		1. minimalna površina građevne čestice: 300 m²
		2. najveća dozvoljena građevinska bruto površina svih objekata na čestici: 300 m²
		3. najveći dozvoljeni koeficijent izgrađenosti (kig): 0,4
		4. najveći dozvoljeni koeficijent iskorištenosti (kis): 1,0
		5. najveća dozvoljena visina vijenca građevine: 8 m
		6. najveća dozvoljena ukupna visina građevine: 10 m
		7. najveća dozvoljena katnost iznosi tri nadzemne etaže

Za stambene građevine iz stavka (1) ovog članka primjenjuju se sljedeći uvjeti gradnje:

1. najmanji udio prirodnog neizgrađenog terena unutar građevne čestice: 40%
2. minimalna udaljenost građevine od granice građevne čestice iznosi 3,0 m
3. minimalna udaljenost građevinskog pravca od regulacijskog pravca iznosi 5,0 m
4. iznimno od podstavka 3., minimalna udaljenost građevinskog pravca od regulacijskog pravca pješačke stepenaste ulice iznosi 3,0 m
5. najniža kota konačno uređenog i zaravnanog terena u odnosu na kotu prirodnog terena može odstupati najviše 1,5 m
6. minimalna širina kolnog pristupa iznosi 3 m
7. građevna čestica može imati samo jedan kolni pristup s jedne strane građevne čestice, maksimalne širine 3,5 m. Ostale mogućnosti utvrditi će se posebnim uvjetima iz oblasti prometa utvrđenih od strane mjerodavnih tijela
8. najmanja dužina ulične fasade objekta na građevinskoj liniji mora iznositi 8 m
9. ukoliko se grade sve tri etaže posljednja etaža mora biti potkrovlje
10. ako je potkrovlje oblikovano ravnim ili mješovitim krovom, potkrovlje može imati najviše 66% (2/3) površine karakteristične etaže. U tom slučaju potkrovlje mora biti uvučeno minimalno 2 m obzirom na ravninu jugozapadnog pročelja
11. ako je potkrovlje oblikovano kosim krovom, maksimalna visina nadozida iznosi 1,2 m
12. kosi krov je nagiba od 20 do 30 stupnjeva. Sljeme krova mora biti paralelno sa slojnicama terena
13. belvederi se mogu postavljati u potkrovnoj etaži uz zadovoljenje uvjeta da zbroj širina belvedera ili abaina na svakom pročelju građevine ne prelazi 30% ukupne duljine tog pročelja. Širina pojedinog belvedera ne smije biti veća od 1,20 m. Belvederima se ne smije prekidati krovni vijenac
14. stubišta se moraju rješavati unutar gabarita građevine, tj. moraju biti natkrivena i biti integralni dio objekta. Zabranjuje se gradnja vanjskih nenatkrivenih stubišta koja imaju vlastitu samostojeću nosivu konstrukciju
15. moguća je gradnja vanjskog stubišta položenog na terenu kao dio uređenja građevne čestice.

Uvjeti i načini gradnje na građevnoj čestici stambene namjene prikazani su na kartografskim prikazima *3.2. Uvjeti korištenja, uređenja i zaštite površina-Oblici korištenja, Područja posebnih ograničenja u korištenju* i *4.1. Načini i uvjeti gradnje-Način gradnje*, u mjerilu 1:1000, sa shematskim prikazom karakteristične građevne čestice.

Na površini stambene namjene (S) mogu se graditi zatvorene i otvorene pomoćne građevine za koje vrijede sljedeći uvjeti gradnje:

* 1. kod gradnje zatvorenih pomoćnih građevina (garaža):
	2. najveća dozvoljena katnost iznosi jedna nadzemna etaža

1.2. najveća dozvoljena visina vijenca iznosi 3,0 m

1.3. minimalna udaljenost građevinskog pravca od regulacijskog pravca iznosi 5,0 m

1.4. minimalna udaljenost od granice građevne čestice iznosi 3,0 m

1.5. iznimno od alineje 1.4., udaljenost od granice građevne čestice može biti i manje od 3,0 m, ali ne manje od 1,0 m, pod uvjetom da na toj fasadi nema otvora

1.6. zabranjuje se prenamjena garaža u druge svrhe.

* 1. kod gradnje otvorenih pomoćnih građevina:

2.1. omogućuje se gradnja odrina, nadstrešnica, glorijeta, bazena, ljetnih kuhinja i sl.

2.2. građevine iz alineje 2.1. mogu se graditi na udaljenosti manjoj od 5,0 m od regulacijske linije, ali ne manje od 3,0 m

Gradnja zatvorenih pomoćnih građevina dozvoljena je isključivo za građevine osnovne namjene kojima se pristupa sa donje strane.

Parkirne i garažne površine moraju biti osigurane na vlastitoj građevnoj čestici.

Parkiranje se može riješiti kao:

* 1. vanjsko parkiranje
	2. parkiranje unutar osnovne građevine
	3. parkiranje unutar pomoćne građevine (garaže).

Vanjsko parkiranje iz stavka (2) podstavak 1. ovog članka, podrazumijeva parkiranje na građevnoj čestici pri čemu se:

1. dozvoljava natkrivanje nadstrešnicom koja stoji na laganoj konstrukciji, odrinom i sl.
2. ne dozvoljava natkrivanje punom krovnom konstrukcijom.

Parkiranje unutar osnovne građevine iz stavka (2) podstavak 2. ovog članka, podrazumijeva:

* 1. za osnovne građevine kojima se pristupa sa gornje strane: parkiranje u najvišoj etaži osnovne građevine
	2. za osnovne građevine kojima se pristupa sa donje strane: parkiranje u najnižoj etaži osnovne građevine.

Parkiranje unutar pomoćne građevine (garaže) iz stavka (2) podstavak 3. ovog članka:

1. podrazumijeva parkiranje u garaži kao pomoćnoj građevini koja se gradi sukladno

uvjetima propisanim u članku 22. ovih odredbi

2. dozvoljeno je isključivo za osnovne građevine kojima se pristupa sa donje strane.

Omogućuje se kombinacija načina parkiranja spomenutih u stavku (2) ovog članka.

Maksimalna širina kolnog pristupa iznosi 3,5 m.

* 1. **Oblikovanje stambenih građevina**

Obrada pročelja prema cesti izvodi se kao kamena ili žbukana uz izvođenje kamenog ili betonskog oluka s konzolama.

Ako se izvodi istak krovnog vijenca građevine, onda je on armiranobetonski ili kameni s uklesanim žlijebom na kamenim konzolama. Vijenac je moguće izvesti i kao prepust crijepa. U ovom drugom slučaju vijenac je minimalan.

Ostale fasadne površine izvode se u kamenu ili žbukane ili kao njihova međusobna kombinacija.

Kod fugiranja fasade u kamenu preporuča se ne isticati fuge već ih svijetlo tonirati.

Ako se obrada pročelja izvodi kao žbukana potrebno je koristiti svjetlije nijanse (koje odgovaraju tonovima kamena vapnenca) do maksimalno bež boje.

Moguća su manja odstupanja od formulacija u prethodnim stavcima i suvremena interpretacija tradicionalnih oblikovnih elemenata.

Na pročeljima objekata nije dopušteno plakatiranje i oglašavanje neovisno o dimenzijama reklame ili oglasa.

U tu svrhu predviđeno je u sklopu postavljanja urbane opreme postavljanje oglasnih prostora (publiciteta) na javne površine, prema posebnoj Odluci Grada Dubrovnika.

1. **UVJETI SMJEŠTAJA GRAĐEVINA MJEŠOVITE NAMJENE (M)**

U obuhvatu Plana nije planirana gradnja građevina mješovite namjene.

1. **UVJETI UREĐENJA ŠPORTSKO-REKREACIJSKIH POVRŠINA (R)**

Površine športsko-rekreacijske namjene (R) u obuhvatu Plana odnose se na površine za šport i rekreaciju, odnosno:

* 1. športska igrališta R2

Površine športsko-rekreacijske namjene prikazane su na kartografskom prikazu 1. *Korištenje i namjena površina*, u mjerilu 1:1000.

Površine iz stavka (1) i (2) ovog članka u naravi predstavljaju neizgrađeni prostor.

Uvjeti i načini gradnje moraju biti u skladu s odredbama ovog Plana.

Na površinama športskih igrališta (R2) mogu se uređivati otvorena igrališta, vježbališta na otvorenom, trim staza, boćališta, stolovi za stolni tenis na otvorenom, bazeni i drugi slični športski i rekreacijski sadržaji te prateće građevine i objekti infrastrukture.

Površine oko športskih igrališta potrebno je urediti kao javni park, s visokom autohtonom ili udomaćenom vegetacijom, za što je potrebna izrada elaborata krajobraznog uređenja od strane ovlaštene osobe.

Prateća građevina obuhvaća sadržaje koji upotpunjavaju i služe osnovnoj djelatnosti (društveni i ugostiteljski prostori, garderobe, sanitarije, smještaj opreme i rekvizita i dr.). Za prateću građevinu dozvoljeno je sljedeće:

* 1. najveća dozvoljena veličina BRP-a iznosi do 100 m² (obračunato na ukupnu površinu športsko-rekreacijske namjene)
	2. građevina visine prizemlja (P), odnosno ukupno do 4 m, mjereno od od najniže točke konačno uređenog terena uz građevinu do vijenca građevine

Prateća građevina iz prethodnog stavka ovog članka mora se graditi isključivo uz sabirnu prometnicu, u liniji (produžetku) stambenog niza.

Moguće je uređivanje skladišnih prostora/spremišta u podzidima športskih igrališta.

Površinom športsko-rekreacijske namjene prolazi načelna trasa pješačke površine, koja je definirana posebnim odredbama Plana.

Športski i pripadajući pomoćni sadržaji na površini športsko-rekreacijske namjene detaljnije će se odrediti i realizirati na osnovu posebnog projektnog zadatka, u skladu sa odredbama ovog Plana, posebnih propisa i pravila struke.

Potrebno je jedinstveno krajobrazno uređenje javnog parka, odnosno površine pod športsko-rekreacijskom namjenom (R2-športska igrališta) i javnim zelenim površinama (Z1-javni park).

1. **UVJETI UREĐENJA ODNOSNO GRADNJE, REKONSTRUKCIJE I OPREMANJA PROMETNE, TELEKOMUNIKACIJSKE, KOMUNALNE I DRUGE MREŽE S PRIPADAJUĆIM OBJEKTIMA I POVRŠINAMA**

Površine infrastrukturnih sustava su površine na kojima se mogu graditi linijske i površinske građevine za prometnu i komunalnu infrastrukturu, te infrastrukturne građevine i uređaji (telekomunikacijski, elektroenergetski, plinoopskrbni, te sustavi vodoopskrbe i odvodnje) te druga infrastruktura na posebnim prostorima i građevnim česticama.

Trase i površine građevina prometne mreže prikazani su u grafičkom dijelu Plana na kartografskom prikazu

*2.1. Prometna, ulična i komunalna infrastrukturna mreža-Prometna i ulična mreža*, u mjerilu 1:1000.

Prometne površine – kolne i pješačke definirane tom namjenom u kartografskom prikazu *1. Korištenje i namjena površina* su površine namijenjene javnom prometu, a na tim površinama je moguće graditi i postavljati prometne i komunalne građevine, uređaje i instalacije svih vrsta.

Komunalna infrastruktura smješta se u pojas prometnice sukladno posebnim propisima te uvjetima nadležnih službi. Pri projektiranju i izvođenju pojedinih građevina i uređaja prometne i komunalne infrastrukture potrebno se pridržavati posebnih propisa, kao i propisanih udaljenosti od ostalih infrastrukturnih objekata i uređaja te pribaviti suglasnost ostalih korisnika infrastrukturnih koridora.

Manja odstupanja od trasa prometnica, trasa podzemne linijske infrastrukture i mjesta priključaka građevnih čestica, a radi eventualnih posebnih uvjeta tijela i pravnih osoba s javnim ovlastima, ili tehnoloških zahtjeva pojedinog sustava kod izrade dokumentacije za ishođenje akata o gradnji, neće se smatrati odstupanjem od Plana.

Priključak na komunalnu infrastrukturu ostvaruje se na mrežu (elektro, TK, vodovodnu, odvodnju otpadnih voda) položenu u prometnoj površini, u skladu s rješenjem infrastrukture sadržane u ovom Planu i prema posebnim uvjetima tijela državne uprave, javnih poduzeća i pravnih osoba s javnim ovlastima.

Komunalna infrastruktura prikazana je u grafičkom dijelu Plana na kartografskim prikazima prometne, ulične i komunalne infrastrukturne mreže: *2.2. Prometna, ulična i komunalna infrastrukturna mreža-Elektroenergetika i telekomunikacije, 2.3. Prometna, ulična i komunalna infrastrukturna mreža-Vodoopskrba i 2.4. Prometna, ulična i komunalna infrastrukturna mreža-Odvodnja otpadnih voda*, u mjerilu 1:1000.

* 1. **Uvjeti gradnje prometne mreže - cestovni promet**

U obuhvatu Plana nema postojeće prometne mreže koju bi trebalo zadržati u sadašnjoj funkciji.

Planirana cestovna i ulična mreža ovim Planom sastoji se od nekoliko vrsta cesta i ulica različite kategorije:

* 1. pristupne ceste
	2. sabirne ceste
	3. pješačke stepenaste ulice i ostale pješačke površine.

Sve planirane ceste iz stavka (1) ovog članka unutar obuhvata Plana imaju status nerazvrstane ceste.

Na sabirnu cestu u sjevernom dijelu obuhvata spaja se servisna cesta (profil E), koja nije javna i pod posebnim je režimom, a služi za pristup do vodospreme koja se nalazi izvan obuhvata Plana, sukladno kartografskom prikazu *2.1. Prometna, ulična i komunalna infrastrukturna mreža-Prometna i ulična mreža*, u mjerilu 1:1000.

Radi očuvanja krajobraznih vrijednosti područja, za sve ceste unutar obuhvata Plana onemogućuje se veliko zasijecanje ili nasipanje terena. Uz ceste je potrebno oblikovati podzide koji visinom slijede konfiguraciju terena, a izborom materijala neće dominirati u vizurama. Za teren koji je zasječen radi gradnje ceste predviđa se nužna sanacija i krajobrazna rekultivacija.

Planirana cestovna i ulična mreža iz stavka (1) ovog članka prikazana je na kartografskom prikazu *2.1. Prometna, ulična i komunalna infrastrukturna mreža-Prometna i ulična mreža*.

Rješenjem ovog Plana dograđuje se postojeća cestovna i ulična mreža s ciljem osiguranja pristupa u nove zone te poboljšanja prometnog standarda u naselju Nuncijata na način prikazan na kartografskom prikazu 2*.1. Prometna, ulična i komunalna infrastrukturna mreža-Prometna i ulična mreža.*

Omogućuje se spajanje prometne mreže obuhvata Plana na postojeće nerazvrstane ceste izvan obuhvata, na način prikazan na kartografskom prikazu 2.1..

**Pristupne ceste**

Pristupne ceste u smislu ovog Plana su ceste koje se nalaze izvan obuhvata Plana.

Pristupne ceste iz stavka (1) ovog članka planirane su GUP-om grada Dubrovnika, kao planom šireg područja.

Obuhvat Plana prometno se nadovezuje na pristupne ceste planirane GUP-om.

**Sabirne ceste**

Sabirne ceste su sve ceste na kojima se odvija interni promet stambenog naselja za branitelje na Nuncijati i koje se spajaju na pristupne ceste izvan obuhvata Plana planirane GUP-om, u širini dostatnoj za prihvat dvosmjernog prometa.

Sve ceste unutar obuhvata Plana su sabirne ceste D profila. Profil sabirne ceste mijenja se prema pojedinim dionicama ceste. Na kartografskom prikazu *2.1. Prometna, ulična i komunalna infrastrukturna mreža - Prometna i ulična mreža*, u mjerilu 1:1000 detaljno su prikazani i na cestama označeni profili sabirne ceste D1-D1 i D2-D2.

Uz zonu javne i društvene namjene (D4) sabirna cesta završava okretištem vozila javnog prijevoza.

U sjevernom dijelu obuhvata, na završetku sabirne, a početku servisne ceste, predviđeno je okretište za interventna vozila.

Planom su utvrđeni profili (presjeci) za pojedine ceste, kao i granice susjednih profila (presjeka), dok se raspored sadržaja unutar njih može mijenjati prema prilikama na terenu. Navedeni sadržaji uključuju obvezno uređenje drvoredom, visoku autohtonu ili udomaćenu vegetaciju, javno parkiralište, prostore za odmor i sl..

**Pješačke stepenaste ulice**

Pješačka stepenasta ulica je planirana ''skalinada'' od najvišeg dijela planiranog proširenja naselja Nuncijata prema smjeru luke u Gružu. Širina pješačke stepenaste ulice iznosi minimalno 3 m, ali ne više od 4 m, ovisno o prilikama na terenu. Moguća je ugradnja eskalatora i hortikulturnog uređenja pješačke stepenaste ulice.

Trasom pješačke stepenaste ulice predviđeno je vođenje komunalne i druge infrastrukture.

**Ostale pješačke površine**

Uređenje pješačkih šetnica i staza moguće je i unutar javnih zelenih površina, prema uvjetima određenim u odnosnim odredbama Plana.

Pješačke stepenaste ulice i ostale pješačke površine prikazane su na kartografskom prikazu *2.1. Prometna, ulična i komunalna infrastrukturna mreža-Prometna i ulična mreža*, u mjerilu 1:1000.

Sve prometnice unutar obuhvata Plana planirane su s odvojenim površinama za kolni i pješački promet.

Nogostupe je potrebno izvesti izdignutim ivičnjacima, a u zonama pješačkih prijelaza obvezna je primjena elemenata za sprječavanje urbanističko-arhitektonskih barijera.

Na dijelovima kolnih površina bez kolnih ulaza nogostupi su odvojeni od kolne površine izdignutim rubnjacima. Tamo gdje postoje kolni prilazi (kolno-pješački pristupi) građevinama, odnosno građevnim česticama, isti se ostvaruju preko nogostupa njegovim upuštanjem, sa skošenim rubnjakom bez visinskih prepreka.

Izgradnja i uređenje planiranih prometnica provest će se u skladu s odredbama ovog Plana i definiranim trasama, u skladu s posebnim propisima i pravilima struke.

Moguća su manja odstupanja od planiranih trasa koridora radi boljeg prilagođavanja trase ceste terenskim uvjetima.

Za objekte prometne infrastrukture dozvoljava se odstupanje od veličina čestica prikazanih na kartografskom prikazu *4.2. Plan parcelacije*.

* + 1. **Promet u mirovanju**

Za sve namjene unutar obuhvata Plana potrebno je osigurati parkirališna mjesta sukladno normativima u tablici 01.

Tablica 01. Normativi parkirnih mjesta unutar obuhvata Plana

|  |  |  |
| --- | --- | --- |
| **Namjena** | **Tip građevine** | **Potreban broj parkirališnih ili garažnih****mjesta (PM) po m2 neto površine građevine** |
| Stanovanje | stambene građevine | 2PM/1 stambena jedinica |
| apartman | 2PM/1 apartman |
| Ugostiteljstvo i turizam | restoran, kavana | 1 PM/25 m2 |
| caffe bar, slastičarnica i sl. | 1 PM/10 m2 |
| Trgovina i skladišta | robna kuća, supermarket | 1 PM na 15 m2prodajne površine |
| ostale trgovine | 1 PM na 30 m2prodajne površine | najmanje 2 PM, od kojih jedno posebno označeno za vozila opskrbe |
| skladišta | 1 PM na 100 m2 | najmanje 1 PM, za skladišta preko 100 m2 minimalno jedno posebno označeno za vozila opskrbe |
| Poslovna i javna namjena | banke, agencije, poslovnice(javni dio) | 1 PM na 25 m2 | najmanje 2 PM |
| uredi i kancelarije | 1 PM na 50 m2 |  |
| Kultura, odgoj i obrazovanje | dječji vrtići i jaslice | 1 PM/100 m2 |  |
| osnovne i srednje škole |
| Šport i rekreacija | športski objekti otvoreni, bez gledališta | 1 PM/250 m2površine |  |
| športski objekti i igralištas gledalištem | 1 PM/10 sjedećih mjesta |  |

**Javni parking/javne zelene površine unutar koridora prometnice (P/Z)**

Javni parking/javne zelene površine unutar koridora prometnice (P/Z) je planirana namjena unutar koridora prometnica na kojoj je moguće uređivati javno parkiralište i drvorede, kolne pristupe, pješačke staze i prostore za odmor i sl.

Za kvalitetnu realizaciju predmetne namjene (P/Z) u punom profilu mora se poštovati maksimalno dozvoljena širina kolnog pristupa za pojedinačne građevne čestice, na način kako su te širine definirane ovim Planom.

Predmetna namjena prikazana je na kartografskom prikazu *1. Korištenje i namjena površina*, u mjerilu 1:1000.

Shema načina parkiranja unutar javnog parkinga/javnih zelenih površina unutar koridora prometnice (P/Z) prikazana je na kartografskom prikazu *2.1. Prometna, ulična i komunalna infrastrukturna mreža-Prometna i ulična mreža.*

Unutar javnog parkinga/javnih zelenih površina unutar koridora prometnice (P/Z) obvezna je sadnja drvoreda.

Drvored je potrebno urediti na način da maksimalna udaljenost između dva susjedna debla iznosi 10 m.

Drvored se mora urediti duž koridora sabirnih cesta, na način kako je prikazano na kartografskom prikazu *2.1. Prometna, ulična i komunalna infrastrukturna mreža-Prometna i ulična mreža.*

Drvored se planira iz razloga kvalitetnijeg uklapanja urbanističke kompozicije u okoliš.

Obvezno je ozelenjivanje zasjeka i pokosa planiranih prometnica sadnjom autohtone ili udomaćene vegetacije u rahlim i prirodnim grupacijama, kao i stvaranja slike uređene prirode koja prelazi u potpuno prirodni krajolik padina Srđa.

Obvezuje se izrada elaborata krajobraznog uređenja od strane ovlaštene osobe.

Javne zelene površine-javni park (Z1) i javni parking/javne zelene površine unutar koridora prometnice (P/Z) detaljnije će se odrediti kroz projektnu dokumentaciju, u skladu sa odredbama ovog Plana, posebnih propisa i pravila struke.

Javni parking predviđen je u koridoru sabirnih cesta u obuhvatu Plana i prikazan je na kartografskom prikazu *1. Korištenje i namjena površina* i *2.1. Prometna, ulična i komunalna infrastrukturna mreža-Prometna i ulična mreža*, u mjerilu 1:1000, sa namjenom P/Z.

Javni parking mora se riješiti u koridoru sabirnih cesta, između kolnika ceste i građevne čestice, uz obveznu sadnju drvoreda, sukladno odnosnim odredbama ovog poglavlja i na način prikazan na shematskim prikazima na kartografskom prikazu 2.1..

Javni parking služi isključivo za potrebe rješavanja prometa u mirovanju zone športsko-rekreacijske namjene, korisnika javnih zelenih površina i posjetitelja naselja.

Na karakterističnim profilima (presjecima) sabirnih cesta (D1-D1 i D2-D2) prikazanih na kartografskom prikazu *2.1. Prometna, ulična i komunalna infrastrukturna mreža-Prometna i ulična mreža* i odredbama za provođenje detaljno je definiran način rješavanja javnog parkinga i obveznog drvoreda.

Uvjeti uređenja drvoreda unutar koridora prometnice definirani su odnosnim člancima za javne zelene površine u obuhvatu Plana.

* + 1. **Površine za javni prijevoz (stajališta)**

Unutar obuhvata Plana predviđeno je autobusno stajalište, za potrebe javnog prijevoza, u koridoru sabirne ceste.

Lokacija autobusnog stajališta predviđena je u zoni javnog parkinga, uz površine javne i društvene namjene. Stajališta za putnike predviđena su u zelenoj zoni, uz autobusno stajalište.

Lokacija autobusnog stajališta prikazana je na kartografskom prikazu *2.1. Prometna, ulična i infrastrukturna mreža-Prometna i ulična mreža*, u mjerilu 1:1000.

* 1. **Žičara**

Na sjevernom dijelu obuhvata Plana nalazi se dionica planirane trase žičare, koja će u širem okviru povezivati morsku luku međunarodnog značaja Gruž i plato Srđa (prijevoz pretežito turističkih putnika). Trasa žičare je prikazana načelno (koridor u istraživanju), u skladu sa odredbama GUP-a Grada Dubrovnika. Točan položaj i pozicija koridora žičare utvrditi će se detaljnijom projektnom dokumentacijom.

Unutar zone javne zelene površine na sjevernom dijelu obuhvata načelno se predviđa lokacija za stanicu žičare, na površini čestice od 990 m². Za gradnju stanice žičare propisuju se sljedeći uvjeti:

* 1. najveći dozvoljeni koeficijent izgrađenosti (kig): 0,4
	2. najveći dozvoljeni koeficijent iskorištenosti (kis): 1,2
	3. najmanje 40% čestice treba biti uređeno kao parkovni nasadi i prirodno zelenilo, a pritom se predviđa uređenje autohtonim zelenilom.

Stanica žičare označena je kao objekt infrastrukturnog sustava (IS).

Dionica trase (koridora) žičare i načelna lokacija stanice žičare prikazani su na kartografskim prikazima *1. Korištenje i namjena površina i 2.1. Prometna, ulična i komunalna infrastrukturna mreža-Prometna i ulična mreža*, u mjerilu 1:1000.

* 1. **Uvjeti gradnje telekomunikacijske mreže**

Telekomunikacijski sustav na području obuhvata Plana prikazan je na kartografskom prikazu *2.2. Prometna, ulična i komunalna infrastrukturna mreža – Elektroenergetika i telekomunikacije*, u mjerilu 1:1000.

Trase uređaja za prijenos sustava telekomunikacija detaljno će biti određene u postupcima izdavanja akata o gradnji.

Telekomunikacijsku mrežu u obuhvatu Plana izvodit će se podzemno, distributivnom telekomunikacijskom kanalizacijom (u nastavku teksta: DTK) u trasi pristupnih cesta, sabirnih cesta i pješačke površine (korisnički spojni telekomunikacijski vod), i to jednom stranom, kojom se osigurava priključak svih planiranih građevina na telekomunikacijsku mrežu.

U izgradnji DTK treba koristiti tipske montažne zdence povezane plastičnim cijevima, u skladu sa posebnim propisom koji regulira tehničke uvjete za kabelsku kanalizaciju.

Na području obuhvata Plana nema elektroničke komunikacijske infrastrukture.

Predviđeno je spajanje na postojeću podzemnu elektroničku komunikacijsku infrastrukturu, odnosno priključni zdenac, koji se nalaze izvan obuhvata Plana, na području postojećeg naselja Nuncijata.

Prema planovima razvoja DTK infrastrukture na promatranom području potrebno je proširivanje mjesne mreže na zone predviđene za poslovnu i stambenu izgradnju, smještaj kabela u DTK kanalizaciju, zamjenu starih kabela novim, te postupno uvođenje svjetlovodnih kabela u pretplatničku mrežu.

Nova elektronička komunikacijska infrastruktura za pružanje javne komunikacijske usluge putem elektromagnetskih valova, bez korištenja vodova (osnovne postaje pokretnih komunikacija i pripadajući antenski sustavi na krovnim prihvatima ili slobodnostojećim stupovima), odrediti će se ovisno o postojećoj pokrivenosti područja radijskim signalom svih davatelja usluga i budućim potrebama prostora.

* 1. **Uvjeti gradnje komunalne infrastrukturne mreže**

Komunalna infrastrukturna mreža na području obuhvata Plana prikazana je na kartografskim prikazima *2.2. Prometna, ulična i komunalna infrastrukturna mreža-Elektroenergetika i telekomunikacije*, *2.3. Prometna, ulična i komunalna infrastrukturna mreža-Vodoopskrba* i *2.4. Prometna, ulična i komunalna infrastrukturna mreža-Odvodnja otpadnih voda*, u mjerilu 1:1000.

Trase i profili komunalne infrastrukturne mreže kao i lokacije uređaja komunalne infrastrukture date su načelno i podložne su promjenama temeljem detaljnije projektne dokumentacije ili posebnih uvjeta mjerodavnih institucija, a detaljno će biti određene u postupku izdavanja akata o gradnji.

Komunalna infrastruktura treba se polagati unutar prometnih koridora, dok površinske građevine (trafostanice, crpne stanice i sl.) komunalne infrastrukture na zasebnim građevnim česticama unutar površina ostalih namjena.

Izgradnja i polaganje vodova komunalne infrastrukture predviđena je unutar koridora javnih prometnih površina u za tu svrhu osiguranim pojasevima za svaku vrstu infrastrukture, a u skladu s načelnim rasporedom određenim u poprečnim presjecima, osim ako nije drugačije određeno detaljnijim odredbama Plana. Prilikom izgradnje prometnica potrebno je položiti sve planirane vodove komunalne infrastrukture.

* + 1. **Elektroenergetski sustav**

Elektroenergetski sustav (trase kabelske mreže i lokacije transformatorskih stanica) na području obuhvata Plana prikazan je na kartografskom prikazu *2.2. Prometna, ulična i komunalna infrastrukturna mreža – Elektroenergetika i telekomunikacije*, u mjerilu 1:1000.

Sukladno planovima razvoja elektroenergetskog sustava Republike Hrvatske, potrebno je prilikom projektiranja i izgradnje elektroenergetskih građevina naponskog nivoa 10(20) kV pridržavati se sljedećih odredbi:

* 1. sva srednjenaponska mreža treba biti građena za 20 kV napon
	2. svi srednjenaponski kabelski vodovi bit će sa izolacijom od umreženog polietilena (XHE)
	3. sve nove transformatorske stanice srednji/niski napon do uvođenja 20 kV napona treba graditi sa transformacijom 10(20)/0,4 Kv, a nakon uvođenja 20 kV napona sa transformacijom 20/0,4 Kv.

Sukladno navedenim zahtjevima, prilikom gradnje nove srednjenaponske mreže potrebno je:

1. koristiti jednožilne srednjenaponske kabele koji će neposredno nakon puštanja raditi pod 10 kV, a nakon što distributer stvori sve nužne preduvjete za prelazak na 20 kV naponski nivo na cjelokupnom području predmetni kabelski vodovi omogućuju rad istih pod naponom 20 kV
2. predvidjeti ugradnju PEHD cijevi duž trasa srednjenaponskih vodova sa potrebnim zdencima (T-spoj pokraj svih transformatorskih stanica 10(20)/0,4 kV)
3. srednjenaponsku mrežu graditi na način da sve transformatorske stanice na predmetnom lokalitetu imaju mogućnost dvostranog napajanja (dvostrano napajanje osigurava urednu opskrbu električnom energijom i u slučajevima kvarova na pojedinim srednjenaponskim kabelskim vodovima)
4. smještaj elektrodistribucijskih vodova odrediti koridorom širine 2 m za planirane 10(20) kV srednjenaponske vodove
5. smjernice i planove izgradnje iste na predmetnom području nužno treba uskladiti sa planovima razvoja primarne distributivne mreže HEP Operatora distribucijskog sustava d.o.o.-Elektrojug Dubrovnik.

Na području obuhvata Plana planira se nova trafostanica TS 10(20)/0,4 kV. Nalazi se u središnjem dijelu obuhvata, uz planiranu pješačku površinu i sabirnu cestu.

Interpolacija nove trafostanice u elektroenergetski sustav predviđena je spajanjem na postojeću TS Nuncijata, južno od obuhvata Plana unutar postojećeg naselja Nuncijata, koja je spojena na TS Batahovina.

Povezivanje buduće TS na 10 (20) kV mrežu HEP-a treba izvesti elektroenergetskim kabelima položenim u zemlju.

Nova trafostanica graditi će se kao slobodnostojeći čvrsti objekt.

Projekt trafostanice mora sadržavati elaborat krajobraznog uređenja, koji mora biti izrađen od strane ovlaštene osobe. Preporuča se sadnja autohtone ili udomaćene vegetacije oko trafostanice.

Nakon izrade idejnih i glavnih projekata te usvojenih tehnologija biti će poznate točne instalirane i vršne snage trafostanica.

Od nove TS 10(20)/0,4 kV do postojeće TS 10(20)/0,4 kV Nuncijata predviđeno je polaganje elektroenergetskog kabela.

Spajanje na SN vodove biti će unutar same postojeće trafostanice ili postavljanjem kabela u petlju u njenoj neposrednoj blizini.

Elementi mreža izvoditi će se prema granskim normama i usvojenoj tipizaciji HEP-a. Sva novoizgrađena oprema (rasklopišta, kabeli i sl.) predviđa se za napon 20 kV.

Niskonaponsku mrežu iz distributivnih transformatorskih stanica sačinjava distributivni kabelski sustav sa pripadnim distributivnim niskonaponskim razvodnim ormarima, a isto će se utvrditi dokumentacijom glavnog projekta.

Elektroenergetski sustav detaljnije će se riješiti projektnom dokumentacijom, u skladu sa posebnim propisima, odredbama ovog Plana i pravilima struke.

**Javna rasvjeta**

U obuhvatu Plana potrebno je izgraditi novu mrežu javne rasvjete za sve prometnice, pješačke staze, parkirališta, parkovne zelene površine, športske terene i sva ostala mjesta većeg ili manjeg okupljanja ljudi.

Tip i vrsta rasvjetnog stupa i pripadnih rasvjetnih tijela, kao i precizni razmaci na različitim površinama i križanjima, odrediti će se prilikom izrade glavnog projekta javne rasvjete planiranih prometnica.

Napajanje javne rasvjete osigurati će se iz nove trafostanice preko priključno-mjerno-upravljačkih slobodnostojećih ormara.

U smislu racionalnog korištenja električne energije, za svjetlosne izvore koristiti LED tehnologiju, a potrebno je razmotriti i mogućnost uvođenja sunčeve (solarne) energije u mrežu javne rasvjete, s naglaskom na suvremena inovativna rješenja.

Mrežu javne rasvjete potrebno je planirati na način da se u što većoj mjeri smanji svjetlosno onečišćenje. Detaljna načela zaštite, subjekti, način utvrđivanja, mjere zaštite i druge teme od interesa propisani su posebnim zakonom koji se tiče zaštite od svjetlosnog onečišćenja.

* + 1. **Vodoopskrbni sustav**

Vodoopskrbni sustav na području obuhvata Plana prikazan je na kartografskom prikazu *2.3. Prometna, ulična i komunalna infrastrukturna mreža – Vodoopskrba*, u mjerilu 1:1000.

Vodoopskrbni sustav na području obuhvata Plana se oslanja na javnu vodoopskrbnu mrežu Grada Dubrovnika za to područje.

Sustav vodoopskrbe se planira kao dio javnog sustava vodoopskrbe Grada Dubrovnika.

Unutar postojećeg naselja Nuncijata, izvan obuhvata Plana, postoji javna vodoopskrbna mreža na koju će se novi distribucijski sustav obuhvata Plana spojiti. Sustav se sastoji od crpne stanice, tlačnog cjevovoda, vodospreme i distribucijsko – opskrbnog cjevovoda. Vodosprema se nalazi sjeverno od obuhvata Plana i do iste vodi servisna cesta.

Za potrebe vodoopskrbe planirani su:

* 1. vodosprema, sjeverno od obuhvata Plana, na koti od 187 m n.v., volumena 200 m³
	2. crpna stanica, koja će se izgraditi na mjestu spoja novog distribucijskog sustava na javni vodoopskrbni cjevovod, izvan obuhvata Plana
	3. tlačni cjevovod od crpne stanice do nove vodospreme
	4. opskrbni cjevovod.

Za objekte koji bi zbog položaja vodospreme imali preveliki pogonski tlak predviđena je rekonstrukcija i dogradnja postojećeg vodoopskrbnog cjevovoda na profil DN koji će biti određen projektnom dokumentacijom.

Nazivni vanjski promjeri cijevi planiranog vodoopskrbnog sustava također će se odrediti projektnom dokumentacijom.

Za planiranu vodoopskrbnu mrežu predviđeno je opremanje podzemnim hidrantima te ista mora biti kapacitirana za njihov nesmetan rad.

U vodospremi je potrebno osigurati volumen vode i za protupožarne potrebe.

Planiranje hidrantske mreže potrebno je uskladiti sa posebnim propisom koji regulira pitanje hidrantskih mreža.

Protupožarna zaštita objekata će se izvesti priključenjem na javnu vodoopskrbnu mrežu, a u slučaju nedostatka pogonskog tlaka u sustavu, za objekte koji ne zadovoljavaju dovoljnu visinsku razliku u odnosu na vodospremu, predviđa se ugradnja pumpi za podizanje tlaka.

Sustav vodoopskrbe detaljnije će se riješiti projektnom dokumentacijom, u skladu sa posebnim propisima, odredbama ovog Plana i pravilima struke.

* + 1. **Odvodnja otpadnih voda**

Sustav odvodnje otpadnih voda na području obuhvata Plana prikazan je na kartografskom prikazu *2.4. Prometna, ulična i komunalna infrastrukturna mreža – Odvodnja otpadnih voda*, u mjerilu 1:1000.

Na području obuhvata Plana planiran je razdijelni sustav odvodnje sanitarnih i oborinskih otpadnih voda.

**Sanitarne otpadne vode**

Dispozicija sanitarnih otpadnih voda se planira spojem na javnu mrežu odvodnje otpadnih voda Grada Dubrovnika.

Kompletna mreža se sastoji isključivo od gravitacijskih kolektora (glavni odvodni kolektori sa pripadajućim nazivnim vanjskim promjerom cijevi).

Izgradnja i polaganje gravitacijskih kolektora moguće je i na granici građevnih čestica u slučaju kad se realiziraju dva reda građevnih čestica između dviju javnih prometnih površina. U tom slučaju potrebno je osigurati prostor za redovno servisiranje i održavanje sustava odvodnje sanitarnih otpadnih voda.

Vršno opterećenje se predviđa u ljetnim mjesecima. U planiranom obuhvatu, predviđen je ekvivalent stanovnika od 450 osoba i dnevna količina sanitarne otpadne vode od 65 m³, te vršno otjecanje od 3,9 l/s. Sanitarne otpadne vode sa sanitarnih uređaja, tuševa i praonica će se voditi kanalizacijskim kolektorom položenim u sabirnim i pristupnim cestama na minimalnu dubinu 1,3 m, do javne kanalizacijske mreže Grada Dubrovnika.

Na svim vertikalnim i horizontalnim lomovima izrađuju se revizijska okna.

Zamašćene sanitarne otpadne vode iz kuhinja ugostiteljskih objekata će se prije spajanja na kanalizacijski kolektor provesti kroz odvajač masti. Nusprodukte nastale procesom odvajanja masti nije dozvoljeno odlagati u okoliš, već je potrebno organizirati zbrinjavanje u dogovoru sa nadležnim komunalnim poduzećem.

**Oborinske otpadne vode**

Planirani kanali oborinske odvodnje locirani su u osima cesta unutar obuhvata Plana, na minimalnu dubinu 1,0 m, računajući od tjemena cijevi do nivelete prometnice.

Svi kanali koji odvode sakupljene oborinske otpadne vode su gravitacijski (kolektori oborinske vode).

Uz kanale su načelno locirani i ispusti oborinske vode.

Na svim vertikalnim i horizontalnim lomovima izrađuju se revizijska okna.

Čiste oborinske vode sa krovova objekata, terasa i platoa u pješačkom dijelu obuhvata će se prikladno ispustiti u okoliš te ove vode nije potrebno tretirati prije ispuštanja u okoliš.

Zauljene oborinske vode sa prometnica i parkirališta se moraju pročistiti separatorom naftnih derivata prije ispuštanja u okoliš.

Sustav odvodnje sanitarnih i oborinskih otpadnih voda detaljnije će se riješiti projektnom dokumentacijom, u skladu sa posebnim propisima, odredbama ovog Plana i pravilima struke.

1. **UVJETI UREĐENJA JAVNIH ZELENIH POVRŠINA (Z1)**

Javne zelene površine planirane su na površinama koje se moraju krajobrazno urediti, a unutar kojih je moguće uređenje pješačkih staza, odmorišta, paviljona, dječjih igrališta, vježbališta na otvorenom, trim staza, boćališta, stolova za stolni tenis na otvorenom i drugih sličnih športskih i rekreacijskih sadržaja, javne rasvjete i opremanje urbanom opremom.

Javne zelene površine (Z1) u obuhvatu Plana odnose se na:

* 1. javni park Z1
	2. javni parking/javne zelene površine unutar koridora prometnice P/Z

Javne zelene površine prikazane su na kartografskom prikazu 1. *Korištenje i namjena površina*, u mjerilu 1:1000.

Uvjeti i načini gradnje moraju biti u skladu s odredbama ovog Plana.

**Javni park (Z1)**

Javni park (Z1) predviđen je kao javni neizgrađeni prostor koji je oblikovan vegetacijom i parkovnom opremom, namijenjen šetnji i pasivnom odmoru građana, a u svrhu kvalitetnijeg uklapanja urbanističke kompozicije u okoliš.

Javni park određen je na novoj površini. Obvezno je saditi visoku autohtonu ili udomaćenu vegetaciju i postavljati urbanu opremu.

Na krajnjem, sjeveroistočnom dijelu obuhvata Plana, iznad zone stambene (S) i športsko-rekreacijske namjene (R2), na površinama javnog parka (Z1) obvezna je sadnja visokog zelenila crnogorice.

Za potrebe uređenja javnog parka obvezna je izrada elaborata krajobraznog uređenja od strane ovlaštene osobe.

Na području novog javnog parka obaveza je očuvati, odnosno obnoviti i prezentirati zatečene elemente ruralnog krajobraza (međe, staze, doci).

Površinom javnog parka prolazi trasa pješačke stepenaste ulice, koja je definirana posebnim odredbama Plana. Trasa pješačke stepenaste ulice podložna je izmjenama ovisno o prilikama na terenu.

Površine oko športskih igrališta potrebno je urediti kao javni park s visokom autohtonom ili udomaćenom vegetacijom, za što je potrebna izrada elaborata krajobraznog uređenja od strane ovlaštene osobe.

U zoni javnog parka moguće je uređenje pješačkih šetnica i staza, prema uvjetima na terenu, na način da njihova širina ne može biti veća od 2 m kao i uređenje vidikovaca (točaka i poteza panoramske vrijednosti) duž istih.

Na vidikovcu je obvezno uređenje platoa sa urbanom opremom prikladnu mediteranskom ambijentu (klupe za sjedenje i dr.) te sadnja zelenila koje osigurava sjenu.

Za dio javnih zelenih površina (Z1-javni park), koji se nalazi između zone javne i društvene namjene (D4-predškolska i školska) te Crkve navještenja, zajedno sa zonom javne i društvene namjene obvezna je provedba arhitektonsko-urbanističkog natječaja.

**Javni parking/javne zelene površine unutar koridora prometnice (P/Z)**

Javni parking/javne zelene površine unutar koridora prometnice (P/Z) detaljno su opisani u odredbama poglavlja 7.1.1. Promet u mirovanju.

1. **MJERE ZAŠTITE PRIRODNIH I KULTURNO-POVIJESNIH CJELINA I GRAĐEVINA I AMBIJENTALNIH VRIJEDNOSTI**
	1. **Zaštićeni dijelovi prirode i ekološki značajna područja**

Na području obuhvata Plana nema zaštićenih područja, kao ni područja predviđenih za zaštitu, temeljem važećeg Zakona o zaštiti prirode.

Unutar obuhvata Plana ne nalaze se područja ekološke mreže NATURA 2000.

* + 1. **Staništa**

U skladu sa odredbama GUP-a Grada Dubrovnika, na području obuhvata Plana nalaze se javne neproizvodne kultivirane zelene površine, kao ugroženo i rijetko stanište.

Za navedeno ugroženo i rijetko stanište, kao kopneno stanište, potrebno je, među ostalim, provoditi i sljedeće mjere očuvanja:

* 1. očuvati biološke vrste značajne za stanišni tip te zaštićene i strogo zaštićene divlje svojte što podrazumijeva neunošenje stranih (alohtonih) vrsta i genetski modificiranih organizama i osiguranje prikladne brige za njihovo očuvanje, očuvanje njihovog staništa i njihovo praćenje (monitoring)
	2. u gospodarenju šumama treba očuvati šumske čistine (livade, pašnjake i dr.) i šumske rubove, produljiti ophodnju gdje je to moguće, prilikom dovršnog sijeka ostavljati manje neposječene površine, ostavljati zrela, stara i suha stabla, izbjegavati uporabu kemijskih sredstava za zaštitu, pošumljavanje ukoliko je potrebno vršiti autohtonim vrstama, uzgojne radove provoditi na način da se iz degradacijskog oblika šuma postupno prevodi u visoki uzgojni oblik.
	3. **Zaštićene kulturno-povijesne cjeline i građevine**

Na području obuhvata Plana nema zaštićenih i i evidentiranih kulturnih dobara, temeljem važećeg Zakona koji regulira zaštitu i očuvanje kulturnih dobara.

Unutar obuhvata Plana dijelom se nalazi arheološko područje-potencijalna arheološka zona *P/6*, u skladu s GUP-om grada Dubrovnika.

Za ovo područje izrađena je Konzervatorska dokumentacija u lipnju 2008. godine, a koja sadrži detaljnu analizu postojećeg stanja kulturno-povijesnu valorizaciju obuhvaćenog prostora, te sustav mjera zaštite pojedinačnih kulturnih dobara.

Neposredno, uz zonu obuhvata Plana nalaze se:

* 1. Crkva navještenja, kao registrirano preventivno zaštićeno kulturno dobro *Nuncijata III/7*
	2. arheološki pojedinačni lokalitet-kopneni
	3. preostali dio arheološkog područja-potencijalne arheološke zone *P/6*
	4. trasa povijesnog Dubrovačkog vodovoda, kao civilne građevine

U slučaju pronalaska arheološkog nalazišta ili nalaza tijekom izvođenja radova, sukladno važećem propisu koji regulira zaštitu i očuvanje kulturnih dobara, izvođač radova dužan je prekinuti radove i o nalazu bez odgađanja obavijestiti nadležni Konzervatorski odjel.

Svi radovi moraju se obaviti sukladno važećem propisu koji regulira zaštitu i očuvanje kulturnih dobara, važećem Pravilniku koji pobliže regulira arheološka istraživanja te konzervatorske dokumentacije iz prethodnog članka ovih odredbi.

* 1. **Zaštita krajobraznih vrijednosti i arhitektonsko-krajobraznih cjelina**

Krajobrazne vrijednosti u obuhvatu Plana obuhvaćaju sljedeće kategorije:

* 1. kutevi kvalitetnih panoramskih vizura
	2. vrijedni dijelovi krajobraza (točke i potezi kompozicijskih, panoramskih i vizurnih vrijednosti).

Krajobrazne vrijednosti prikazane su na kartografskom prikazu *3.1 Uvjeti korištenja, uređenja i zaštite površina-Prirodna baština i krajobraz*, u mjerilu 1:1000.

S obzirom na izuzetno vrijednu i vizualno izloženu lokaciju na padinama Srđa, potrebno je vrlo pažljivo pristupiti ovom zahvatu u prostoru. Sve krajobrazne vrijednosti padina Srđa potrebno je maksimalno sačuvati i zaštititi na način da se gradnjom uklapa u morfologiju terena i da se izbjegava gradnja objekata koji bi dominirali u odnosu na prirodni teren. Ispred objekata, a duž prometnica, obvezna je sadnja drvoreda, koje će omogućiti zaklanjanje izgradnje i bolje uklapanje objekata u prirodni teren. Sadnjom autohtone i udomaćene vegetacije omogućiti će se kvalitetno uklapanje nove izgradnje u prirodni okoliš ovog dijela padine Srđa. Na krajnjem, sjeveroistočnom dijelu obuhvata Plana, iznad zone stambene (S) i športsko-rekreacijske namjene (R2), na površinama javnog parka (Z1) obvezna je sadnja visokog zelenila crnogorice. Obaveza je očuvati, odnosno obnoviti i prezentirati zatečene elemente ruralnog krajobraza (međe, staze, doci).

Elemente krajobraza treba štititi u cijelosti, pri čemu posebno mjesto zauzimaju javne neproizvodne kultivirane zelene površine, kao ugroženo i rijetko stanište, u kombinaciji s elementima ruralnog krajobraza (međe, staze, doci).

Točke i poteze panoramskih vrijednosti (vrijedne vidike) potrebno je zaštititi od zaklanjanja većom izgradnjom, odnosno izgradnjom objekata koji bi dominirali u odnosu na prirodni teren (gradnja po istaknutim kotama i dr.).

Potrebno je zaštititi vidike i u slučaju pogleda s mora, kako se ne bi zaklonili vrijedni dijelovi krajobraza (uzvišenja i sl).

Na području obuhvata Plana gradnju treba realizirat sukladno ovim odredbama, uz što manji utjecaj na okoliš i uz preporuku da objekti budu visoke energetske učinkovitosti.

Radi što manje izloženosti i što kvalitetnijeg uklapanja urbanističke kompozicije u okoliš, predviđeno je ozelenjavanje većih površina, na površinama predviđenim za tu namjenu, te sadnja zelenila unutar koridora prometnica, a u svrhu zaklanjanja građevina stambene namjene.

U pogledu utjecaja na krajobraz, prilikom gradnje i održavanja objekata potrebno je poduzeti sve potrebne mjere na koje obvezuju posebni propisi.

1. **POSTUPANJE S OTPADOM**

Sve građevine moraju unutar građevne čestice osigurati prostor za odlaganje kućnog otpada, u skladu sa odnosnim člankom odredbi za provođenje koji se tiče uređenja građevne čestice.

Mjesto za odlaganje treba biti pristupačno specijalnim vozilima za odvoz smeća.

Veličina (kapacitet) odlagališta mora zadovoljiti realne potrebe stanovnika u budućem naselju.

Uz spremike za miješani komunalni otpad, na odlagalištu se moraju nalaziti i spremnici za odvojeno sakupljanje (papir, staklo, plastika, metal).

Unutar obuhvata Plana omogućuje se postava podzemnih spremnika za odlaganje otpada. Ukoliko se isti budu planirali, tehničko rješenje njihovog praženjenja potrebno je razraditi i usuglasiti sa nadležnim komunalnim poduzećem, i to prije izrade projektne dokumentacije.

Postupanje s otpadom na području obuhvata Plana detaljno će se riješiti projektnom dokumentacijom, u skladu sa važećim Zakonom koji regulira gospodarenje otpadom, važećim Planom gospodarenja otpadom Grada Dubrovnika, prostornim planovima šireg područja te ostalim posebnim propisima.

Otpad s područja obuhvata Plana odvoziti će se na odlagalište ''Grabovica'' do realizacije županijskog centra za gospodarenje otpadom, odnosno do zatvaranja odlagališta ''Grabovica''.

1. **MJERE SPRJEČAVANJA NEPOVOLJNA UTJECAJA NA OKOLIŠ**

Na području obuhvata Plana ne planira se razvoj djelatnosti koje ugrožavaju zdravlje ljudi i štetno djeluju na okoliš.

* 1. **Zaštita tla**

Radi očuvanja kvalitete tla potrebno je djelovati preventivno pa se preporučuju sljedeće mjere:

* 1. opožarene površine treba što prije pošumljavati kako bi se smanjio učinak erozije tla
	2. radi zaštite od oborinskih voda, potrebno je osigurati vodopropusnost tla na građevnoj čestici i ograničavati udjel nepropusnih površina prilikom uređenja javnih otvorenih prostora
	3. uz ceste s velikom količinom prometa (sabirne ceste) planirati drvored primjerene širine.
	4. **Zaštita voda**

Ugradnjom separatora ulja i masti na kanalizacijskim sistemima, odnosno na kanalima oborinske kanalizacije prometnica i parkirališta kao i taložnika osigurati će se i adekvatna čistoća sanitarnih otpadnih i oborinskih otpadnih voda.

Zabranjuje se, odnosno ograničava ispuštanje opasnih tvari propisanih važećim propisom o opasnim tvarima u vodama.

Svi objekti unutar obuhvata Plana moraju biti priključeni na kanalizacijsku mrežu.

Sanirati, odnosno spriječiti nastajanje divljih deponija smeća.

U zaštiti voda propisuju se sve zakonom propisane mjere zaštite voda od onečišćenja koje može izazvati planirano uređenje i korištenje prostora.

U zaštiti voda potrebno je poštivati i mjere propisane GUP-om grada Dubrovnika, kao prostornog plana šireg područja.

* 1. **Mjere zaštite zraka**

Područje obuhvata Plana pripada I.kategoriji kakvoće zraka-čist ili neznatno onečišćen zrak.

Potencijalne onečišćivače unutar područja obuhvata Plana projektirati i kontrolirati sukladno zakonskoj regulativi.

Redovita kontrola ugrađenih uređaja i aparata te praćenje potencijalnih onečišćivača i pravodobno otklanjanje onečišćenja osnovni je uvjet za održavanje I.kategorije kvalitete zraka.

Pri gradnji je potrebno koristiti najbolje raspoložive tehnike, čiste tehnologije i obnovljive izvore energije, a u svrhu osiguranja energetski najučinkovitije gradnje.

* 1. **Mjere zaštite od buke**

Za nove građevine (sadržaje) potrebno je primjenom mjera zaštite od buke kod projektiranja, građenja i odabira tehnologije, osigurati što manju emisiju zvuka.

Mjere zaštite od buke provode se sukladno odredbama važećeg propisa koji regulira zaštitu od buke te provedbenih propisa koji se donose temeljem tog propisa.

Do donošenja odgovarajućeg provedbenog propisa primjenjuje se važeći Pravilnik koji određuje najviše dopuštene razine buke u sredini u kojoj ljudi rade i borave.

Razinu buke uzrokovane radom ugostiteljskih objekata, a koja bi mogla biti iznad dozvoljenih vrijednosti, regulirati će se radnim vremenom ugostiteljskih i dr. objekata sukladno zakonskoj regulativi.

* 1. **Mjere zaštite od požara**

U svrhu sprečavanja širenja požara i/ili dima unutar i na susjedne građevine, građevina mora biti izgrađena u skladu s važećim Pravilnikom koji regulira otpornost na požar i druge zahtjeve koje građevine moraju zadovoljiti u slučaju požara.

Potrebno je pripaziti na sigurnosnu udaljenost dviju susjednih građevina, na način da:

* 1. kod građevina s malim požarnim opterećenjem kod kojih je završni (zabatni) zid udaljen manje od 3 m od susjedne građevine potrebno je spriječiti širenje požara na susjedne građevine izgradnjom požarnog zida
	2. kad je jedna od susjednih građevina sa srednjim ili velikim požarnim opterećenjem, potrebno je međusobnu sigurnosnu udaljenost odrediti proračunom
	3. umjesto požarnog zida mogu se izvesti vanjski zidovi koji tada moraju imati istu otpornost na požar koju bi imao požarni zid, a eventualni otvori u vanjskim zidovima moraju imati otpornost na požar kao i vanjski zidovi.

Radi omogućavanja spašavanja osoba iz građevina i gašenja požara na građevini i otvorenom prostoru, građevina mora imati vatrogasni pristup prema posebnim propisima.

Prilikom gradnje vodoopskrbnih mreža mora se predvidjeti vanjska hidrantska mreža.

Izvedba vanjske i unutarnje hidrantske mreže, prilikom gradnje vodoopskrbne mreže, mora biti sukladna važećem Pravilniku koji regulira hidrantske mreže za gašenje požara.

Međusobna udaljenost vanjskih hidranata i profil vodovodnog priključka odrediti će se projektom.

U nedostatku domaćih propisa za garaže, primijeniti strane smjernice OiB 2.2. protupožarna zaštita u garažama, natkrivenim parkirnim mjestima i parkirnim etažama.

Na mjestima i trasama kuda prolaze dalekovodi ne dopušta se gradnja objekata.

* 1. **Zaštita od elementarnih nepogoda i ratnih opasnosti**

Pri projektiranju svih građevina planiranih za izgradnju nužno je provesti:

* 1. mjere koje omogućuju lokaliziranje i ograničavanje dometa posljedica prirodnih opasnosti-potresa:
		1. proračun povredivosti fizičkih struktura (domet ruševina, širina prometnica), sukladno posebnom propisu (Pravilniku) koji regulira mjere zaštite od elementarnih nepogoda i ratnih opasnosti u prostornom planiranju i uređivanju prostora
	2. mjere koje omogućuju opskrbu vodom i energijom u izvanrednim uvjetima:
		1. kartografski prikaz razmještaja vodoopskrbnih i energetskih objekata i uređaja koji će se koristiti u iznimnim uvjetima
	3. mjere koje omogućavaju učinkovitije provođenje mjera civilne zaštite (evakuacija i zbrinjavanje stanovništva i materijalnih dobara):
		1. način uzbunjivanja i obavješćivanja stanovništva, sukladno posebnom propisu (Pravilniku) koji regulira postupak uzbunjivanja stanovništva
		2. kartografski prikaz puteva evakuacije ili drugi način zbrinjavanja stanovništva, kao i materijalnih dobara.

U svrhu zaštite od elementarnih nepogoda i ratnih opasnosti vrijedi i sljedeće:

1. u svrhu efikasne zaštite od mogućih potresa neophodno je konstrukcije svih građevina planiranih za izgradnju na području intenziteta potresa IX°/X° stupnjeva po MCS ljestvici uskladiti s posebnim propisima za navedenu seizmičku zonu

2. u cilju modernizacije protupotresne zaštite, potrebno je poštivati europske norme koje sačinjavaju skupinu standarda za projektiranje konstrukcija zgrada i inženjerskih objekata, uključivo s geotehničkim elementima (EUROCODE 8)

U skladu sa Zakonom o prostornom uređenju, zaštita od prirodnih i drugih nesreća je jedan od ciljeva prostornog uređenja.

Zahtjevi zaštite od prirodnih i drugih nesreća trebaju biti sukladni *Procjeni ugroženosti stanovništva, materijalnih i kulturnih dobara i okoliša za Grad Dubrovnik*, *Zahtjevima zaštite i spašavanja u dokumentima prostornog uređenja Grada Dubrovnika* i *Planu zaštite i spašavanja Grada Dubrovnika*, sukladno posebnim propisima koji reguliraju sustav civilne zaštite, mjere zaštite od elementarnih nepogoda i ratnih opasnosti u prostornom planiranju i uređivanju prostora te postupke uzbunjivanja stanovništva.

1. **MJERE PROVEDBE PLANA**

Temeljna mjera provedbe ovog Plana je izgradnja predviđene infrastrukture i uređenje površina na način kako je Planom određeno, a obuhvaća izgradnju građevina stambene i gospodarske namjene te građevina javnih i društvenih djelatnosti, gradnju prometno-komunalne infrastrukture te uređenje športsko-rekreacijskih i javnih zelenih površina.

Uvjeti uređenja i izgradnje za sve namjene unutar obuhvata Plana utvrđuju se temeljem ovih odredbi.

U slučaju donošenja posebnih propisa koji su stroži od normi iz ovih odredbi, kod izdavanja akata o gradnji primijeniti će se strože norme.

Za gradnju građevina unutar obuhvata Plana obvezno je izraditi jedinstveni projekt kojim će se osigurati usklađeni vizualni identitet građevina i jedinstveno krajobrazno uređenje pojedinih cjelina.

Za obuhvat javne i društvene namjene (D4-predškolska i školska) te obuhvat dijela javnih zelenih površina (Z1-javni park) koji se nalazi između zone javne i društvene namjene te Crkve navještenja, u skladu sa odnosnim odredbama Plana, obvezna je provedba arhitektonsko-urbanističkog natječaja, prikazanog na kartografskom prikazu *4.1. Način i uvjeti gradnje-Način gradnje*, u mjerilu 1:1000.

**III. PRIJELAZNE I ZAVRŠNE ODREDBE**

Plan je izrađen u 7 izvornika ovjerenih pečatom Gradskog vijeća Grada Dubrovnika i potpisom Predsjednika Gradskog vijeća Grada Dubrovnika.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 350-02/15-01/05

URBROJ: 2117-1-09-22-117

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**50**

Na temelju članka 87. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**ODLUKU O STAVLJANJU IZVAN SNAGE**

**ODLUKE O IZRADI IZMJENA I DOPUNA DETALJNOG PLANA UREĐENJA „ŠPORTSKO-REKREACIJSKOG PARKA GOSPINO POLJE“**

Članak 1.

Stavlja se izvan snage Odluka o izradi Izmjena i dopuna Detaljnog plana uređenja „Športsko-rekreacijskog parka Gospino polje” („Službeni glasnik Grada Dubrovnika“, broj 22/21).

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika".

KLASA: 350-01/21-01/01

URBROJ: 2117-1-09-22-52

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**51**

Na temelju članaka 86., 89., 113. i 198. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19), članka 39. Statuta Grada Dubrovnika („Službeni glasnik Grada Dubrovnika“, broj 2/21), po prethodno pribavljenom mišljenju Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/38 URBROJ: 2117-09/2-22-02 od 19. travnja 2022., Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**O IZRADI IZMJENA I DOPUNA DETALJNOG PLANA UREĐENJA**

**„ŠPORTSKO-REKREACIJSKOG PARKA GOSPINO POLJE“**

**TE S TIM U VEZI IZMJENA I DOPUNA PROSTORNOG PLANA UREĐENJA**

**GRADA DUBROVNIKA I IZMJENA I DOPUNA GENERALNOG URBANISTIČKOG PLANA GRADA DUBROVNIKA**

1. **OPĆE ODREDBE**

Članak 1.

Donosi se Odluka o izradi Izmjena i dopuna Detaljnog plana uređenja „Športsko-rekreacijskog parka Gospino polje“ („Službeni glasnik grada Dubrovnika“, br. 02/08)– dalje u tekstu: Izmjene i dopune DPU-a „Športsko-rekreacijskog parka Gospino polje” te s tim u vezi Izmjena i dopuna Prostornog plana uređenja Grada Dubrovnika *(*„Službeni glasnik Grada Dubrovnika“, br. 07/05, 06/07, 10/07, 03/14, 09/14, 19/15, 18/16-*pročišćeni tekst*, 25/18, 13/19, 07/20-*pročišćeni tekst*, 02/21, 05/21-*ispravak*, 07/21-*pročišćeni tekst*) – dalje u tekstu: Izmjene i dopune PPU-a Grada Dubrovnika i Izmjena i dopuna Generalnog urbanističkog plana Grada Dubrovnika („Službeni glasnik Grada Dubrovnika“, br. 10/05, 10/07, 08/12, 03/14, 09/14-*pročišćeni tekst*, 04/16, 25/18, 13/19, 08/20-*pročišćeni tekst*, 05/21, 08/21-*pročišćeni tekst*) – dalje u tekstu: Izmjene i dopune GUP-a Grada Dubrovnika.

1. **PRAVNA OSNOVA za izradu i donošenje IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 2.

Izmjene i dopune DPU-a „Športsko-rekreacijskog parka Gospino polje“ te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika temelje se na odredbama članaka 81.-113. i članka 198. Zakona o prostornom uređenju („Narodne novine“, br. 153/13, 65/17, 114/18, 39/19, 98/19) – dalje u tekstu: Zakon i Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, br. 106/98, 39/04, 45/04 – ispravak i 163/04), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova – dalje u tekstu: Pravilnik te drugim važećim propisima iz područja prostornog uređenja.

Nositelj izrade Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika je Upravni odjel za urbanizam, prostorno planiranje i zaštitu okoliša Grada Dubrovnika.

1. **RAZLOZI DONOŠENJA IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 3.

Nakon donošenja DPU-a „Športsko-rekreacijskog parka Gospino polje“ izmijenile su se društveno-gospodarske okolnosti, te s tim u skladu stavovi i pomišljanja o realizaciji pojedinih zahvata unutar obuhvata DPU-a, iz čega proizlazi potreba redefiniranja planskih postavki za predmetno područje.

Razlozi za pokretanje izrade Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika su:

* usklađenje sa Zakonom i drugim pozitivnim propisima Republike Hrvatske,
* izmjene planskih rješenja, odnosno izrada novog prostorno-planskog (urbanističkog) rješenja športsko-rekreacijskog parka sa sadržajima isključivo športsko-rekreacijske namjene i nužnim pratećim sadržajima,
* revidiranje postojeće namjene površina, postojećih i planiranih sadržaja, načina i uvjeta gradnje, odnosno cjelovito uređenje područja obuhvata u tekstualnom i grafičkom dijelu Planova,
* planiranje nove polivalentne športske dvorane kao strateškog projekta Grada Dubrovnika od posebnog javnog interesa,
* povećanje udjela zelenih površina planiranjem novih površina s vegetacijom,
* rekonstrukcija postojeće športske dvorane s mogućnošću proširenja njezinih gabarita, odnosno eventualnog ostvarivanja tople veze s novom dvoranom,
* uređenje vanjskih (otvorenih) igrališta i športskih terena za različite športove,
* revidiranje tokova pješačkog i kolnog prometa te prometa u mirovanju unutar obuhvata športskog parka, uključivo i planiranje podzemnih garaža,
* revidiranje postojeće i planiranje nove infrastrukturne opremljenosti,
* omogućavanje etapne gradnje,
* usklađenje sa smjernicama Konzervatorske podloge za kontaktnu zonu svjetskog dobra Starog grada Dubrovnika,
* ispravak tehničkih pogrešaka.
1. **OBUHVAT IZRADE IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 4.

Izmjene i dopune DPU-a „Športsko-rekreacijskog parka Gospino polje“ te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika odnose se na područje obuhvata DPU-a „Športsko-rekreacijskog parka Gospino polje“.

Predviđene izmjene donose se u skladu s razlozima navedenim u članku 3. ove Odluke, a mijenjat će se elaborati PPU-a Grada Dubrovnika, GUP-a Grada Dubrovnika i DPU-a „Športsko-rekreacijskog parka Gospino polje“ u tekstualnom dijelu – Odredbama za provođenje i grafičkom dijelu. Ostala planska rješenja PPU-a Grada Dubrovnika i GUP-a Grada Dubrovnika nisu predmet ove Odluke. Predviđene izmjene odnose se na zatečeno stanje i trenutno uočene nedostatke, a u tijeku izrade moguće su manje izmjene i dopune u skladu sa zakonskim postupkom izrade i donošenja Planova.

Grafički separat s naznačenim obuhvatom Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika sastavni je dio ove Odluke.

1. **SAŽETA OCJENA STANJA U OBUHVATU IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 5.

Područje obuhvata zauzima geomorfološki oblik plitke udoline, s horizontalnim i blago nagnutim terenom i stranama umjerenog i strmog nagiba. Neizgrađene rubne parcele prekrivene su prirodnom vegetacijom. Prostor unutar športskog parka organiziran je igralištima duljom stranicom orijentiranih u smjeru sjever-jug, s uzdužnom sabirnom ulicom. Javni prostori područja obuhvata definirani su otvorenim igralištima – športskim terenima za tenis, nogomet i košarku. Jugoistočno od područja obuhvata nalazi se Svetište Gospe od Milosrđa, a istočno uz obuhvat Domobransko groblje.

Na sjeveroistočnom dijelu području obuhvata športskog parka Gospino polje nalazi se športska dvorana izgrađena prema projektu iz 1979. godine. Postojeća dvorana zahtijeva rekonstrukciju koja bi doprinijela efikasnijem i boljem korištenju njezinih kapaciteta te rekonstrukciju u svrhu energetske obnove.

Prva urbanistička razmatranja i promišljanja Gospina polja kao budućeg središnjeg gradskog športsko-rekreacijskog parka sežu još u razdoblje nakon usvajanja Plana Južni Jadran i Generalnog urbanisitčkog plana Dubrovnika iz 1969. U razdoblju od donošenja DPU-a „Športsko-rekreacijskog parka Gospino polje“ 2008. godine do danas nisu realizirani značajniji planirani sadržaji, kao što su stadion s atletskom stazom, dvorana za zatvoreni bazen i otvoreni bazen s pratećim sadržajima, trodijelna športska dvorana kao proširenje sadržaja postojeće športske dvorane, manja dvorana za korektivnu gimnastiku, manja dvorana za badminton te športska dvorana za tenis. Neposredno okruženje postojeće športske dvorane i vanjskih igrališta za različite športske namjene je u zapuštenom stanju.

Unutar obuhvata DPU-a izgrađeno je više građevina čija namjena nije u skladu s važećim DPU-om, a koje se sukladno važećem DPU-u mogu zadržati do realizacije planiranih namjena.

Predmet izrade Izmjena i dopuna DPU-a „Športsko-rekreacijskog parka Gospino polje” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika obuhvaćen je Konzervatorskom podlogom za kontaktnu zonu svjetskog dobra Starog grada Dubrovnika koju je izradilo Ministarstvo kulture i medija u rujnu 2020. godine. Konzervatorskom podlogom su dane smjernice za planiranje predmetnog područja.

1. **CILJEVI I PROGRAMSKA POLAZIŠTA IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 6.

Sukladno članku 3. ove Odluke, ciljevi i programska polazišta, koji se ovom Odlukom utvrđuju kao planirane izmjene i dopune, su:

* usklađenje sa Zakonom i drugim pozitivnim propisima Republike Hrvatske,
* izrada novog prostorno-planskog (urbanističkog) rješenja športsko-rekreacijskog parka sa sadržajima isključivo športsko-rekreacijske namjene i nužnim pratećim sadržajima, što uključuje i planiranje nove polivalentne športske dvorane kao strateškog projekta Grada Dubrovnika od posebnog javnog interesa,
* razmatranje mogućnosti održavanja kulturnih, zabavnih i kongresnih događanja koja se mogu odvijati na otvorenim i u zatvorenim prostorima,
* stvaranje prostorno-planskih preduvjeta za realizaciju suvremenog športsko-rekreacijskog parka, odnosno izrada optimalnog urbanističkog rješenja u cilju zaštite javnog prostora i javnog interesa,
* revidiranje planskih rješenja kolnog i pješačkog prometa, prometa u mirovanju te ostalih infrastrukturnih sustava,
* uvažavanje prirodnih uvjeta i obilježja prostora uz povećanje udjela zelenih površina,
* očuvanje postojeće karakteristične konfiguracije terena, visoke vegetacije te crkve i samostana kao prirodnog i vizualnog akcenta i
* druge izmjene koje se tokom izrade pokažu nužnim.

Izmjene i dopune čiji su razlozi navedeni u članku 3. ove Odluke te ciljevi i programska polazišta u prethodno stavku ovoga članka, jedine su izmjene i dopune koje će se provesti Izmjenama i dopunama DPU-a „Športsko-rekreacijskog parka Gospino polje“ te s tim u vezi Izmjenama i dopunama PPU-a Grada Dubrovnika i Izmjenama i dopunama GUP-a Grada Dubrovnika pa se zahtjevi i primjedbe izvan ovako utvrđenog opsega neće razmatrati, niti će se mijenjati druga rješenja u tekstualnom i grafičkom dijelu predmetnih planova.

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 7.

Izmjene i dopune DPU-a „Športsko-rekreacijskog parka Gospino polje“ te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika izrađivat će se na podlogama na kojima je izrađena važeća prostorno-planska dokumentacija.

Područje športskog parka Gospino polje obuhvaćeno je u izrađenoj *Strategiji razvoja sporta i sportske infrastrukture u Gradu Dubrovniku 2018.-2028.* iz studenog 2018. godine. U njoj se kao globalni ciljevi do 2028. godine uz ostalo navodi i gradnja nove suvremene natjecateljsko-trenažne dvorane s najmanje 4000 sjedećih mjesta odgovarajuće opremljene s nužnim popratnim sadržajima.

U rujnu 2020. izrađena je Konzervatorska podloga za kontaktnu zonu svjetskog dobra Starog grada Dubrovnika u kojoj je analiziran i predjel Gospina polja te su dane konzervatorske smjernice.

U prosincu 2020. godine izrađena je i Idejna studija prostorno-programskih kapaciteta dvorane u Gospinom polju „Dvorana Gospino polje 2025 Dubrovnik“ koja je nakon analize svih izmijenjenih potreba za izgradnjom univerzalne natjecateljske športske dvorane u području obuhvata dala smjernice za daljnju razradu.

Ako se tijekom izrade Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika ukaže potreba za drugim stručnim podlogama od značaja za prostorno-plansko rješenje, iste će biti izrađene. Ostali podaci će biti prikupljeni u postupku izrade temeljem podataka, planskih smjernica i propisanih dokumenata koja će dostaviti nadležna tijela i pravne osobe s javnim ovlastima iz svog djelokruga.

1. **NAČIN PRIBAVLJANJA STRUČNIH RJEŠENJA IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 8.

Stručno rješenje Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika, sukladno provedenom postupku javne nabave, izradit će stručni izrađivač ovlašten za obavljanje stručnih poslova prostornog uređenja sukladno posebnom propisu, u suradnji s Nositeljem izrade.

1. **POPIS JAVNOPRAVNIH TIJELA ODREĐENIH POSEBNIM PROPISIMA TE DRUGIH ZAINTERESIRANIH PRAVNIH OSOBA KOJE DAJU ZAHTJEVE ZA IZRADU IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 9.

U postupku izrade Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika tražit će se sudjelovanje i podaci, planske smjernice i drugi propisani dokumenti od sljedećih javnopravnih tijela:

* MINISTARSTVO KULTURE, Uprava za zaštitu kulturne baštine, Konzervatorski odjel u Dubrovniku, *Restićeva 7, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Odjel inspekcije, *Vladimira Nazora 32, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, *Liechtensteinov put 31, 20000 Dubrovnik*
* ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, *Petilovrijenci 2, 20000 Dubrovnik*
* DRŽAVNA GEODETSKA UPRAVA, PODRUČNI URED ZA KATASTAR, *Ante Starčevića 23, 20000 Dubrovnik*
* HAKOM – Hrvatska regulatorna agencija za mrežne djelatnosti, *Ulica Roberta Frangeša Mihanovića 9, 10000 Zagreb*
* HOPS, Hrvatski operator prijenosnog sustava d.o.o., Sektor za razvoj, investicije i izgradnja, *Kupska 4, 10000 Zagreb*
* HEP, DP „Elektrojug Dubrovnik“, *Nikole Tesle 3, 20000 Dubrovnik*
* HRVATSKE VODE, Vodnogospodarski odjel za slivove južnog Jadrana, *Vukovarska 35, 21000 Split*
* HRVATSKE VODE, Vodnogospodarska ispostava za mali sliv Dubrovačko primorje, Vodnogospodarska ispostava Dubrovnik, *Vukovarska 8, 20000 Dubrovnik*
* JAVNA USTANOVA ŠPORTSKI OBJEKTI DUBROVNIK, *Liechtensteinov put 10, 20000 Dubrovnik*
* DUBROVAČKO-NERETVANSKA ŽUPANIJA, Upravni odjel za obrazovanje, kulturu i sport, *ovdje*
* DUBROVAČKO-NERETVANSKA ŽUPANIJA, Upravni odjel za zaštitu okoliša, imovinsko-pravne i komunalne poslove, *Vukovarska 16, 20000 Dubrovnik*
* VODOVOD DUBROVNIK d.o.o., Odjel za vodoopskrbu i komunalnu hidrotehniku, *Vladimira Nazora 19, 20000 Dubrovnik*
* VODOVOD DUBROVNIK d.o.o., Odjel odvodnje, *Vladimira Nazora 19, 20000 Dubrovnik*
* GRAD DUBROVNIK, Upravni odjel za poslove gradonačelnika, *ovdje*
* GRAD DUBROVNIK, Upravni odjel za kulturu i baštinu, *ovdje*
* GRAD DUBROVNIK, Upravni odjel za gospodarenje imovinom, opće i pravne poslove, *ovdje*
* GRAD DUBROVNIK, Upravni odjel za izdavanje i provedbu dokumenata prostornog uređenja i gradnje, *ovdje*
* GRAD DUBROVNIK, Upravni odjel za komunalne djelatnosti, promet i mjesnu samoupravu, *ovdje*
* GRAD DUBROVNIK, Upravni odjel za turizam, gospodarstvo i more, *ovdje*
* GRAD DUBROVNIK, Upravni odjel za obrazovanje, šport, socijalnu skrb i civilno društvo, *ovdje*
* GRAD DUBROVNIK, Upravni odjel za izgradnju i upravljanje projektima, *ovdje*
* GRAD DUBROVNIK, Upravni odjel za europske fondove, regionalnu i međunarodnu suradnju, *ovdje*
* GRAD DUBROVNIK, Upravni odjel za komunalne djelatnosti i mjesnu samoupravu, Gradski kotar Montovjerna, *Josipa Kosora 3, 20000 Dubrovnik*

U postupak izrade Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika uključit će se sljedeće zainteresirane pravne osobe:

* HRVATSKA KOMORA ARHITEKATA, Područni odbor Dubrovnik, n/r Romano Duić, Entasis d.o.o., *Kralja Tomislava 7, 20000 Dubrovnik*
* DRUŠTVO ARHITEKATA DUBROVNIK, n/r Ursula Stanić-Siništaj, Studio Lacroma d.o.o., *Ispod Minčete 6, 20000 Dubrovnik*
* ČISTOĆA DUBROVNIK d.o.o., *Dr. Ante Starčevića 9, 20000 Dubrovnik*
* SANITAT DUBROVNIK d.o.o., *Marka Marojice 5, 20000 Dubrovnik*
* SVETIŠTE GOSPE OD MILOSRĐA, *Liechtensteinov put 16, 20000 Dubrovnik*

Ako se tijekom izrade Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika ukaže potreba, u postupak izrade mogu se uključiti i drugi sudionici.

1. **PLANIRANI ROK ZA IZRADU IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 10.

Rokovi za izradu pojedinih faza Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika sukladni su odredbama Zakona.

Rok za pribavljanje zahtjeva javnopravnih tijela i drugih korisnika prostora koji daju svoje zahtjeve za izradu Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika je najviše 15 dana od dana primitka poziva.

Za izradu Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika određuje se okvirni rok izrade od 12 mjeseci od dana usvajanja Odluke na Gradskom vijeću, a ako se navedeni rok iz objektivnih razloga produži, to se produljenje ne smatra protivnim ovoj Odluci.

1. **IZVORI FINANCIRANJA IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 11.

Sredstva za izradu Izmjena i dopuna DPU-a „Športsko-rekreacijskog parka Gospino polje“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika osigurana su Proračunom Grada Dubrovnika.

1. **DRUGA PITANJA ZNAČAJNA ZA IZRADU IZMJENA I DOPUNA DPU-a „ŠPORTSKO-REKREACIJSKOG PARKA GOSPINO POLJE“ TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 12.

U svrhu donošenje ove Odluke, sukladno odredbi članka 66. stavka 1. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), a u svezi odredbe članka 86. stavka 3. Zakona, pribavljeno je mišljenje Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/38 URBROJ: 2117-09/2-22-02 od 19. travnja 2022. da nije potrebno provesti Ocjenu niti Stratešku procjenu utjecaja na okoliš. Mišljenje Upravnog odjela za zaštitu okoliša i komunalne poslove Dubrovačko-neretvanske županije, između ostalog, temelji se na prethodno provedenom postupku Ocjene o potrebi strateške procjene utjecaja Izmjena i dopuna DPU-a „Športsko-rekreacijskog parka Gospino polje“ na okoliš, u kojem je navedeni Upravni odjel dao mišljenje KLASA: 351-01/21-01/73, URBROJ: 2117/1-09/2-21-06 od 10. studenoga 2021. da je postupak ocjene o potrebi strateške procjene utjecaja Izmjena i dopuna DPU-a „Športsko-rekreacijskog parka Gospino polje“ na okoliš proveden sukladno Zakonu i Uredbi, a temeljem kojeg je Gradonačelnik donio Odluku KLASA: 351-01/21-01/22, URBROJ: 2117/01-01-21-18 od 12. studenoga 2021. da nije potrebno provesti stratešku procjenu utjecaja Izmjena i dopuna Plana na okoliš.

1. **ZAVRŠNE ODREDBE**

Članak 13.

Ova odluka stupa na snagu osmog dana nakon objave u „Službenom glasniku Grada Dubrovnika".

KLASA: 350-01/21-01/01

URBROJ: 2117-1-09-22-53

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**52**

Na temelju članka 87. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**O STAVLJANJU IZVAN SNAGE ODLUKE O IZRADI IZMJENA I DOPUNA PROSTORNOG PLANA UREĐENJA GRADA DUBROVNIKA, IZMJENA I DOPUNA GENERALNOG URBANISTIČKOG PLANA GRADA DUBROVNIKA**

**TE STAVLJANJU IZVAN SNAGE DIJELA URBANISTIČKOG PLANA UREĐENJA „RADELJEVIĆ – LIBERTAS“**

Članak 1.

Stavlja se izvan snage Odluka o izradi Izmjena i dopuna Prostornog plana uređenja Grada Dubrovnika, Izmjena i dopuna Generalnog urbanističkog plana Grada Dubrovnika te stavljanju izvan snage dijela Urbanističkog plana uređenja „Radeljević – Libertas” („Službeni glasnik Grada Dubrovnika“, broj 16/21).

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika".

KLASA: 350-02/19-02/03

URBROJ: 2117-1-09-22-60

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**53**

Na temelju članaka 86., 89., 113. i 198. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19), članka 39. Statuta Grada Dubrovnika („Službeni glasnik Grada Dubrovnika“, broj 2/21), po prethodno pribavljenom mišljenju Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/16 URBROJ: 2117-09/2-22-06 od 11. travnja 2022., Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**O IZRADI IZMJENA I DOPUNA URBANISTIČKOG PLANA UREĐENJA**

**„RADELJEVIĆ – LIBERTAS“ TE S TIM U VEZI IZMJENA I DOPUNA PROSTORNOG PLANA UREĐENJA GRADA DUBROVNIKA I IZMJENA I DOPUNA GENERALNOG URBANISTIČKOG PLANA GRADA DUBROVNIKA**

**I. OPĆE ODREDBE**

Članak 1.

Donosi se Odluka o izradi Izmjena i dopuna Urbanističkog plana uređenja „Radeljević – Libertas“ (*Službeni glasnik Grada Dubrovnika, br. 03/11.*) *–* dalje u tekstu: Izmjene i dopune UPU-a „Radeljević – Libertas“ te s tim u vezi Izmjena i dopuna Prostornog plana uređenja Grada Dubrovnika (*Službeni glasnik Grada Dubrovnika, br. 07/05., 06/07., 10/07., 03/14., 09/14., 19/15., 18/16.-pročišćeni tekst, 25/18., 13/19., 07/20.-pročišćeni tekst, 02/21., 05/21.-isp., 07/21.-pročišćeni tekst*)– dalje u tekstu: Izmjene i dopune PPU-a Grada Dubrovnika i Izmjena i dopuna Generalnog urbanističkog plana Grada Dubrovnika (*Službeni glasnik Grada Dubrovnika, br. 10/05., 10/07., 08/12., 03/14., 09/14.-pročišćeni tekst, 04/16., 25/18., 13/19., 08/20.-pročišćeni tekst, 05/21., 08/21.-pročišćeni tekst*)– dalje u tekstu: Izmjene i dopune GUP-a Grada Dubrovnika.

**II. PRAVNA OSNOVA** **za izradu i donošenje IZMJENA I DOPUNA UPU-a**

 **„RADELJEVIĆ – LIBERTAS“ TE S TIM U VEZI IZMJENA I DOPUNA PPU-a GRADA**

 **DUBROVNIKA I IZMJENA I DOPUNA GUP-a GRADA DUBROVNIKA**

Članak 2.

Izrada i donošenje Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika temelji se na odredbama članaka 81.-113. i članka 198. Zakona o prostornom uređenju („Narodne novine“, broj 153/13, 65/17, 114/18, 39/19, 98/19) – dalje u tekstu: Zakon te Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“, broj 106/98, 39/04, 45/04 – ispravak i 163/04), u dijelu kojim se propisuju pravna pravila koja se odnose na sadržaj, mjerila kartografskih prikaza, obvezne prostorne pokazatelje i standard elaborata prostornih planova – dalje u tekstu: Pravilnik te drugim važećim propisima iz područja prostornog uređenja.

Nositelj izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika je Upravni odjel za urbanizam, prostorno planiranje i zaštitu okoliša Grada Dubrovnika.

**III. RAZLOZI DONOŠENJA IZMJENA I DOPUNA UPU-a „RADELJEVIĆ – LIBERTAS“**

 **TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I**

 **DOPUNA GUP-a GRADA DUBROVNIKA**

Članak 3.

Nakon donošenja UPU-a „Radeljević – Libertas“ izmijenile su se društveno-gospodarske okolnosti i vlasnička struktura te s tim u skladu stavovi i promišljanja o realizaciji pojedinih zahvata unutar obuhvata UPU-a, iz čega proizlazi potreba redefiniranja pojedinih planskih postavki za predmetno područje.

Razlozi za pokretanje izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika su:

* usklađenje sa Zakonom,
* izmjene planskih rješenja te revidiranje uvjeta gradnje i uređenja područja obuhvata u tekstualnom i grafičkom dijelu radi usklađenja sa smjernicama definiranih strateškim gradskim projektima, dokumentima, podlogama i studijama iz članka 7. ove Odluke, a u cilju stvaranja preduvjeta za realizaciju suvremene gradske poslovne zone sukladno novim društveno-gospodarskim okolnostima,
* usklađenje sa smjernicama Konzervatorske podloge za kontaktnu zonu svjetskog dobra Starog grada Dubrovnika,
* revidiranje statusa kulturne baštine unutar obuhvata zone „Libertas“ sukladno stvarnim podacima i stanju na terenu,
* revidiranje i poboljšanje infrastrukturnih i drugih uvjeta,
* ispravak tehničkih pogrešaka.

**IV. OBUHVAT IZRADE IZMJENA I DOPUNA UPU-a „RADELJEVIĆ – LIBERTAS“ TE S**

 **TIM U VEZI IZMJENA I DOPUNA PPU-a GRADA DUBROVNIKA I IZMJENA I**

 **DOPUNA GUP-a GRADA DUBROVNIKA**

Članak 4.

Izmjene i dopune UPU-a „Radeljević – Libertas“ te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika odnose se na područje obuhvata UPU-a „Radeljević – Libertas“.

Predviđene izmjene donose se u skladu s navedenim u članku 3. ove Odluke, a mijenjat će se elaborati PPU-a Grada Dubrovnika, GUP-a Grada Dubrovnika i UPU-a „Radeljević – Libertas“ u tekstualnom dijelu – Odredbama za provođenje i grafičkom dijelu. Ostala planska rješenja PPU-a Grada Dubrovnika i GUP-a Grada Dubrovnika nisu predmet ove Odluke. Predviđene izmjene odnose se na zatečeno stanje i trenutno uočene nedostatke, a u tijeku izrade moguće su manje izmjene i dopune u skladu sa zakonskim postupkom izrade i donošenja Planova.

Grafički separat s naznačenim obuhvatom Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika sastavni je dio ove Odluke.

**V. SAŽETA OCJENA STANJA U OBUHVATU IZMJENA I DOPUNA UPU-a**

 **„RADELJEVIĆ – LIBERTAS“ TE S TIM U VEZI IZMJENA I DOPUNA PPU-a GRADA**

 **DUBROVNIKA I IZMJENA I DOPUNA GUP-a GRADA DUBROVNIKA**

Članak 5.

Zona obuhvata UPU-a „Radeljević – Libertas“ nalazi se na jugoistočnom rubu Gruškog zaljeva u području između dviju glavnih gradskih prometnica, Vukovarske ulice i Ulice Andrije Hebranga. Intenzivnije promišljanje mogućnosti i potencijala za njezinu urbanu transformaciju u suvremeni gradski poslovni centar započinje još u prvoj polovici 2000-ih.

Godine 2005. Grad Dubrovnik je u suradnji s Društvom arhitekata Dubrovnik proveo natječaj za izradu prostorno-programske studije gradskog predjela Gruž, unutar čijeg se obuhvata nalazi predmetna zona. U programu natječaja navodi se kako je na predmetnom području preostalo vrlo malo slobodnog mjesta za artikuliranje javnog interesa odnosno formiranje suvislog javnog prostora, čije je promišljanje bila inicijalna svrha i smisao natječaja.

2005. godine usvojen je Generalni urbanistički plan Grada Dubrovnika koji je definirao urbana pravila za predmetnu zonu. 2011. godine usvojen je UPU „Radeljević – Libertas“. Navedenim planovima uz ostalo je definiran koridor buduće gradske ceste koja povezuje Vukovarsku ulicu i Ulicu Andrije Hebranga te Vukovarsku ulicu i Obalu Stjepana Radića (prometnica kroz povijesne vrtove).

Na predmetnom području UPU-om „Radeljević – Libertas“ definirana je sljedeća namjena:

* mješovita-pretežito poslovna (M2), unutar koje je predviđena i garažno-poslovna namjena (K4),
* stambena namjena (S),
* javne zelene površine (Z1),
* infrastrukturni sustavi (IS).

Sukladno uvjetima UPU-a „Radeljević – Libertas“ tvrtka Radeljević d.o.o. je u suradnji s Udruženjem hrvatskih arhitekata 2012. godine provela natječaj za izradu idejnog urbanističko-arhitektonskog rješenja kompleksa Radeljević – Libertas. Predmetnim natječajem definirane su smjernice te cjeloviti prijedlog uređenja i izgradnje trgovačko-poslovno-stambenog centra koji uključuje i rješenje kolnog i pješačkog prometa, prometa u mirovanju i hortikulturno rješenje javnih trgova i okoliša. Natječajno rješenje do danas nije realizirano.

Godine 2014. izmijenjen je GUP Grada Dubrovnika pri čemu je broj garažno-parkirališnih mjesta u zoni smanjen s 400 na 200.

U međuvremenu se unutar zone obuhvata promijenila vlasnička struktura, a na istočnom rubu započeta je gradnja poslovne zgrade prema važećoj pravomoćnoj građevinskoj dozvoli.

Godine 2017. srušena je Upravna zgrada „Dubrovačke električne željeznice“, a prema kojoj su, uz ostalo, izrađene smjernice i definirani uvjeti gradnje UPU-a „Radeljević – Libertas“.

Plansko rješenje infrastrukturne mreže UPU-a „Radeljević – Libertas“ temelji se na stručnim podlogama koje su bile dostupne za vrijeme izrade UPU-a. U međuvremenu su izrađene dodatne stručne studije, podloge i dokumenti koje je potrebno sagledati i na temelju istih ispitati mogućnosti revizije i unaprjeđenja planirane infrastrukturne mreže unutar obuhvata, kao i njeno integriranje u planiranu gradsku infrastrukturnu mrežu.

Obuhvat UPU-a „Radeljević – Libertas“ obuhvaćen je Konzervatorskom podlogom za kontaktnu zonu svjetskog dobra Starog grada Dubrovnika koju je izradilo Ministarstvo kulture i medija u rujnu 2020. godine. U predmetnoj studiji dane su smjernice za područje poslovne zone Gruž (poglavlje 14.1) i područje povijesnog predjela Gruškog zaljeva – Gruž i Batala (poglavlje 15.1).

Početkom 2021. izmijenjeni su PPU Grada Dubrovnika i GUP Grada Dubrovnika, te je usvojena Odluka o izradi izmjena i dopuna PPU-a Grada Dubrovnika i GUP-a Grada Dubrovnika u cilju, uz ostalo, uvrštenja kontaktne (buffer) zone dobra svjetske baštine Starog grada Dubrovnika, usklađenja sa smjernicama Konzervatorske podloge za kontaktnu zonu dobra svjetske baštine Starog grada Dubrovnika, te planiranja sadržaja od interesa za Grad Dubrovnik sa svrhom stvaranja planskih preduvjeta za realizaciju gradskih projekata.

**IV. CILJEVI I PROGRAMSKA POLAZIŠTA IZMJENA I DOPUNA UPU-a „RADELJEVIĆ**

 **– LIBERTAS“ TE S TIM U VEZI IZMJENA I DOPUNA PPU-a GRADA DUBROVNIKA**

 **I IZMJENA I DOPUNA GUP-a GRADA DUBROVNIKA**

Članak 6.

Ciljevi i programska polazišta izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika su:

* revidiranje urbanističkih parametara i uvjeta gradnje sukladno stanju na terenu i novim stručnim spoznajama artikuliranima u stručnim studijama, podlogama i dokumentima iz članka 7. ove Odluke, na način da se daju smjernice za izgradnju novih struktura koje će unaprijediti modele i tipove buduće gradnje uz povećanje udjela visokog zelenila na česticama, odnosno očuvati ambijentalne karakteristike prostora i ostvariti harmoničan sklad cjeline,
* omogućavanje realizacije planom predviđenih sadržaja uz unaprjeđenje planirane infrastrukturne mreže unutar obuhvata,
* formiranje novih javnih i hortikulturno uređenih površina,
* osiguranje planskih preduvjeta za realizaciju gradskih projekata.

Izmjene i dopune čiji su razlozi navedeni u članku 3. ove Odluke te ciljevi i programska polazišta u prethodnom stavku ovoga članka, jedine su izmjene i dopune koje će se provesti Izmjenama i dopunama UPU-a „Radeljević – Libertas“ te s tim u vezi Izmjenama i dopunama PPU-a Grada Dubrovnika i Izmjenama i dopunama GUP-a Grada Dubrovnika pa se zahtjevi i primjedbe izvan ovako utvrđenog opsega neće razmatrati niti će se mijenjati druga rješenja u tekstualnom i grafičkom dijelu predmetnih planova.

**VII. POPIS SEKTORSKIH STRATEGIJA, PLANOVA, STUDIJA I DRUGIH**

 **DOKUMENATA PROPISANIH POSEBNIM ZAKONIMA KOJIMA, ODNOSNO U**

 **SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA**

 **UPU-a „RADELJEVIĆ – LIBERTAS“ TE S TIM U VEZI IZMJENA I DOPUNA PPU-a**

 **GRADA DUBROVNIKA I IZMJENA I DOPUNA GUP-a GRADA DUBROVNIKA**

Članak 7.

Izmjene i dopune UPU-a „Radeljević – Libertas“ te s tim u vezi Izmjene i dopune PPU-a Grada Dubrovnika i Izmjene i dopune GUP-a Grada Dubrovnika izrađivat će se na podlogama na kojima je izrađena važeća prostorno-planska dokumentacija.

Dosad je izrađena sljedeća dokumentacija koja će se uzeti u obzir pri predmetnim izmjenama i dopunama:

* Prostorno-programska studija gradskog predjela Gruž u Dubrovniku – katalog natječajnih radova, *svibanj 2005., Grad Dubrovnik i Društvo arhitekata Dubrovnik,*
* Prometna studija Grada Dubrovnika, *svibanj 2012., Promel projekt d.o.o. i Građevinski fakultet Sveučilišta u Zagrebu,*
* Natječaj za izradu idejnog urbanističko-arhitektonskog rješenja kompleksa „Radeljević – Libertas“ u Dubrovniku – katalog natječajnih radova, *listopad 2012., Udruženje hrvatskih arhitekata,*
* Integrirani gradski projekt Gruž-Grad, *prosinac 2019., Održivo d.o.o.,*
* Urbanistički elaborat održivog razvoja Grada Dubrovnika u funkciji poboljšanja urbane mobilnosti, *prosinac 2019., Održivo d.o.o.,*
* Idejno urbanističko-arhitektonsko rješenje Rive u Gružu, *prosinac 2019., ARP d.o.o.,*
* Idejno rješenje prometnog priključka zone „Radeljević – Libertas“ na Vukovarsku ulicu, *kolovoz 2020., Proposta d.o.o.,*
* Konzervatorska podloga za kontaktnu zonu svjetskog dobra Starog grada Dubrovnika, *rujan 2020., Ministarstvo kulture i medija,*
* Stručna analiza zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Urbanističkog plana uređenja „Radeljević-Libertas“ te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika, travanj 2022., *Upravni odjel za urbanizam, prostorno planiranje i zaštitu okoliša*

Ako se tijekom izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika ukaže potreba za drugim stručnim podlogama od značaja za prostorno – plansko rješenje, iste će biti izrađene. Ostali podaci bit će prikupljeni u postupku izrade temeljem podataka, planskih smjernica i propisanih dokumenata koja će dostaviti nadležna tijela i pravne osobe s javnim ovlastima iz svog djelokruga.

**VIII. NAČIN PRIBAVLJANJA STRUČNIH RJEŠENJA IZMJENA I DOPUNA UPU-a**

 **„RADELJEVIĆ – LIBERTAS“ TE S TIM U VEZI IZMJENA I DOPUNA PPU-a GRADA**

 **DUBROVNIKA I IZMJENA I DOPUNA GUP-a GRADA DUBROVNIKA**

Članak 8.

Stručno rješenje Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika, sukladno provedenom postupku javne nabave, izradit će stručni izrađivač ovlašten za obavljanje stručnih poslova prostornog uređenja sukladno posebnom propisu, u suradnji s Nositeljem izrade.

**IX. POPIS JAVNOPRAVNIH TIJELA ODREĐENIH POSEBNIM PROPISIMA TE DRUGIH**

 **ZAINTERESIRANIH PRAVNIH OSOBA KOJE DAJU ZAHTJEVE ZA IZRADU**

 **IZMJENA I DOPUNA UPU-a „RADELJEVIĆ – LIBERTAS“ TE S TIM U VEZI**

 **IZMJENA I DOPUNA PPU-a GRADA DUBROVNIKA I IZMJENA I DOPUNA GUP-a**

 **GRADA DUBROVNIKA**

Članak 9.

U postupku izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika tražit će se sudjelovanje i podaci, planske smjernice i drugi propisani dokumenti od sljedećih javnopravnih tijela:

* MINISTARSTVO KULTURE, Uprava za zaštitu kulturne baštine, Konzervatorski odjel u Dubrovniku, *Restićeva 7, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, Odjel inspekcije, *Vladimira Nazora 32, 20000 Dubrovnik*
* MINISTARSTVO UNUTARNJIH POSLOVA, Ravnateljstvo civilne zaštite, Služba civilne zaštite Dubrovnik, *Liechtensteinov put 31, 20000 Dubrovnik*
* ZAVOD ZA PROSTORNO UREĐENJE DUBROVAČKO-NERETVANSKE ŽUPANIJE, *Petilovrijenci 2, 20000 Dubrovnik*
* HAKOM – Hrvatska regulatorna agencija za mrežne djelatnosti, *Ulica Roberta Frangeša Mihanovića 9, 10000 Zagreb*
* HEP, DP „Elektrojug Dubrovnik“, *Nikole Tesle 3, 20000 Dubrovnik*
* HOPS, Hrvatski operator prijenosnog sustava d.o.o., Sektor za razvoj, investicije i izgradnja, *Kupska 4, 10000 Zagreb*
* HRVATSKE VODE, Vodnogospodarski odjel za slivove južnog Jadrana, *Vukovarska 35, 21000 Split*
* HRVATSKE VODE, Vodnogospodarska ispostava za mali sliv „Dubrovačko primorje“, Vodnogospodarska ispostava Dubrovnik, *Vukovarska 8, 20000 Dubrovnik*
* DUBROVAČKO-NERETVANSKA ŽUPANIJA, Upravni odjel za zaštitu okoliša i komunalne poslove, *Vukovarska 16, 20000 Dubrovnik*
* VODOVOD DUBROVNIK d.o.o., Odjel za vodoopskrbu i komunalnu hidrotehniku, *Vladimira Nazora 19, 20000 Dubrovnik*
* VODOVOD DUBROVNIK d.o.o., Odjel odvodnje, *Vladimira Nazora 19, 20000 Dubrovnik*
* GRAD DUBROVNIK, Upravni odjel za poslove gradonačelnika, *ovdje*
* GRAD DUBROVNIK, Upravni odjel za gospodarenje imovinom, opće i pravne poslove, *ovdje*
* GRAD DUBROVNIK, Upravni odjel za izdavanje i provedbu dokumenata prostornog uređenja i gradnje, *ovdje*
* GRAD DUBROVNIK, Upravni odjel za komunalne djelatnosti, promet i mjesnu samoupravu, *ovdje*
* GRAD DUBROVNIK, Upravni odjel za izgradnju i upravljanje projektima, *ovdje*
* GRAD DUBROVNIK, Upravni odjel za komunalne djelatnosti i mjesnu samoupravu, Gradski kotar Gruž, *Obala Stjepana Radića 29, 20000 Dubrovnik*

U postupak izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika uključit će se sljedeće zainteresirane pravne osobe:

* HRVATSKA KOMORA ARHITEKATA, Područni odbor Dubrovnik, n/r Romano Duić, Entasis d.o.o., *Kralja Tomislava 7, 20000 Dubrovnik*
* DRUŠTVO ARHITEKATA DUBROVNIK, n/r Ursula Stanić-Siništaj, Studio Lacroma d.o.o., *Ispod Minčete 6, 20000 Dubrovnik*
* ČISTOĆA d.o.o., *Dr. Ante Starčevića 9, 20000 Dubrovnik*
* SANITAT DUBROVNIK, *Marka Marojice 5, 20000 Dubrovnik*
* B2 KAPITAL d.o.o., *Radnička cesta 41, 10000 Zagreb*
* PEMO CENTAR d.o.o., *Vukovarska 26, 20000 Dubrovnik*

Ako se tijekom izrade izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika ukaže potreba, u postupak izrade mogu se uključiti i drugi sudionici.

**X. PLANIRANI ROK ZA IZRADU IZMJENA I DOPUNA UPU-a „RADELJEVIĆ –**

 **LIBERTAS“ TE S TIM U VEZI IZMJENA I DOPUNA PPU-a GRADA DUBROVNIKA I**

 **IZMJENA I DOPUNA GUP-a GRADA DUBROVNIKA**

Članak 10.

Rokovi za izradu pojedinih faza Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika sukladni su odredbama Zakona.

Rok za pribavljanje zahtjeva javnopravnih tijela i drugih korisnika prostora koji daju svoje zahtjeve za izradu Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika je najviše 30 dana od dana primitka poziva.

Za izradu Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika određuje se okvirni rok izrade od 12 mjeseci od dana usvajanja Odluke na Gradskom vijeću, a ako se navedeni rok iz objektivnih razloga produži, to se produljenje ne smatra protivnim ovoj Odluci.

**XI. IZVORI FINANCIRANJA IZMJENA I DOPUNA UPU-a „RADELJEVIĆ – LIBERTAS“**

 **TE S TIM U VEZI IZMJENA I DOPUNA PPU-a GRADA DUBROVNIKA I IZMJENA I**

 **DOPUNA GUP-a GRADA DUBROVNIKA**

Članak 11.

Sredstva za izradu Izmjena i dopuna UPU-a „Gruški akvatorij” te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika osiguravaju se temeljem članaka 63. i 167. Zakona te Proračunom Grada Dubrovnika.

**XII. DRUGA PITANJA ZNAČAJNA ZA IZRADU IZMJENA I DOPUNA UPU-a**

 **„RADELJEVIĆ – LIBERTAS“ TE S TIM U VEZI IZMJENA I DOPUNA PPU-a GRADA**

 **DUBROVNIKA I IZMJENA I DOPUNA GUP-a GRADA DUBROVNIKA**

Članak 12.

U svrhu donošenje ove Odluke, sukladno odredbi članka 66. stavka 1. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), a u svezi odredbe članka 86. stavka 3. Zakona, pribavljeno je mišljenje Upravnog odjela za zaštitu okoliša i komunalne poslove Dubrovačko-neretvanske županije KLASA: 351-01/22-01/16 URBROJ: 2117-09/2-22-06 od 11. travnja 2022. da je postupak Ocjene o potrebi strateške procjene utjecaja na okoliš Izmjena i dopuna UPU-a „Radeljević-Libertas“ te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika proveden sukladno Zakonu o zaštiti okoliša i Uredbi o strateškoj procjeni utjecaja strategije, plana i programa na okoliš, a temeljem kojeg je Gradonačelnik donio Odluku KLASA: 351-01/20-01/01, URBROJ: 2117-1-01-22-31 od 20. travnja 2022. da nije potrebno provesti stratešku procjenu utjecaja na okoliš.

**XIII. ZAVRŠNE ODREDBE**

Članak 13.

Ova odluka stupa na snagu osmog dana nakon objave u „Službenom glasniku Grada Dubrovnika“.

KLASA: 350-02/22-02/03

URBROJ: 2117-1-09-22-04

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**54**

Na temelju članka 35. stavka 1., 2. i 8. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), članka 27., 35. i 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**O GOSPODARENJU NEKRETNINAMA U VLASNIŠTVU**

**GRADA DUBROVNIKA**

1. **UVODNE ODREDBE**

Članak 1.

Odlukom o gospodarenju nekretninama u vlasništvu Grada Dubrovnika (u daljnjem tekstu: Odluka) uređuje se način, uvjeti i postupak upravljanja, stjecanja i raspolaganja nekretninama u vlasništvu Grada Dubrovnika (u daljnjem tekstu: Grad).

Stručne i administrativne poslove vezane uz pripremu akata koji se odnose na postupke gospodarenja nekretninama obavlja upravni odjel u čijoj je nadležnosti obavljanje imovinsko-pravnih poslova, ako drukčije nije propisano ovom Odlukom ili drugim aktima Grada.

Ova Odluka se ne primjenjuje na :

* zakup i kupoprodaju poslovnih prostora uređenih Odlukom o zakupu i kupoprodaji poslovnih prostora Grada;
* davanje na privremeno korištenje i drugo raspolaganje javnim površinama u vlasništvu Grada uređeno Odlukom o zakupu javnih površina Grada;
* davanje u najam stanova u vlasništvu Grada uređeno Odlukom o najmu stanova u vlasništvu Grada;
* upravljanje imovinom kroz postupke dodjele koncesija ili uspostavu odnosa javno-privatnog partnerstva, a koje će se uređivati u skladu sa posebnim zakonima;
* upravljanje i korištenje cestama, javnim zelenim površinama i drugim nekretninama koje se odnose na komunalnu infrastrukturu u vlasništvu Grada;
* druge postupke gospodarenja nekretninama koji su uređeni drugim aktima Grada.
1. **OPĆE ODREDBE**

Članak 2.

Pojedini pojmovi u smislu ove Odluke imaju sljedeće značenje:

1. *„nekretnina“* je zemljišna čestica, uključujući i sve što je s njom razmjerno trajno povezano na njezinoj površini ili ispod nje;
2. *„gospodarenje“* nekretninama podrazumijeva upravljanje, stjecanje i raspolaganje nekretninama u vlasništvu Grada ili nekretninama kojima Grad upravlja temeljem posebnih propisa;
3. *„raspolaganje“* nekretninama u vlasništvu Grada podrazumijeva sklapanje pravnih poslova čija je posljedica otuđenje, opterećenje, odricanje od prava ili ograničenje prava vlasništva Grada u korist druge pravne ili fizičke osobe, kao što su: prodaja, osnivanje prava građenja, razvrgnuće suvlasničke zajednice, zamjena, osnivanje prava zaloga na nekretninama, osnivanje prava služnosti na nekretninama u vlasništvu Grada, dodjela nekretnina na uporabu, davanje nekretnina na korištenje i upravljanje, davanje nekretnina u najam, davanje nekretnina u zakup;
4. *„upravljanje“* nekretninama u vlasništvu Grada podrazumijeva izvršavanje svih vlasničkih ovlasti i preuzimanje svih vlasničkih obveza, poduzimanje svih radnji radi uređenja pravnih odnosa, utvrđivanje ili promjena namjene nekretnina te sklapanje pravnih poslova čija je posljedica ograničenje prava vlasništva Grada u korist druge pravne ili fizičke osobe, a što nije obuhvaćeno odredbama o raspolaganju;
5. *„stjecanje“* podrazumijeva stjecanje vlasništva nekretnina i drugih prava na nekretninama u vlasništvu trećih osoba za korist Grada;
6. *„uporaba“* nekretnina podrazumijeva izvršavanje svih vlasničkih ovlasti i preuzimanje svih vlasničkih obveza za nekretninu koja se uporabljuje s pažnjom dobrog gospodara, u skladu s načelima gospodarenja nekretnina u vlasništvu Grada, a bez prava otuđenja ili opterećenja;
7. *„procjena vrijednosti nekretnina“* multidisciplinarni je postupak tržišnog vrednovanja prema zadacima naručitelja, koji provode stalni sudski vještaci za procjenu nekretnina i stalni sudski procjenitelji, čije ovlasti proizlaze iz posebnih propisa kojima se uređuje rad sudova i postupci izvlaštenja;
8. *„tržišna vrijednost nekretnine“* je cijena izražena u novcu utvrđena na temelju procjene ovlaštenog sudskog vještaka/procjenitelja sukladno važećim propisima koji uređuju područje procjene nekretnina;
9. *„zbirka kupoprodajnih cijena“* (ZKC) je evidencija o ostvarenom prometu na tržištu nekretnina temeljem evidentiranih podataka iz isprava o prodaji te temeljem evaluacije tih podataka;
10. *„plan približnih vrijednosti“* je kartografski prikaz cjenovnih blokova na području grada, na osnovi realiziranih prometa približnih vrijednosti zemljišta;
11. *„tabularna očitovanja“* su isprave kojima se izrijekom dopušta stjecatelju upis stečenih prava u zemljišne knjige i druge javne očevidnike;
12. *„brisovna očitovanja“* su isprave kojima se izrijekom dopušta vlasniku nekretnine ili drugoj osobi koja za to ima pravni interes brisanje upisanih prava, ponajprije tereta, u zemljišnim knjigama i drugim javnim očevidnicima.

Članak 3.

Nekretninama u vlasništvu Grada sukladno zakonu, Statutu te ovoj Odluci i drugim propisima gospodari Gradonačelnik, odnosno Gradsko vijeće Grada.

Gradonačelnik i Gradsko vijeće gospodare nekretninama u vlasništvu Grada učinkovito i razumno, pažnjom dobrog gospodara, sukladno načelima odgovornosti, javnosti, ekonomičnosti i predvidljivosti, a u interesu stvaranja uvjeta za gospodarski razvoj Grada te za osiguranje društvenih i drugih interesa.

Gradonačelnik odlučuje o stjecanju i otuđenju nekretnina te drugom raspolaganju imovinom Grada u visini pojedinačne vrijednosti do najviše 1.000.000,00 kuna, a Gradsko vijeće u visini pojedinačne vrijednosti više od 1.000.000,00 kuna, ako je stjecanje i otuđivanje nekretnina te raspolaganje ostalom imovinom planirano u Proračunu i provedeno u skladu sa zakonom.

Tijela nadležna za raspolaganje nekretninama u vlasništvu Grada iste mogu otuđiti ili njima na drugi način raspolagati samo na osnovi javnog natječaja i uz naknadu utvrđenu po tržišnoj cijeni, ili neposrednom pogodbom kada je isto propisano zakonom.

1. **PROCJENA VRIJEDNOSTI NEKRETNINA**

Članak 4.

Prije svakog gospodarenja nekretninama u vlasništvu Grada izvršit će se procjena tržišne vrijednosti tih nekretnina, a u slučaju gospodarenja nekretninama sklapanjem drugog naplatnog pravnog posla koji podrazumijeva korištenje i/ili plodouživanje nekretnine, odnosno ograničenje prava vlasništva Grada, kao što je osnivanje prava građenja, osnivanje prava služnosti, zakup, najam i drugo, izvršit će se i procjena naknade, osim ako se nekretnina daje na uporabu.

Članak 5.

Procjena vrijednosti nekretnina u Republici Hrvatskoj regulirana je pozitivnim propisima o procjeni vrijednosti nekretnina.

Procjenu vrše ovlaštene osobe koje su stalni sudski vještaci i stalni sudski procjenitelji.

Ovlaštena osoba za izradu procjembenog elaborata kojim se utvrđuje tržišna vrijednost nekretnina izabrat će se odgovarajućim postupkom nabave.

Članak 6.

Za provedbu Zakona o procjeni vrijednosti nekretnina Ministarstvo nadležno za poslove prostornog uređenja, graditeljstva i državne imovine uspostavilo je Informacijski sustav tržišta nekretnina (eNekretnine).

Sastavni dio eNekretnina čini Zbirka kupoprodajnih cijena i Plan približnih vrijednosti.

Članak 7.

Upravni odjel nadležan za imovinsko-pravne poslove Grada zadužen je za vođenje Zbirke kupoprodajnih cijena u aplikaciji eNekretnine za područje Grada.

Upravni odjel nadležan za imovinsko-pravne poslove Grada Dubrovnika vrši kontinuirano pripremu i unos podataka za Zbirku, izdavanje izvadaka iz Zbirke na zahtjev procjenitelja za potrebe izrade procjene vrijednosti nekretnina, evaluaciju podataka i ažuriranje drugih podataka nužnih za procjenu vrijednosti nekretnina, ažuriranje vlastite baze podataka prometa nekretnina, stručne i administrativno-tehničke poslove vezano uz organizaciju i održavanje sjednica Procjeniteljskog povjerenstva kao i izradu i objavljivanje godišnjeg Izviješća o tržištu nekretnina.

Članak 8.

Za područje Grada Dubrovnika sukladno posebnom propisu osnovano je Procjeniteljsko povjerenstvo radi stručne analize i evaluacije podataka te davanja stručnih prijedloga i mišljenja o tržištu nekretnina.

Procjeniteljsko povjerenstvo između ostalog daje mišljenje o usklađenosti izrađenih procjembenih elaborata s odredbama propisa kojim se uređuje procjena vrijednosti nekretnina, a na zahtjev jedinica lokalne i područne (regionalne) samouprave za svoje potrebe.

Procjeniteljsko povjerenstvo donosi stručne prijedloge i mišljenja na sjednicama većinom glasova svih članova.

Članak 9.

Procjembeni elaborat je dokument kojim se procjena vrijednosti nekretnina jasno i transparentno prezentira u pisanom obliku, a obuhvaća nalaz i mišljenje stalnog sudskog vještaka za procjenu nekretnina ili procjenu stalnog sudskog procjenitelja.

Procjembeni elaborat čiji je naručitelj Grad ili pravna osoba kojoj je osnivač Grad, mora se dostaviti na mišljenje Procjeniteljskom povjerenstvu Grada.

Kada je upravni odjel nadležan za imovinsko-pravne poslove Grada naručitelj procjembenog elaborata, rok izrade istoga je 15 dana od dostave pisane ponude.

Trošak izrade elaborata iz prethodnog stavka isplaćuje se vještaku nakon pribavljenog pozitivnog mišljenja Procjeniteljskog povjerenstva Grada.

1. **UPRAVLJANJE NEKRETNINAMA U VLASNIŠTVU GRADA**

Članak 10.

Upravljanje nekretninama u vlasništvu Grada podrazumijeva sve sustavne i koordinirane aktivnosti kojima se racionalno, transparentno i javno upravlja nekretninama i s njima povezanim obvezama, u ime i za račun građana radi održivog razvitka Grada, a osobito:

1. izvršavanje svih vlasničkih ovlasti i preuzimanje svih vlasničkih obveza za nekretnine u vlasništvu Grada što podrazumijeva i uporabu nekretnina kao i poslove tekućeg i investicijskog održavanja nekretnina u vlasništvu Grada, donošenje odluka o održavanju zajedničkih dijelova građevina u kojima Grad ima u vlasništvu ili suvlasništvu posebni dio građevine i slične poslove;
2. sklapanje pravnih poslova čija je posljedica prijenos, otuđenje ili ograničenje prava vlasništva Grada u korist druge pravne ili fizičke osobe, a što nije obuhvaćeno odredbama o raspolaganju nekretninama kao što su:

a) zaključivanje međuvlasničkih ugovora,

b) zaključivanje aneksa ugovora o prodaji stanova na kojima je postojalo stanarsko

 pravo, kojima se osigurava zemljišnoknjižna provedba ranije zaključenih ugovora ili

 se ispravljaju ili mijenjaju nebitni sastojci ugovora;

1. poduzimanje svih radnji u svezi s nekretninama u vlasništvu Grada s pažnjom dobrog gospodara i načelima upravljanja gradskim nekretninama radi uređenja pravnih odnosa na istima, a što se odnosi naročito na:
2. davanje suglasnosti vlasnicima objekata da zemljište koje je u vlasništvu Grada, a

 koje se nalazi uz njihovu građevnu česticu ili u njenoj blizini i koje nije uključeno u

 programe komunalnog održavanja Grada, mogu čistiti od korova, kositi, zasaditi na

 njemu cvijeće i ukrasno grmlje i drugo raslinje, uz uvjet da na istom ne stječu

 posjed niti stvarna prava, a sve dok to zemljište nije potrebno Gradu za bilo koju

drugu namjenu;

1. davanje suglasnosti za izvođenje radova na zajedničkim dijelovima ili posebnim

dijelovima građevine u kojoj je Grad suvlasnik ili vlasnik posebnog dijela, ukoliko se tim radovima ne mijenjaju gabariti građevine, ne narušavaju stabilnost i izgled građevine te drugi bitni zahtjevi građevine, ne umanjuje vrijednost dijela građevine u vlasništvu Grada, odnosno ne smanjuje se standard uvjeta života i rada u prostorima u vlasništvu Grada;

1. davanje očitovanja kod uvida u spis radi izjašnjenja prilikom izdavanja akata o

gradnji kao vlasnik susjedne nekretnine, osim ukoliko susjedna nekretnina ne predstavlja komunalnu infrastrukturu, u tom slučaju očitovanje daje upravni odjel nadležan za tu vrstu komunalne infrastrukture;

1. postupanja vezano uz izrade i provođenje geodetskih elaborata, npr. usklađenja i

parcelacijskih elaborata kojima se oblik i veličina katastarskih čestica usklađuje sa stvarnim stanjem na terenu;

1. postupanja vezano uz izrade i provedbe elaborata za upis objekata;
2. upisi nekretnina i prava na nekretninama u zemljišne knjige i druge javne očevidnike;
3. izdavanje isprava podobnih za upis ili brisanje upisa u zemljišnim knjigama;
4. davanje načelne suglasnosti za zemljišta na kojima je Grad upisan kao nositelj prava;
5. upravljanje nekretninama koje su upisane kao vlasništvo Grada, a za koje se vode sudski i upravni sporovi glede utvrđivanja prava vlasništva;
6. postupak ukidanja statusa javnog dobra u općoj uporabi;
7. postupak donošenja odluke o korištenju prava prvokupa.

Članak 11.

Tabularna očitovanja Grad će izdati u slučajevima predviđenim ovom Odlukom, posebnim zakonom, drugim propisom, odlukom suda ili drugog nadležnog tijela te pravnim poslom.

Članak 12.

Grad će izdati brisovna očitovanja za brisanje prava zaloga upisanog za korist Grada ili njegovih pravnih prednika ako je potraživanje radi kojega je osnovano u potpunosti podmireno.

Brisovna očitovanja Grad će izdati i u drugim slučajevima predviđenima posebnim zakonom, drugim propisom, odlukom suda ili drugog nadležnog tijela te pravnim poslom.

Članak 13.

Načelna suglasnost se izdaje za nekretninu koje je Grad vlasnik, suvlasnik, zajednički vlasnik odnosno izvanknjižni vlasnik i/ili nositelj drugih stvarnih prava, na zahtjev osobe koja ima pravni interes i/ili na zahtjev tijela nadležnog za izdavanje i provedbu dokumenata prostornog uređenja i gradnje.

O davanju načelne suglasnosti odlučuje gradonačelnik na temelju obrazloženog prijedloga nadležnog upravnog odjela.

Načelna suglasnost nije osnova za stjecanje nekretnine u vlasništvo.

Članak 14.

Načelne suglasnosti se izdaju u slučaju:

* + - 1. kada se predlaže osnivanje nove građevne čestice od dijela zemljišta osobe koja ima pravni interes i dijela zemljišta na kojem je Grad nositelj prava;
			2. kada se predlaže utvrđivanje građevne čestice za postojeću građevinu sukladno odredbama zakona kojim se uređuje prostorno uređenje;
			3. kada pravne osobe s javnim ovlastima predlažu građenje prometnih i infrastrukturnih građevina uz uvjet da komunalna instalacija ili građevina ne umanjuje vrijednost zemljišta, odnosno da svojom trasom prolazi rubno i manje vrijednim dijelom katastarske čestice;
			4. kada se predlaže formiranje građevne čestice za izgradnju manjih infrastrukturnih građevina (transformatorskih stanica, plinskih redukcijskih stanica i sl.) na zemljištu na kojem je Grad nositelj prava;
			5. izdavanja lokacijske dozvole, kada je Grad u dijelu nekretnine za koju se dozvola izdaje nositelj prava;
			6. izdavanja rješenja o izvedenom stanju, kada je Grad na dijelu nekretnine za koje se isto izdaje nositelj prava;
			7. kada je Grad u dijelu nekretnine nositelj prava, i to:

a) kada se predlaže prenamjena cijeloga ili dijela zajedničkog prostora u zgradi (tavan,

 podrum i sl.), ako se predloženim zahvatom u prostoru ne umanjuje vrijednost

 posebnog dijela u vlasništvu Grada, odnosno ne utječe na njegov način korištenja;

b) kada se predlaže zahvat na zajedničkom dijelu zgrade (pročelje, konstrukcija,

 krovište i sl.), ako je takav zahvat poboljšica za cijelu zgradu te se ne umanjuje

 vrijednost posebnog dijela na kojem je Grad nositelj prava.

Članak 15.

Načelna suglasnost neće se izdati ako dio zemljišta, na kojem je Grad nositelj prava, može biti samostalna građevna čestica.

Iznimno, načelna suglasnost može se izdati i u slučaju ako dio zemljišta na kojem je Grad nositelj prava može biti samostalna građevna čestica, ali se pripajanjem zemljišta ostvaruje cjelina kojom se postiže veće iskorištenje zemljišta i bolje urbanističko-arhitektonsko rješenje o čemu mišljenje daje upravni odjel nadležan za urbanizam.

Članak 16.

Grad je dužan temeljem odredbi Zakona o naknadi za imovinu oduzetu za vrijeme jugoslavenske komunističke vladavine i drugih posebnih zakona do pravomoćnog okončanja upravnog postupka upravljati nekretninama, ali iste ne smije otuđiti.

Članak 17.

Upravni odjel nadležan za imovinsko-pravne poslove može kada je trajno prestala upotreba korištenja nekretnine kao javnog dobra u općoj uporabi u vlasništvu Grada, na zahtjev zainteresirane osobe ili na vlastitu inicijativu, pokrenuti i voditi postupak ukidanja statusa javnog dobra u općoj uporabi, a nekretnina kojoj prestaje taj status ostaje u vlasništvu Grada.

Članak 18.

Uz zahtjev za ukidanje statusa javnog dobra u općoj uporabi potrebno je priložiti:

* prijedlog parcelacije sa naznačenom površinom za koju se traži ukidanje statusa javnog dobra u općoj uporabi;
* službeni zemljišnoknjižni izvadak s povijesnim slijedom stjecanja Zemljišnoknjižnog odjela Općinskog suda u Dubrovniku, ne stariji od 6 mjeseci od dana podnošenja zahtjeva;
* službeni posjedovni list, uvjerenje o identifikaciji i kopiju katastarskog plana Područnog

ureda za katastar u Dubrovniku, sve ne starije od 6 mjeseci od dana podnošenja zahtjeva;

* odgovarajući pravomoćni akt iz kojeg je razvidna potreba za ukidanjem statusa javnog dobra u općoj uporabi, ako se temeljem istog traži ukidanje;
* lokacijsku informaciju izdanu od strane nadležnog Upravnog odjela Grada.

Članak 19.

Odluku o ukidanju statusa javnog dobra u općoj uporabi ili njegovog dijela donosi Gradsko vijeće uz prethodnu suglasnost upravnog odjela koji je nadležan za upravljanje predmetnim javnim dobrom u općoj uporabi.

Članak 20.

Odluku o korištenju prava prvokupa ovisno o iznosu ponuđene kupoprodajne cijene donosi Gradonačelnik ili Gradsko vijeće, sukladno članku 3. ove Odluke.

Odluku o nekorištenju prava prvokupa neovisno o iznosu ponuđene kupoprodajne cijene donosi Gradonačelnik.

Članak 21.

Akte koji se odnose na upravljanje nekretninama u vlasništvu Grada donosi Gradonačelnik ili druga osoba koju Gradonačelnik ovlasti, u skladu sa zakonom, Statutom i općim aktima Grada.

Administrativne poslove vezane uz izvršavanje faktičnih ovlasti na nekretninama obavljaju upravni odjeli Grada Dubrovnika u čijoj je nadležnosti predmetna nekretnina.

Prijedloge Gradonačelniku o načinu rješavanja pravnih odnosa i potpisivanju akata vezanih uz uređenje pravnih odnosa daje upravni odjel u čijoj je nadležnosti obavljanje imovinsko-pravnih poslova.

Članak 22.

Isprave podobne za upis ili brisanje upisa u zemljišnim knjigama potpisuje Gradonačelnik, a administrativne poslove vezane uz izdavanje istih obavlja upravni odjel u čijoj je nadležnosti obavljanje imovinsko-pravnih poslova.

1. **STJECANJE**

5.1. STJECANJE VLASNIŠTVA

Članak 23.

Grad vlasništvo nekretnina može stjecati kupnjom, prihvatom darovanja, postupkom izvlaštenja, nasljeđivanjem i stjecanjem ošasne imovine te na druge načine propisane zakonom.

U svrhu ostvarenja općeg javnog, socijalnog i kulturnog interesa Grad može stjecati vlasništvo nad nekretninama u vlasništvu Republike Hrvatske ukoliko se ispune uvjeti propisani posebnim zakonom.

**5.1.1. Kupnja nekretnina**

Članak 24.

Grad nekretnine može kupiti neposrednom pogodbom od vlasnika nekretnine, ako postoji interes za stjecanje točno određenih nekretnina, ili putem javnog poziva.

Članak 25.

Grad na inicijativu nadležnog upravnog odjela može pokrenuti postupak kupnje nekretnine kada je to propisano zakonom te kada je to u interesu Grada, naročito ukoliko je isto potrebno radi izgradnje, rekonstrukcije građevina, privođenja zemljišta namjeni određenoj prostornim planom za obavljanje djelatnosti koja je zakonom utvrđena kao djelatnost koju obavlja ili čije financiranje osigurava jedinica lokalne samouprave, radi izgradnje objekata komunalne infrastrukture, u slučajevima kada se stječu poslovni i stambeni prostori te u drugim opravdanim slučajevima.

Članak 26.

Zahtjev za kupnju nekretnine podnosi se upravnom odjelu nadležnom za imovinsko-pravne poslove uz obrazloženje svrhe za koju se ista kupuje.

Uz zahtjev iz prethodnog stavka potrebno je priložiti odgovarajuću dokumentaciju te dokaz da su u Proračunu Grada osigurana sredstva za kupnju nekretnine ili da će biti osigurana.

Članak 27.

Prije donošenja odluke o kupnji nekretnine Grad može raspisati javni poziv za iskazivanjem interesa za kupnju nekretnine u kojem će biti navedena svrha za koju se nekretnina kupuje, uvjeti koje nekretnina mora ispunjavati te popis dokumentacije koji je potrebno priložiti.

Ponuda mora sadržavati:

* + ime, prezime, adresa, OIB vlasnika (pravna ili fizička osoba) s podacima radi uspostave kontakta (tel, elektronska pošta i slično) te službeni izvadak iz sudskog registra za pravne osobe;
	+ službeni zemljišnoknjižni izvadak Zemljišnoknjižnog odjela nadležnog Općinskog suda ili drugi odgovarajući dokaz vlasništva za nekretninu koja je predmet ponude, službenu kopiju katastarskog plana i posjedovni list te uvjerenje o identifikaciji, sve ne starije od 30 dana;
	+ ukoliko se radi o zgradi, za gotovu zgradu potrebno je dostaviti uporabnu dozvolu i energetski certifikat;
	+ lokacijsku informaciju izdanu od strane nadležnog Upravnog odjela Grada;
	+ iznos cijene nekretnine iskazan u službenoj valuti Republike Hrvatske;
	+ punomoć, ako osoba koja dostavlja ponudu nije vlasnik nekretnine.

Članak 28.

Prije donošenja odluke o kupnji nekretnine Grad će naručiti procjenu tržišne vrijednosti iste sukladno odredbama ove Odluke koje se odnose na procjenu vrijednosti nekretnina.

Članak 29.

Prijedlog odluke o izboru najprikladnije ponude nakon stručne analize dostavljenih ponuda donosi Povjerenstvo za otvaranje ponuda koje se sastoji od tri člana, a koje imenuje Gradonačelnik.

Članak 30.

Odluku o kupnji nekretnine u korist Grada, na prijedlog upravnog odjela za imovinsko-pravne poslove, a na temelju prijedloga Povjerenstva donosi Gradonačelnik ili Gradsko vijeće, sukladno članku 3. ove Odluke.

Grad zadržava pravo ne prihvatiti niti jednu od pristiglih ponuda.

Ugovor o kupoprodaji u ime Grada sklapa Gradonačelnik, ukoliko odlukom o kupnji nije drukčije određeno.

Članak 31.

U slučajevima kad na temelju posebnoga propisa ili drugog akta, Grad ima pravo prvokupa nekretnine, ako se donese odluka o korištenju prava prvokupa, primjenjivat će se odredbe o kupnji.

**5.1.2. Prihvat darovanje**

Članak 32.

Grad može stjecati nekretnine prihvatom darovanja od strane fizičkih i pravnih osoba.

Prije prihvata dara izvršit će se procjena tržišne vrijednosti od strane ovlaštenog sudskog vještaka sukladno odredbama ove Odluke koje se odnose na procjenu vrijednosti nekretnina.

Članak 33.

Odluku o prihvatu dara u korist Grada, na prijedlog upravnog odjela za imovinsko-pravne poslove, donosi Gradonačelnik ili Gradsko vijeće, sukladno članku 3. ove Odluke.

Ugovor o darovanju nekretnine u korist Grada sklapa Gradonačelnik, ukoliko odlukom o darovanju nije drukčije određeno.

**5.1.3. Nasljeđivanje i ošasna imovina**

Članak 34.

Grad može stjecati nekretnine sukladno pozitivnim zakonskim propisima kojima je uređeno nasljeđivanje ukoliko ostavitelj nema nasljednika ili su se nasljednici odrekli prava na nasljedstvo, čega se Grad ne može odreći (ošasna ostavina) ili temeljem oporuke.

Članak 35.

Grad kao pošteni posjednik imovinom koju je stekao kao ošasnu ili temeljem oporuke treba 10 godina upravljati pažnjom dobrog domaćina, a tek protekom 10 godina od smrti ostaviteljeve odnosno od proglašenja oporuke, istom može raspolagati na način da je otuđi ili proda.

Članak 36.

Nekretnine koje je Grad stekao kao ošasnu imovinu ili nasljeđivanjem može zadržati u svom vlasništvu te njima raspolagati sukladno ovoj Odluci pod uvjetom da se prethodno isplate potraživanja prema vjerovnicima iz sredstva koja će se osigurati u Proračunu, ukoliko ista postoje.

Grad stjecanjem ošasne imovine i nasljeđivanjem odgovara za dugove ostavitelja do visine vrijednosti stečene odnosno naslijeđene imovine.

Predmet ovrhe radi ostvarenja tražbina ostaviteljevih vjerovnika prema Gradu mogu biti samo nekretnine koje su sastavni dio ošasne odnosno naslijeđene imovine.

Članak 37.

Sredstva osigurana prodajom ošasne odnosno naslijeđene imovine rasporedit će se sukladno sljedećem redu prvenstva:

* + - 1. podmirenje svih troškova Grada, koje je Grad imao kod stjecanja, održavanja i prodaje imovine;

2. namirenje potraživanja založnih vjerovnika prema redu prvenstva upisanih založnih

 prava u zemljišnoj knjizi;

3. namirenje potraživanja ostalih vjerovnika prema danu zaprimanja zahtjeva.

* + 1. **Postupak izvlaštenja**

Članak 38.

Grad može stjecati nekretnine izvlaštenjem sukladno pozitivnim zakonskim propisima kojima se uređuju izvlaštenje i određivanje naknade kada je to potrebno radi izgradnje građevina ili izvođenja radova gospodarske infrastrukture, groblja i drugih objekata komunalne infrastrukture, zdravstvenih, prosvjetnih, kulturnih, sportskih i dr. građevina u interesu Republike Hrvatske, za koje je Grad ishodio pravomoćnu lokacijsku dozvolu.

Članak 39.

Prije podnošenja prijedloga za izvlaštenje nekretnina pred nadležnim tijelom, na prijedlog Grada kao korisnika izvlaštenja provest će se postupak osiguranja dokaza o stanju i vrijednosti nekretnina u kojem postupku će se izraditi procjembeni elaborati tržišne vrijednosti nekretnina i poljoprivrednih poboljšica sukladno pozitivnim zakonskim propisima kojima se uređuje procjena vrijednosti nekretnina.

Članak 40.

Za provođenje postupka izvlaštenja Grad je dužan u Proračunu osigurati sredstva za naknadu tržišne vrijednosti i poljoprivrednih poboljšica vlasnicima za izvlaštene nekretnine kao i sredstva za pokriće troškova postupka.

Članak 41.

Prije podnošenja zahtjeva za izvlaštenje nekretnina Grad će sukladno procjembenim elaboratima izrađenim u postupku osiguranja dokaza pozvati su/vlasnike nekretnina koje su predmet izvlaštenja na sporazumno rješavanje pitanja stjecanja prava vlasništva.

Članak 42.

Prijedlog za izvlaštenje nekretnina Grad podnosi tijelu nadležnom za poslove izvlaštenja, a koje nakon provođenja usmene rasprave donosi rješenje o izvlaštenju.

Članak 43.

Grad može i prije pravomoćnosti rješenja o izvlaštenju podnijeti zahtjev nadležnom tijelu koje vodi postupak izvlaštenja za stupanje u posjed nekretnine u tijeku postupka izvlaštenja ako dokaže postojanje pravnog i opravdanog interesa odnosno vjerojatnost nastupa znatne štete ili ako se radi o izgradnji građevine ili izvođenja radova javne infrastrukture, uz dokaz da je prijašnjem vlasniku isplatio sporazumno utvrđenu naknadu ili naknadu utvrđenu procjembenim elaboratom na poseban račun koji će na zahtjev Grada biti otvoren kod nadležnog tijela koje vodi postupak.

Članak 44.

Na sva ostala pitanja koja nisu uređena ovom Odlukom primjenjivat će se pozitivni zakonski propisi kojima se uređuje postupak izvlaštenja i određivanja naknade.

* 1. STJECANJE DRUGIH PRAVA

**5.2.1. Stjecanje prava služnosti**

Članak 45.

Grad stječe pravo služnosti na nekretninama u vlasništvu trećih osoba s naknadom ili bez naknade, ako je to propisano posebnim zakonom.

Naknada se plaća po procijenjenoj tržišnoj cijeni, koja će se utvrditi u postupku temeljem odredaba ove Odluke koje se odnose na procjenu vrijednosti nekretnina, ukoliko visina naknade nije propisana zakonom ili drugim općim aktom.

Članak 46.

Postupke koji prethode donošenju odluke o stjecanju prava služnosti na nekretninama trećih osoba provodi upravni odjel nadležan za imovinsko-pravne poslove na zahtjev upravnog odjela kojem je potrebna predmetna služnost.

U zahtjevu posebno mora biti navedena svrha radi koje se služnost osniva, stavka u Proračunu Grada na kojoj su osigurana ili će biti osigurana sredstva za isplatu naknade te u slučaju stvarnih služnosti, kopija katastarskog plana na kojoj je ucrtan položaj i opseg služnosti.

Članak 47.

Odluku o stjecanju prava služnosti donosi Gradonačelnik ili Gradsko vijeće, sukladno članku 3. ove Odluke.

Kada se služnost osniva bez naknade odluku o stjecanju donosi Gradonačelnik.

Ugovor o osnivanju prava služnosti u ime Grada sklapa Gradonačelnik, ako odlukom o osnivanju prava služnosti nije drukčije određeno.

**5.2.2. Stjecanje prava građenja**

Članak 48.

Grad može stjecati pravo građenja na nekretninama u vlasništvu trećih osoba s naknadom ili bez naknade, ako je to propisano posebnim zakonom.

Članak 49.

Na postupak osnivanja prava građenja na odgovarajući se način primjenjuju odredbe o osnivanju prava služnosti u korist Grada.

* + 1. **Uzimanje u zakup**

Članak 50.

Nekretnine u vlasništvu trećih osoba Grad može uzeti u zakup na određeno vrijeme po procijenjenoj tržišnoj cijeni, koja će se utvrditi u postupku temeljem odredaba ove Odluke koje se odnose na procjenu vrijednosti nekretnina ukoliko visina naknade nije propisana zakonom ili drugim općim aktom.

Članak 51.

Nekretnine se uzimaju u zakup temeljem javnog poziva upućenog neodređenom krugu osoba koji su vlasnici nekretnina koje odgovaraju svrsi za koji je potrebno uzimanje nekretnine u zakup.

Ponuda mora sadržavati:

* + ime, prezime, adresa, OIB vlasnika (pravna ili fizička osoba) s podacima radi uspostave kontakta (tel, elektronska pošta i slično) te službeni izvadak iz sudskog registra za pravne osobe;
	+ službeni zemljišnoknjižni izvadak Zemljišnoknjižnog odjela nadležnog Općinskog suda ili drugi odgovarajući dokaz vlasništva za nekretninu koja je predmet ponude, službenu kopiju katastarskog plana i posjedovni list te uvjerenje o identifikaciji, sve ne starije od 30 dana;
	+ ukoliko se radi o zgradi, za gotovu zgradu potrebno je dostaviti uporabnu dozvolu i energetski certifikat;
	+ iznos cijene nekretnine iskazan u službenoj valuti Republike Hrvatske;
	+ punomoć, ako osoba koja dostavlja ponudu nije vlasnik nekretnine.

Članak 52.

Postupak koji prethodi sklapanju ugovora provodi upravni odjel nadležan za imovinsko-pravne poslove, a na zahtjev upravnog odjela za koji se nekretnina uzima u zakup.

U zahtjevu posebno mora biti navedena svrha radi koje nekretnina uzima u zakup, stavka u Proračunu Grada na kojoj su osigurana ili će biti osigurana sredstva za plaćanje zakupnine.

Prije donošenja odluke o uzimanju u zakup nekretnine Grad će naručiti procjenu tržišne vrijednosti iste sukladno odredbama ove Odluke koje se odnose na procjenu vrijednosti nekretnina.

Članak 53.

Prijedlog odluke o izboru najprikladnije ponude nakon stručne analize dostavljenih ponuda donosi Povjerenstvo za otvaranje ponuda koje se sastoji od tri člana, a koje imenuje Gradonačelnik.

Članak 54.

Odluku o uzimanju u zakup, ovisno o iznosu zakupnine, donosi Gradonačelnik ili Gradsko vijeće, na temelju prijedloga Povjerenstva, a sukladno članku 3. ove Odluke

Grad zadržava pravo ne prihvatiti niti jednu od pristiglih ponuda.

Ugovor o zakupu u ime Grada sklapa Gradonačelnik, ukoliko odlukom o zakupu nije drukčije određeno.

1. **RASPOLAGANJE NEKRETNINAMA U VLASNIŠTVU GRADA DUBROVNIKA**

Članak 55.

Nekretnine u vlasništvu Grada tijela nadležna za njihovo raspolaganje mogu otuđiti ili njima na drugi način raspolagati samo na osnovi javnog natječaja i uz naknadu utvrđenu po tržišnoj cijeni, ako zakonom, posebnim propisima ili ovom Odlukom nije drukčije određeno.

Članak 56.

Raspolaganje na osnovi javnog natječaja ne odnosi se na slučajeve kad pravo vlasništva na nekretninama u vlasništvu jedinica lokalne i područne (regionalne) samouprave, stječu Republika Hrvatska i jedinice lokalne i područne (regionalne) samouprave, te pravne osobe u vlasništvu ili pretežitom vlasništvu Republike Hrvatske, odnosno pravne osobe u vlasništvu ili pretežitom vlasništvu jedinice lokalne i područne (regionalne) samouprave, ako je to u interesu i cilju općega gospodarskog i socijalnog napretka njezinih građana.

* 1. PRODAJA NEKRETNINA

Članak 57.

Nekretnine u vlasništvu Grada Dubrovnika prodaju se temeljem javnog natječaja ili neposrednom pogodbom.

* + 1. **Prodaja temeljem javnog natječaja**

Članak 58.

Javni natječaj provodi se na temelju odluke o raspisivanju javnog natječaja koju donosi Gradonačelnik ili Gradsko vijeće, sukladno članku 3. ove Odluke nakon što se po ovlaštenom sudskom vještaku utvrdi tržišna vrijednost nekretnine.

Stručne i administrativne poslove vezane uz pripremu akata koji se odnose na postupke pro-daje obavlja upravni odjel u čijoj je nadležnosti obavljanje imovinsko-pravnih poslova.

Članak 59.

Prodaja putem javnog natječaja provodi se upućivanjem javnog poziva za javno prikupljanje ponuda, a koji je upućen neodređenom krugu osoba koje mogu iskazati interes za kupnju nekretnina u vlasništvu Grada.

Članak 60.

Javni natječaj provodi Povjerenstvo koje se sastoji od tri člana, a koje imenuje Gradonačelnik.

Povjerenstvo otvara pristigle ponude na javnoj sjednici. Obavijest o mjestu i vremenu otvaranja pristiglih ponuda objavit će se na službenim stranicama Grada.

Povjerenstvo koje provodi prodaju nekretnina putem javnog natječaja obavlja poslove javnog prikupljanja ponuda, utvrđuje broj pristiglih ponuda, otvara i razmatra ponude, utvrđuje ispunjavaju li ponuditelji sve uvjete iz javnog natječaja, sastavlja zapisnik o provedenom javnom nadmetanju ponuda te predlaže najpovoljnijeg ponuditelja.

Gradonačelnik ili Gradsko vijeće, sukladno članku 3. ove Odluke, a prema prijedlogu Povjerenstva zadržava pravo ne prihvatiti niti jednu ponudu te ima pravo predložiti poništenje dijela ili cijelog natječaja bez posebnog obrazloženja i pritom ne odgovara za eventualnu štetu koja bi mogla nastati ponuditeljima.

Članak 61.

U slučaju da isti ponuditelj dostavi više ponuda za istu nekretninu, valjanom će se smatrati isključivo ponuda s najvećim iznosom ponuđene cijene.

U slučaju da pristignu dvije istovjetne valjane ponude s istim iznosom ponuđene kupoprodajne cijene, ponuditelji će biti pozvani da u roku od tri dana po primitku obavijesti u zatvorenoj omotnici dostave nadopunu ponude kako bi se donijela odluka o najpovoljnijem ponuditelju.

Članak 62.

Odluku o izboru najpovoljnijeg ponuditelja donosi Gradonačelnik ili Gradsko vijeće, na prijedlog Povjerenstva, a sukladno članku 3. ove Odluke.

Odluka Gradonačelnika, odnosno Gradskog vijeća o izboru najpovoljnijeg ponuditelja dostavit će se i ostalim ponuditeljima.

Ako je pristigla ponuda s više zajedničkih ponuditelja tada to mora biti istaknuto u ponudi te dostavljena sva propisana dokumentacija iz članka 67. ove Odluke.

Članak 63.

Javni poziv za javno prikupljane ponuda objavljuje se na web-stranici i oglasnoj ploči Grada te u javnom glasilu Grada.

Članak 64.

Javni poziv za javno prikupljanje ponuda sadrži:

* opis nekretnine (broj zemljišnoknjižne čestice i zemljišnoknjižnog uloška, površinu nekretnine, etažu u kojoj se nalazi nekretnina, poziciju na etaži, prostorno-plansku namjenu nekretnine u trenutku objave javnog natječaja);
* početni iznos kupoprodajne cijene;
* pravo prvenstva sukladno posebnim propisima ili Odluci;
* rok za podnošenje ponuda;
* odredbu do kojeg se trenutka može valjano predati ponuda za sudjelovanje u javnom prikupljanju ponuda;
* visinu jamčevine s podacima za uplatu;
* odredbu tko može sudjelovati u javnom prikupljanju ponuda;
* odredbu tko se smatra najpovoljnijim ponuditeljem;
* odredbu da će se u slučaju odustanka prvog najpovoljnijeg ponuditelja, najpovoljnijim ponuditeljem smatrati sljedeći ponuditelj koji je ponudio najvišu cijenu;
* odredbu da najpovoljniji ponuditelj koji odustane od ponude gubi pravo na povrat jamčevine;
* odredbu da se nekretninama raspolaže u stanju »viđeno-kupljeno«;
* odredbu da kupac snosi troškove procjene nekretnine i troškove objave javnog poziva;
* odredbu o pravu prodavatelja da odustane od prodaje u svako doba prije potpisivanja ugovora, uz povrat iznosa jamčevine;
* adresu i način slanja ponude;
* datum, sat i mjesto gdje se može izvršiti uvid u spis predmeta.

Prostorno planski uvjeti dostupni su na mrežnim stranicama Grada, a zemljišnoknjižni i katastarski podaci u javnim očevidnicima.

Sve druge potrebne obavijesti kao i uvid u spis predmeta može se izvršiti u vrijeme i mjesto naznačeno u oglasu uz prethodnu najavu.

Članak 65.

Javni natječaj će se provesti i u slučaju kada postoji samo jedna pristigla ponuda.

Članak 66.

Ponuda za javno nadmetanje, odnosno za javno prikupljanje ponuda, mora kao obvezne elemente sadržavati: naziv, odnosno ime i prezime, OIB, sjedište, odnosno adresu ponuditelja, ponuđenu cijenu u nominalnom iznosu u službenoj valuti Republike Hrvatske te redni broj pod kojim je nekretnina u oglasu navedena.

Svi dokumenti koji se prilažu moraju biti u izvorniku ili ovjerenoj preslici.

Nadležno tijelo može propisati dodatne uvjete prilikom raspisivanja javnog natječaja ako ocijeni da bi to bilo povoljnije u određenoj situaciji.

Članak 67.

Uz ponudu iz prethodnog članka potrebno je priložiti :

* presliku važeće osobne iskaznice za domaće fizičke osobe odnosno preslika putovnice za strane osobe;
* izvadak iz sudskog registra za domaće pravne osobe, a za strane osobe izvadak iz domicilnog registra s ovjerenim prijevodom sudskog tumača na hrvatski jezik;
* dokaz o ispunjavanju zakonom propisanih uvjeta za stjecanje prava vlasništva (za strane osobe);
* dokaz o izvršenoj uplati jamčevine u iznosu od 10% vrijednosti naznačene početne kupoprodajne cijene na račun Grada naveden u oglasu s pozivom na broj uz naznaku OIB-a, svrha doznake: jamčevina, u opisu plaćanja navesti oznaku nekretnine za koju se uplaćuje jamčevina, primatelj: Proračun Grada Dubrovnika);
* kontakt podatke (telefon, mobitel, e-mail adresa);
* naziv banke i broj IBAN računa ponuditelja za povrat jamstva u slučaju neprihvaćanja ponude;
* potvrdu o nepostojanju duga s osnove potraživanja Grada izdanu od nadležnog upravnog odjela Grada, ne stariju od 30 dana.

Članak 68.

Ponude i prilozi uz ponudu dostavljaju se za svaku pojedinu nekretninu u zatvorenoj omotnici na način da je na prednjoj strani i poleđini omotnice potrebno napisati redni broj pod kojim je nekretnina u oglasu navedena uz naznaku „ZA NATJEČAJ-PONUDA ZA KUPNJU NEKRETNINE S TOČNOM OZNAKOM NEKRETNINE-NE OTVARAJ“.

Ponude se dostavljaju preporučenom pošiljkom ili osobnom dostavom na adresu navedenu u oglasu.

Rok za podnošenje ponuda određuje se u oglasu i računa se od prvog sljedećeg dana nakon objave javnog natječaja na oglasnoj ploči i web stranici Grada, odnosno objave javnog poziva u javnom glasilu.

Nepravodobne i nepotpune ponude neće se razmatrati.

Istekom roka za podnošenje ponuda, ponude se ne mogu više predavati, dopunjavati ili mijenjati.

Članak 69.

U postupku javnog prikupljanja ponuda mogu sudjelovati sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor te državljani onih država s kojima Republika Hrvatska ima ugovor o reciprocitetu stjecanja nekretnina.

U postupku javnog prikupljanja ponuda mogu sudjelovati sve pravne osobe koje imaju sjedište u Republici Hrvatskoj ili državi koja čini Europski gospodarski prostor.

Članak 70.

Podnošenjem ponude na javni natječaj smatra se da je ponuditelj izričito suglasan da Grad može prikupljati, koristiti i dalje obrađivati dane podatke u svrhu provedbe postupka javnog prikupljanja ponuda u skladu s Općom uredbom o zaštiti podataka (GDPR).

Članak 71.

Ponuditelji koji sudjeluju u javnom natječaju dužni su položiti jamčevinu u iznosu od 10% od početnog iznosa kupoprodajne cijene nekretnine za koju se natječu.

Jamčevina se uplaćuje prije isteka roka za podnošenje pisanih ponuda na natječaj na račun Grada naveden u natječaju s pozivom na broj uz naznaku OIB-a ponuditelja te oznaku nekretnine za koju se uplaćuje.

Nakon odabira ponuditelja jamčevina će se odabranom ponuditelju uračunati u kupoprodajnu cijenu, a ostalim ponuditeljima Grad će vratiti jamčevinu u roku od 30 dana od konačne Odluke o odabiru najboljeg ponuditelja bez prava na kamatu za razdoblje od njezine uplate do isplate.

Ponuditelj koji je odustao od ponude gubi pravo na povrat uplaćene jamčevine.

Kupac gubi pravo na uplaćenu jamčevinu i u slučaju raskida sklopljenog ugovora, a Grad ga može teretiti i za naknadu štete koja bi mu takvim postupanjem nastala.

Članak 72.

Najpovoljnijim ponuditeljem smatra se ponuditelj koji je ispunio sve uvjete propisane natječajem te koji je ponudio najvišu cijenu koja mora biti veća od početne cijene i izražena u službenoj valuti Republike Hrvatske, a ponude dostavljene u drugoj valuti neće se razmatrati.

Izabrani ponuditelj dužan je u roku od trideset dana od dostave kupoprodajnog ugovora isti potpisati i dostaviti Gradu, u suprotnom Grad nije vezan odlukom o izboru najpovoljnijeg ponuditelja.

Ukoliko najpovoljnijim ponuditeljem budu utvrđene dvije ili više osoba koje su podnijele zajedničku ponudu za određenu nekretninu, njihova je obveza glede isplate kupoprodajne cijene solidarna, te će kao takva biti utvrđena i ugovorom o kupoprodaji nekretnina

Članak 73.

Ako izabrani ponuditelj odustane, nadležno tijelo može donijeti odluku o odabiru drugog najpovoljnijeg ponuditelja ili može ponovno raspisati natječaj.

Ako izabrani ponuditelj u ugovorenom roku ne uplati u cijelosti kupoprodajnu cijenu, ugovor se raskida, a jamčevina se ne vraća.

Članak 74.

Grad zadržava pravo da u svako doba odustane od prodaje nekretnina prije potpisivanja Ugovora.

U slučaju da Grad odustane od prodaje nekretnine izvršit će se povrat uplaćene jamčevine ponuditelju, a Grad nema obvezu obavijestiti ga o razlozima takvog postupanja.

Članak 75.

Kupoprodajni ugovor s najpovoljnijim ponuditeljem u ime Grada sklopit će Gradonačelnik najkasnije u roku od 30 dana od dana stupanja na snagu odluke o odabiru najpovoljnijeg ponuditelja.

Članak 76.

Kupoprodajni ugovor, osim bitnih sastojaka određenih zakonom, mora sadržavati sljedeće odredbe koje se smatraju bitnima:

* + odredbu da se kupac odriče bilo kakvih zahtjeva prema prodavatelju po osnovi naknade štete, povrata kupoprodajne cijene, eventualnog postojanja prava trećih osoba na nekretninama te bilo kakvih prigovora po osnovi kvalitete ili eventualnih nedostataka predmetnih nekretnina te da se nekretnina kupuje u stanju „viđeno-kupljeno“;
	+ odredbu da kupac može zatražiti uknjižbu prava vlasništva na kupljenoj nekretnini na temelju kupoprodajnog ugovora i prodavateljeve potvrde da je kupoprodajnu cijenu platio u cijelosti, osim u slučaju prodaje dijela nekretnine iz članka 79.;
	+ odredbu da kupac stupa u samostalan i neposredan posjed nekretnine danom isplate kupoprodajne cijene.

Članak 77.

Kupac stječe pravo vlasništva i ovlaštenje na uknjižbu prava vlasništva u zemljišne knjige

nakon uplate kupoprodajne cijenu i ispunjenja svih obveza glede nekretnine.

Članak 78.

Kupoprodajnu cijenu je izabrani ponuditelj dužan uplatiti u cijelosti u korist Proračuna Grada u roku koji ne može biti duži od 30 dana od dana sklapanja i ovjere Ugovora o kupoprodaji nekretnine.

Grad će nakon izvršene uplate kupoprodajne cijene izdati potvrdu o uplati kupoprodajne cijene, a koja predstavlja ispravu podobnu za uknjižbu prava vlasništva u zemljišnoj knjizi.

Potvrdu iz prethodnog stavka izdaje nadležni upravni odjel za financije u četiri primjerka, jedan za potrebe ovjere kod javnog bilježnika, drugi za potrebe uknjižbe te ostala dva za potrebe nadležnih odjela Grada.

Članak 79.

U slučaju prodaje dijela nekretnine Grad neće dopustiti uknjižbu suvlasničkog dijela, već će izabranog ponuditelja odlukom obvezati na izradu parcelacijskog elaborata kojim će se izdvojiti predmetni dio nekretnine u zasebnu nekretninu, nakon čega će se sukladno odredbama ove Odluke sklopiti kupoprodajni ugovor.

* + 1. **Prodaja neposrednom pogodbom**

Članak 80.

Nekretnine u vlasništvu Grada mogu se prodati po tržišnoj vrijednosti bez provedbe javnog natječaja, odnosno neposrednom pogodbom, samo iznimno, u slučajevima predviđenim zakonom i ovom Odlukom, i to:

* + osobi kojoj je taj dio zemljišta potreban za formiranje neizgrađene građevne čestice ako je to u skladu s urbanističkim ili detaljnim planom uređenja ili aktom za provedbu prostornih planova, ako taj dio ne prelazi 50% površine utvrđene građevne čestice;
	+ osobi koja je na zemljištu u svom vlasništvu, bez građevinske dozvole ili drugog odgovarajućeg akta nadležnog tijela državne uprave, izgradila građevinu u skladu s detaljnim planom uređenja ili lokacijskom dozvolom, a nedostaje joj do 20% površine planirane građevne čestice, pod uvjetom da se obveže da će u roku od jedne godine od dana sklapanja kupoprodajnog ugovora ishoditi građevinsku dozvolu;
	+ osobi koja je u postupku ozakonjenja nezakonito izgrađenog objekta od nadležnog tijela ishodila rješenje o izvedenom stanju, a objekt je izgradila na zemljištu u vlasništvu Grada te je za zgradu određena građevna čestica;
	+ ako je riječ o jedinici lokalne i područne samouprave, pravnoj osobi čiji je vlasnik ili osnivač jedinica lokalne i područne samouprave i pravnoj osobi čiji je vlasnik ili osnivač Republika Hrvatska za provedbu komercijalnih projekata ili za provedbu projekata koji nisu od javnog interesa;
	+ u postupcima razvrgnuća suvlasničke zajednice na prijedlog i u korist jednog ili više suvlasnika;
	+ stan ili kuću u vlasništvu Grada članovima uže i šire obitelji smrtno stradalog, nestalog hrvatskog branitelja iz Domovinskog rata, hrvatskim ratnim vojnim invalidima i dragovoljcima iz Domovinskog rata koji u njima prebivaju neprekidno 5 godina, a ispunjavaju uvjete sukladno pozitivnim propisima kojima se uređuju njihova prava u svrhu stambenog zbrinjavanja;
	+ u drugim slučajevima propisanim zakonom ili posebnim propisima.

Članak 81.

Postupak prodaje neposrednom pogodbom pokreće se na zahtjev zainteresirane osobe.

U postupku prodaje neposrednom pogodbom troškove izrade procjembenog elaborata snosi kupac.

Članak 82.

Postupak prodaje neposrednom pogodbom ne može se pokrenuti za nekretnine za koje je posebnim propisima određeno da se ne mogu otuđiti (primjerice cestovno zemljište, javne površine, objekti komunalne infrastrukture i sl.) te nekretnine za koje je u tijeku sudski ili drugi postupak.

Članak 83.

Uz zahtjev je potrebno priložiti:

* + odgovarajući pravomoćni akt kojim se potvrđuje opravdanost prodaje neposrednom pogodbom;
	+ geodetski elaborat izrađen i potpisan od strane ovlaštenog geodeta te ovjeren od

strane nadležnih upravnih tijela;

* + službeni zemljišnoknjižni izvadak s povijesnim slijedom stjecanja Zemljišnoknjižnog odjela Općinskog suda u Dubrovniku, ne stariji od 6 mjeseci od dana podnošenja zahtjeva;
	+ službeni posjedovni list, uvjerenje o identifikaciji i kopiju katastarskog plana Područnog ureda za katastar u Dubrovniku, sve ne starije od 6 mjeseci od dana podnošenja zahtjeva;
	+ potvrdu nadležnog tijela da se ne vodi postupak povrata za naknadu oduzete imovine;
	+ lokacijsku informaciju izdanu od strane nadležnog Upravnog odjela Grada, ne stariju od tri mjeseca od dana podnošenja zahtjeva;
	+ potvrdu o prostorno planskoj namjeni nekretnine na dan stupanja Zakona o izmjenama dopunama Zakona o šumama 16. listopada 1990. godine i na dan donošenja Zakona o poljoprivrednom zemljištu 24. srpnja 1991. godine nadležnog upravnog odjela Grada.

Članak 84

Stručne i administrativne poslove vezane uz pripremu akata koji se odnose na postupke pro-daje neposrednom pogodbom obavlja upravni odjel u čijoj je nadležnosti obavljanje imovinsko-pravnih poslova.

Članak 85.

Odluku o prodaji nekretnina neposrednom pogodbom donosi Gradonačelnik ili Gradsko vijeće, sukladno članku 3. ove Odluke.

Članak 86.

Na sklapanje kupoprodajnog ugovora i plaćanje kupoprodajne cijene za nekretnine prodane izravnom pogodbom, na odgovarajući se način primjenjuju odredbe ove Odluke o prodaji putem javnog natječaja.

* 1. USTUPANJE NEKRETNINA U VLASNIŠTVO BEZ NAKNADE

Članak 87.

Grad može ustupiti bez naknade:

* + zemljište za potrebe stambenog zbrinjavanja članova obitelji smrtno stradalog, zatočenog ili nestalog hrvatskog branitelja iz Domovinskog rata i hrvatskih ratnih vojnih invalida iz Domovinskog rata, sukladno pozitivnim propisima kojima se uređuju njihova prava;
	+ izgrađene komunalne vodne građevine na području Grada Dubrovnika javnom isporučitelju vodne usluge sukladno pozitivnim propisima kojima se uređuje pravni status vodnih građevina;
	+ zemljište potrebno za izgradnju infrastrukturnih građevina Republici Hrvatskoj ili pravnoj osobi čiji je osnivač Republika Hrvatska, pravnoj osobi u vlasništvu Grada ili osobi čiji je osnivač jedinica lokalne samouprave ili jedinica područne (regionalne) samouprave;
	+ izgrađene nekretnine koje se koriste u opće javne, socijalne i kulturne svrhe Republici Hrvatskoj, Dubrovačko-neretvanskoj županiji, pravnim osobama čiji je osnivač ili vlasnik Grad Dubrovnik, odnosno Dubrovačko-neretvanska županija ili Republika Hrvatska, a koje ih koriste ili njima upravljaju temeljem posebnih propisa;
	+ nekretnine u drugim slučajevima predviđenim posebnim propisima.

Članak 88.

Uz zahtjev za ustupanje nekretnine potrebno je priložiti:

* + službeni zemljišnoknjižni izvadak s povijesnim slijedom stjecanja Zemljišnoknjižnog odjela Općinskog suda u Dubrovniku, ne stariji od 6 mjeseci od dana podnošenja zahtjeva;
	+ službeni posjedovni list, uvjerenje o identifikaciji i kopiju katastarskog plana Područnog ureda za katastar u Dubrovniku, sve ne starije od 6 mjeseci od dana podnošenja zahtjeva;
	+ potvrdu nadležnog tijela da se ne vodi postupak povrata za naknadu oduzete imovine;
	+ lokacijsku informaciju izdanu od strane nadležnog Upravnog odjela Grada, ne stariju od tri mjeseca od dana podnošenja zahtjeva;
	+ potvrdu o prostorno planskoj namjeni nekretnine na dan stupanja Zakona o izmjenama dopunama Zakona o šumama 16. listopada 1990. godine i na dan donošenja Zakona o poljoprivrednom zemljištu 24. srpnja 1991. godine nadležnog upravnog odjela Grada;
	+ izjava osobe iz članka 22. ove Odluke da se odriče svih potraživanja prema Gradu;
	+ dokaz da nema nepodmirenih dugovanja prema Gradu Dubrovnika;
	+ idejni projekt ili lokacijska dozvola za predviđeni zahvat;
	+ ostala dokumentacija po potrebi.

Članak 89.

Odluku o ustupanju nekretnina bez naknade u vlasništvu Grada donosi Gradsko vijeće.

Ugovor o ustupanju nekretnine bez naknade u vlasništvu Grada potpisuje Gradonačelnik, osim ako je odlukom o ustupanju određeno drukčije.

* 1. OSNIVANJE PRAVA SLUŽNOSTI

Članak 90.

Na nekretninama u vlasništvu Grada ili nekretninama kojima Grad upravlja po posebnim propisima mogu se ustanoviti, ukidati ili predlagati stvarne služnosti u svrhu postavljanja i održavanja vodovodne i kanalizacijske mreže, uređaja za prijenos i razvod električne energije, telekomunikacijske infrastrukture, formiranja kolnih pristupa i druge komunalne infrastrukture, postavljanja geotehničkih sidara i sl., u skladu s dokumentima prostornog uređenja Grada, posebnim propisima i aktima o gradnji, osim ako posebnim propisima nije drukčije određeno.

Članak 91.

Pravo služnosti može se osnovati i na nekretninama koje predstavljaju javna dobra u općoj uporabi pod upravljanjem Grada na kojima je korisnik služnosti ishodio pravomoćni akt za gradnju ili dokaz o legalnosti građevine, a uz prethodnu suglasnost Upravnog odijela koji je nadležan za upravljanje tim javnim dobrom u općoj uporabi.

Članak 92.

Uz zahtjev za osnivanje prava služnosti potrebno je priložiti:

* + službeni zemljišnoknjižni izvadak Zemljišnoknjižnog odjela Općinskog suda u Dubrovniku, ne stariji od 6 mjeseci od dana podnošenja zahtjeva, za nekretninu na kojoj se traži služnost;
	+ službeni zemljišnoknjižni izvadak Zemljišnoknjižnog odjela Općinskog suda u Dubrovniku, ne stariji od 6 mjeseci od dana podnošenja zahtjeva, za građevinu/zemljište u vlasništvu podnositelja zahtjeva;
	+ službeni posjedovni list, uvjerenje o identifikaciji i kopiju katastarskog plana Područnog ureda za katastar u Dubrovniku, sve ne starije od 6 mjeseci od dana podnošenja zahtjeva, za nekretninu na kojoj se traži služnost;
	+ pravomoćnu lokacijsku dozvolu ili drugi odgovarajući akt o gradnji ukoliko isti postoji;
	+ geodetski elaborat služnosti te skicu koja prikazuje planiranu trasu služnosti (dva izvorna primjerka);
	+ lokacijsku informaciju izdanu od strane nadležnog Upravnog odjela Grada, ne stariju od tri mjeseca od dana podnošenja zahtjeva;
	+ druga dokumentacija ukoliko je potrebno.

Stručne i administrativne poslove vezane uz pripremu akata koji se odnose na postupke osnivanja prava služnosti obavlja upravni odjel u čijoj je nadležnosti obavljanje imovinsko-pravnih poslova.

Članak 93.

Pravo služnosti osniva se neposrednom pogodbom uz naknadu po utvrđenoj tržišnoj cijeni, osim ako je posebnim propisima određeno da se pravo služnosti osniva bez naknade.

Korisnik služnosti snosi trošak izrade procjembenog elaborata.

Ukoliko se naknada za osnivanje prava služnosti ne može utvrditi na temelju procjene ovlaštenog sudskog vještaka (procjenitelja), ista će se utvrditi sukladno važećoj Odluci o zakupu javnih površina Grada Dubrovnika.

Članak 94.

Naknada za osnovano pravo služnosti plaća se jednokratno i to u roku od 30 dana od zaključenja ugovora o osnivanju prava služnosti, osim u slučajevima kada se ista ovisno o visini naknade, prirodi služnosti i sl. može ugovoriti i u jednakim mjesečnim ili godišnjim obrocima, što nadležno tijelo uređuje Ugovorom o osnivanju prava služnosti.

Članak 95.

Prava i obveze u svezi osnivanja prava služnosti uređuju se Ugovorom o osnivanju prava služnosti kojeg sklapa Grad, kao davatelj služnosti, sa korisnikom služnosti na određeno ili neodređeno vrijeme.

Na neodređeno vrijeme može se osnovati služnost koja se, sukladno posebnim propisima, osniva bez naknade.

Članak 96.

Odluku o osnivanju naplatnog prava služnosti donosi Gradsko vijeće.

Odluku o osnivanju nenaplatnog prava služnosti koje je temeljem Zakona o uređivanju imovinskopravnih odnosa u svrhu izgradnje infrastrukturnih građevina od interesa za Republiku Hrvatsku i u interesu Grada donosi Gradonačelnik.

Ugovor o osnivanju prava služnosti u ime Grada sklapa Gradonačelnik, ako odlukom o osnivanju prava služnosti nije drukčije određeno.

* 1. OSNIVANJE PRAVA GRAĐENJA

Članak 97.

Pravo građenja na nekretninama u vlasništvu Grada osniva se putem javnog natječaja, a iznimno se može osnovati neposrednom pogodbom u slučajevima predviđenim pozitivnim zakonskim propisima.

Članak 98.

Pravo građenja osniva se na rok koji ne može biti dulji od 35 godina.

Članak 99.

Pravo građenja na nekretninama u vlasništvu Grada osniva se dvostrukim upisom tog prava u zemljišnu knjigu, i to njegovim upisom kao tereta na nekretnini koju opterećuje te njegovim upisom kao posebnog zemljišnoknjižnoga tijela u za to novoosnovanom zemljišnoknjižnom ulošku, a temeljem ugovora o osnivanju prava građenja sklopljenog s najpovoljnijim ponuditeljem koji je izabran u postupku javnog natječaja ili ugovora sklopljenog neposrednom pogodbom s nositeljem prava građenja u slučajevima propisanim zakonom.

Članak 100.

Pravo građenja osniva se putem javnog natječaja uz naknadu po utvrđenoj tržišnoj cijeni. Ovlaštenik prava građenja snosi trošak izrade procjembenog elaborata.

Odluku o osnivanju prava građenja donosi Gradsko vijeće.

Članak 101.

Na postupak i provođenje javnog natječaja za osnivanje prava građenja na odgovarajući se način primjenjuju odredbe ove Odluke koje se odnose na prodaju nekretnina.

Članak 102.

Naknada za osnovano pravo građenja može se utvrditi u jednakim mjesečnim ili godišnjim obrocima.

Prvi obrok naknade mora se uplatiti u roku 30 dana od dana stupanja na snagu ugovora o osnivanju prava građenja, a svaki sljedeći obrok dospijeva na naplatu na dan koji po broju i mjesecu odgovara danu dospijeća prvog obroka.

Nadležno tijelo može u odluci o osnivanju prava građenja odrediti drukčiji način plaćanja naknade.

Ugovorom o osnivanju prava građenja uredit će se broj rata i odrediti rok u kojemu nositelj prava građenja mora izvršiti uplatu zadnje rate naknade.

Članak 103.

Oglas o javnom prikupljanju ponuda radi osnivanja prava građenja osim podataka iz članka 64. ove Odluke mora sadržavati:

* odredbu da nositelj prava građenja može prenijeti pravo građenja na drugu osobu

 samo uz suglasnost tijela koje je donijelo odluku o osnivanju prava građenja;

* odredbu da se u slučaju prijenosa prava građenja na drugu osobu bez suglasnosti

 tijela koje donosi odluku o osnivanju prava građenja, ugovor smatra raskinutim po sili

 zakona;

* odredbu da nositelj prava građenja može opteretiti nekretnine koje su predmet prava

 građenja najduže na rok na koji je osnovano pravo građenja;

* odredbu da se ugovor o pravu građenja kojim je propisana obveza plaćanja naknade

 za osnovano pravo građenja sklapa kao ovršna isprava sukladno odredbama Ovršnog zakona i Zakona o javnom bilježništvu;

* napomenu da izgradnja u rokovima koji se utvrde ugovorom predstavlja bitan sastojak ugovora;
* odredbu da nakon isteka roka na koje je osnovano pravo građenja zgrada koja je

 sagrađena postaje pripadnost zemljišta u vlasništvu Grada, slobodna od bilo kakvih

 tereta, osoba i stvari, uz obvezu Grada nositelju prava građenja dati onoliku naknadu

 za zgradu koliko je zemljište u prometu vrijednije s tom zgradom nego bez nje.

Članak 104.

Odluku o sklapanju ugovora o osnivanju prava građenja s najpovoljnijim ponuditeljem, kao i odluku o osnivanju prava građenja neposrednom pogodbom donosi Gradonačelnik ili Gradsko vijeće, sukladno članku 3. ove Odluke.

Članak 105.

Ugovor o osnivanju prava građenja s najboljim ponuditeljem sklapa Gradonačelnik, ako odlukom o osnivanju prava građenja nije drukčije određeno.

Članak 106.

Ugovor o osnivanju prava građenja mora sadržavati i odredbe:

* da će se ugovor raskinuti ako nad nositeljem prava građenja bude otvoren stečajni postupak ili bilo koji drugi postupak s ciljem prestanka njegovog pravnog subjektiviteta ili ovršni postupak u kojem je kao predmet ovrhe navedeno pravo građenja;
* da nositelj prava građenja dozvoljava osnivaču prava građenja da bez njegovog daljnjeg pitanja ili odobrenja izvrši brisanje prava građenja u slučaju neizvršavanja ugovornih obveza u rokovima i na način određen ugovorom;
* da se ugovor smatra raskinutim po sili zakona ako se izgradnja ne izvrši u ugovorenom roku, bez obveze Grada da nositelju prava građenja naknadi vrijednost radova izvršenih do raskida ugovora.
	1. RAZVRGNUĆE SUVLASNIČKE ZAJEDNICE

Članak 107.

Suvlasnička zajednica na nekretninama između Grada i trećih osoba razvrgnut će se geometrijskom diobom nekretnine kada je to moguće.

Suvlasnička zajednica na nekretninama između Grada i trećih osoba razvrgnut će se geometrijskom diobom samo ako je cijela nekretnina sukladno važećoj prostorno planskoj dokumentaciji iste vrste i namjene.

Članak 108.

Suvlasnička zajednica na nekretninama između Grada i trećih osoba može se razvrgnuti isplatom po tržišnoj cijeni i u slučajevima kada je geometrijska dioba moguća, kao i onda kada se ne radi o slučajevima razvrgnuća obvezatnom isplatom propisanom zakonom, ako tijelo nadležno za raspolaganje nekretninama ocijeni da je to gospodarski opravdano za Grad ili je to propisano posebnim propisima ili određeno odlukom suda.

Članak 109.

Suvlasnička zajednica nekretnina između Grada i trećih osoba može se razvrgnuti isplatom po tržišnoj cijeni na prijedlog i u korist jednog ili više suvlasnika kada nije moguća fizička dioba ili Grad Dubrovnik nema gospodarskog interesa imati suvlasnički dio nekretnine, u kojem slučaju se primjenjuju odredbe ove Odluke o prodaji neposrednom pogodbom.

Troškove proizašle iz postupka razvrgnuća suvlasničke zajednice snosi osoba na čiji je prijedlog razvrgnuće pokrenuto.

Članak 110.

Odluku o razvrgnuću i načinu razvrgnuća donosi Gradonačelnik ili Gradsko vijeće, sukladno članku 3. ove Odluke.

Ugovor ili nagodbu o razvrgnuću u ime Grada sklapa Gradonačelnik, ako odlukom o razvrgnuću nije drukčije određeno.

* 1. ZAMJENA NEKRETNINA

Članak 111.

Nekretnine u vlasništvu Grada mogu se zamijeniti s nekretninama u vlasništvu Republike Hrvatske.

Grad u slučaju zamjene nekretninom raspolaže neposrednom pogodbom.

Prije donošenja odluke nadležnog tijela o zamjeni obavit će se procjena tržišne vrijednosti nekretnina koje se zamjenjuju.

U postupku zamjene nekretnina sa Republikom Hrvatskom svaka strana će snositi svoje troškove.

Članak 112.

Odluku o zamjeni nekretnina donosi Gradonačelnik ili Gradsko vijeće, sukladno članku 3. ove Odluke.

Ugovor o zamjeni nekretnina u ime Grada sklapa Gradonačelnik, ako odlukom o zamjeni nije drukčije određeno.

Članak 113.

Na sva ostala pitanja koja nisu uređena u ovom dijelu na odgovarajući se način primjenjuju odredbe ove Odluke o kupnji i prodaji.

* 1. OSNIVANJE ZALOGA

Članak 114.

Založnim pravom (hipotekom) mogu se opteretiti nekretnine u vlasništvu Grada, ako je to u interesu Grada, trgovačkih društava, ustanova i drugih pravnih osoba u vlasništvu ili suvlasništvu Grada.

Članak 115.

Gradsko vijeće utvrđuje interes iz prethodnog članka i uz prethodno mišljenje upravnog odjela nadležnog za financije donosi odluku o osnivanju založnog prava.

Članak 116.

Na sva ostala pitanja koja nisu uređena u ovom dijelu na odgovarajući se način primjenjuju odredbe Zakona o obveznim odnosima.

* 1. DODJELA NEKRETNINE NA UPORABU

Članak 117.

Grad daje nekretnine u svom vlasništvu na uporabu bez provođenja natječaja i bez naknade tijelima gradske uprave i drugim proračunskim korisnicima Grada za potrebe obavljanja njihove djelatnosti.

Članak 118.

Grad daje nekretnine u svom vlasništvu na uporabu bez provođenja javnog natječaja uz naknadu trgovačkim društvima kojima je Grad jedini ili većinski osnivač za potrebe obavljanja poslova iz njihova djelokruga.

Članak 119.

Tijela kojima su nekretnine u vlasništvu Grada dane na uporabu preuzimaju sva prava, osim prava na otuđenje i opterećenje nekretnine, kao i sve obveze za navedene nekretnine i obveznici su investicijskog i redovitog održavanja navedenih nekretnina, dužna su plaćati sve druge troškove vezane za navedene nekretnine, sve troškove po osnovi uporabe (utrošak električne i toplinske energije, plina, vode, dimnjačarske usluge, čistoće, komunalne i vodne naknade, radiotelevizijske pristojbe, telefona, interneta, pričuve).

U slučaju da je nekretnina dodijeljena na uporabu većem broju tijela, Gradonačelnik će Zaključkom odrediti jedno od tih tijela kao nositelja prava uporabe koje će sa ostalim tijelima korisnicima sporazumno urediti obveze iz stavka 1. ovog članka.

Članak 120.

Tijela kojima su nekretnine u vlasništvu Grada predane na uporabu ne smiju bez izričite suglasnosti Grada raditi preinake kojima se mijenja konstrukcija, raspored, površina, namjena, vanjski izgled prostora.

Uz zahtjev za suglasnost potrebno je priložiti arhitektonski snimak postojećeg stanja, arhitektonsko rješenje prostora s detaljnim troškovnikom i opisom radova, koje je izradila ovlaštena osoba, posebne uvjete građenja iz oblasti zaštite spomenika kulture (za poslovne prostore koji imaju svojstvo spomenika kulturne baštine).

Ako tijelo kojem je nekretnina Grada dana na uporabu bez pisane suglasnosti Grada, odnosno unatoč njegovu protivljenju izvrši preinake ili nastavi s izvođenjem radova, Grad ima pravo raskinuti ugovor i tražiti naknadu štete.

Članak 121.

Dodjela nekretnina korisnicima uz naknadu vršit će se na njihov obrazloženi zahtjev prema kriterijima za određivanje zakupnine za poslovne prostore ovisno o zoni u kojoj se nekretnina nalazi.

Zahtjev iz prethodnog stavka treba sadržavati:

* + - podatke o podnositelju;
		- karakteristike koje nekretnina mora sadržavati (površina, broj radnih prostorija, oprema, broj
* parkirališnih mjesta i sl.);
	+ - rok u kojem će se koristiti nekretnina iz zahtjeva;
* druge podatke od značaja za donošenje odluke.

Članak 122.

Administrativne poslove vezane uz zahtjev iz prethodnog članka obavlja upravni odjel u čijoj je nadležnosti gospodarenje imovinom.

Nekretnine u vlasništvu Grada se daju na uporabu na određeni vremenski rok u trajanju do 5 (pet) godina, o čemu odluku donosi gradonačelnik.

Iznimku od stavka 2. ovog članka čine nekretnine koje se, temeljem zaključka Gradskog vijeća Grada, mogu dati na uporabu na duži rok.

Ugovor o dodjeli nekretnine na uporabu u ime Grada sklapa Gradonačelnik, ako odlukom o dodjeli nekretnine na uporabu nije drukčije određeno.

* 1. DAVANJE NEKRETNINA U ZAKUP

Članak 123.

Nekretnine ili dijelovi nekretnina u vlasništvu Grada mogu se dati u zakup temeljem javnog natječaja, uz naknadu utvrđenu po tržišnoj cijeni.

Članak 124.

Prijedlog za raspisivanje javnog natječaja daje upravni odjel u čijoj je nadležnosti predmetna nekretnina.

Odluku o raspisivanju javnog natječaja, uvjetima natječaja i početnoj zakupnini, ovisno o ukupnom iznosu zakupnine, donosi nadležno tijelo iz članka 3. ove Odluke.

Članak 125.

Nekretnine u vlasništvu Grada koje su dane u zakup nije dopušteno davati u podzakup.

Ako je nekretnina bez suglasnosti Grada dana u podzakup ili ako zakupac sklopi pravni posao sa trećom osobom kojim se utječe na korištenje nekretnine, ugovor o zakupu te nekretnine raskida se po sili zakona.

Odredbe o zabrani ugovaranja podzakupa bitne su odredbe ugovora o zakupu.

Ne smatra se podzakupom kada dođe do statusne promjene zakupnika, a o čemu je potrebno pravodobno obavijestiti Grad.

Članak 126.

Nekretnine u vlasništvu Grada daju se u zakup na određeni vremenski rok u trajanju do 5 (pet) godina, o čemu odluku donosi Gradonačelnik.

Iznimku od stavka 1. ovog članka čine nekretnine koje se, temeljem zaključka Gradskog vijeća Grada, mogu dati u zakup na duži rok.

Članak 127.

Na postupak provedbe javnog natječaja i davanja nekretnina u zakup na odgovarajući se način primjenjuju odredbe ove Odluke o prodaji.

1. **REGISTAR GRADSKIH NEKRETNINA**

Članak 128.

Upravni odjel nadležan za imovinsko-pravne poslove vodi Registar gradskih nekretnina.

Registar iz stavka 1. ovoga članka nije javni registar, ali je javno dostupan.

Registar gradske imovine se ustrojava i vodi sukladno podacima propisanim za registar državne imovine.

1. **STRATEGIJA UPRAVLJANJA I RASPOLAGANJA NEKRETNINAMA**

Članak 129.

Strategija upravljanja i raspolaganja nekretninama u vlasništvu Grada donosi se za potrebe Grada.

Strategijom upravljanja i raspolaganja se želi osigurati ekonomski svrhovito, učinkovito i transparentno upravljanje i raspolaganje nekretninama.

Članak 130.

Strategija određuje dugoročne ciljeve i smjernice za upravljanje i raspolaganje
nekretninama u vlasništvu Grada, a osobito:

* + načela raspolaganja i upravljanja nekretninama, a u skladu s načelima propisanim za upravljanje i raspolaganje državnom imovinom;
	+ dugoročne ciljeve, osobito za dinamiku uknjižbe Grada na nekretninama neriješenih imovinsko-pravnih odnosa;
	+ smjernice upravljanja i raspolaganja nekretninama u skladu s prostornim planovima te gospodarskim i razvojnim ciljevima Grada;
	+ godišnje planove upravljanja i raspolaganja nekretninama, zajedno s kratkoročnim ciljevima i smjernicama;
	+ provedbene mjere u svrhu provođenja Strategije upravljanja i raspolaganja nekretninama.

Članak 131.

Strategija upravljanja i raspolaganja nekretninama izrađuje se na temelju cjelokupnih podataka o vlasništvu Grada nad nekretninama, a koji su objedinjeni u Registru gradskih nekretnina.

Strategiju upravljanja i raspolaganja nekretninama donosi Gradsko vijeće Grada.

1. **PRIJELAZNE I ZAVRŠNE ODREDBE**

Članak 132.

Ugovori o davanju nekretnina na korištenje bez naknade zaključeni prije stupanja na snagu ove Odluke, a temeljem Odluke o gospodarenju nekretninama Grada Dubrovnika („Službeni glasnik Grada Dubrovnika“ br. 02/98 i 03/99) i drugih propisa neće se obnavljati i prestaju važiti istekom roka na koji su zaključeni.

S korisnicima nekretnina iz prethodnog stavka ovog članka zaključit će se novi ugovori o uporabi bez naknade ili s naknadom, sukladno ovoj Odluci.

Članak 133.

Danom stupanja na snagu ove odluke prestaje vrijediti Odluka o gospodarenju nekretninama Grada Dubrovnika („Službeni glasnik Grada Dubrovnika“, broj 2/98 i 3/99).

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 940-01/22-01/80

URBROJ: 2117-1-09-22-03

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**55**

Na temelju članaka 59. i 62. Zakona o komunalnom gospodarstvu („Narodne novine“, broj 68/18, 110/18 i 32/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**o proglašenju komunalne infrastrukture javnim dobrom u općoj uporabi**

**u vlasništvu Grada Dubrovnika – park Gradac**

Članak 1.

Proglašava se komunalna infrastruktura javnim dobrom u općoj uporabi u vlasništvu Grada Dubrovnika:

* novoformirana kat. čest. 3561/1 k.o. Dubrovnik (n.i.) odnosno čest. zem. 113/1 k.o. Dubrovnik (s.i.) – javna zelena površina - park Gradac.

Članak 2.

Primjenom čl. 132. Zakona o komunalnom gospodarstvu, a na temelju Geodetskog elaborata izvedenog stanja komunalne infrastrukture broj 16/2022 iz travnja 2022. koji je izradio Geodet d.o.o. Dubrovnik, Ivana Meštrovića 1, komunalna infrastruktura iz članka 1. ove odluke evidentirat će se u katastarskom operatu Državne geodetske uprave, Područnog ureda za katastar u Dubrovniku.

Članak 3.

Na temelju ove Odluke, Općinski sud u Dubrovniku, Zemljišno-knjižni odjel, na nekretnini iz članka 1. ove Odluke izvršit će upis komunalne infrastrukture javnim dobrom u općoj uporabi u vlasništvu Grada Dubrovnika.

Članak 4.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/22-09/12

URBROJ: 2117-1-09-22-3

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**56**

Na temelju članka 7. stavka 1. točke 2. i članka 12. stavka 3. Zakona o ustanovama („Narodne novine“, broj 76/93, 29/97, 47/99, 35/08, 127/19), članka 196. Zakona o socijalnoj skrbi („Narodne novine”, broj 18/22 i 46/22) i članka 39. Statuta Grada Dubrovnika (“Službeni glasnik Grada Dubrovnika”, broj 2/21) Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**o osnivanju Doma za starije osobe Ragusa**

**l. TEMELJNE ODREDBE**

 Članak 1.

Ovom Odlukom osniva se ustanova socijalne skrbi Dom za starije osobe Ragusa (u nastavku teksta: Dom) kao javna ustanova za pružanje socijalnih usluga propisanih Zakonom o socijalnoj skrbi.

 Članak 2.

Osnivač Doma je Grad Dubrovnik, OIB: 21712494719, Pred Dvorom 1, Dubrovnik (u nastavku teksta: Osnivač)

 Članak 3.

Dom je javna ustanova i ima svojstvo pravne osobe, a upisuje se u sudski registar pri nadležnom trgovačkom sudu i Upisnik ustanova socijalne skrbi koji vodi ministarstvo nadležno za poslove socijalne skrbi .

**II. NAZIV, SJEDIŠTE I DJELATNOST DOMA**

 Članak 4.

Dom će obavljati djelatnost, poslovati i sudjelovati u pravnom prometu pod nazivom Dom za starije osobe Ragusa.

Sjedište Doma je u Dubrovniku, Pionirska 4.

O promjeni naziva i sjedišta odlučuje Osnivač.

Članak 5.

Djelatnost Doma je pružanje socijalnih usluga starijim/odraslim osobama (u nastavku teksta: korisnici) i to:

* usluga savjetovanja,
* usluga psihosocijalne podrške,
* usluga pomoći u kući,
* usluga poludnevnog i cjelodnevnog boravka i
* usluga smještaja.

Pored pružanja socijalnih usluga djelatnost Doma je

* usluga pratnje i
* usluga organiziranog prijevoza.

Osim navedenih djelatnosti Dom može povremeno i u manjem opsegu obavljati djelatnosti koje nisu upisane, ali su u vezi s djelatnošću Doma.

**III. TIJELA DOMA I UPRAVLJANJE DOMOM**

Članak 6.

Tijela Doma su:

1. Upravno vijeće,

2. Ravnatelj,

3. Stručno vijeće.

1. **Upravno vijeće**

Članak 7.

Domom upravlja Upravno vijeće.

Upravno vijeće čine tri predstavnika Osnivača, jedan predstavnik radnika zaposlen u Domu i jedan predstavnik korisnika Doma ili zakonski zastupnik korisnika.

Predstavnici osnivača iz prednjeg stavka ovog članka moraju imati najmanje završen specijalistički diplomski stručni ili diplomski sveučilišni studij odnosno integrirani preddiplomski i diplomski sveučilišni studij.

Članak 8.

Upravno vijeće obavlja sljedeće poslove:

* donosi Statut, Pravilnik o unutarnjoj sistematizaciji Doma uz prethodnu suglasnost Osnivača;
* donosi Godišnji plan i program rada i razvoja Doma na prijedlog ravnatelja i nadzire njegovo izvršavanje;
* donosi financijski plan i polugodišnje, godišnje izvješće o izvršenju financijskog plana
* predlaže osnivaču promjenu ili proširenje djelatnosti;
* donosi odluke o raspolaganju nepokretnom imovinom Doma uz suglasnost osnivača;
* donosi odluke o raspolaganju pokretnom imovinom Doma, odnosno sklapanju drugog pravnog posla pojedinačne vrijednosti koja ne prelazi iznos od 200.000, 00 kuna a iznad tog iznosa uz suglasnost osnivača;
* na temelju javnog natječaja imenuje i razrješava ravnatelja, te s njim sklapa ugovor o radu na određeno za mandatno razdoblje;
* donosi odluke u drugom stupnju o pravima iz radnog odnosa;
* donosi odluke u drugom stupnju o pravima iz radnog odnosa;
* donosi poslovnik o radu Upravnog vijeća;
* daje osnivaču ravnatelju Doma prijedloge i mišljenja o pitanjima važnim za rad Doma; te donosi odluke i obavlja poslove u skladu sa zakonom ovom Odlukom i Statutom Doma.

**2. Ravnatelj**

Članak 9.

Ravnatelj organizira i vodi rad i poslovanje te stručni rad Doma, predstavlja i zastupa Dom i odgovoran je za zakonitost rada Doma.

Način i postupak te uvjeti za imenovanje ravnatelja, mandate ravnatelja, ovlasti, prava i obveze te druga pitanja vezana za ravnatelja Doma utvrditi će se Statutom Doma, a u skladu sa Zakonom o ustanovama, Zakonom o socijalnoj skrbi, Zakonom o radu i drugim propisima.

**3. Stručno vijeće**

Članak 10.

Dom ima Stručno vijeće koje čini svi stručni radnici Doma.

Stručno vijeće raspravlja I daje ravnatelju i Upravnom vijeću mišljenje i stručne prijedloge o stručnim pitanjima koje se odnose na djelatnost Doma, ustroj Doma utvrđivanja plana i programa rada Doma, i prati njegovo ostvarivanje, o najsloženijim pitanjima u stručnom radu Doma, po potrebi stručnog usavršavanja stručnih radnika Doma te druge poslove utvrđene zakonom i Statutom Doma.

Stručno vijeće donosi Poslovnik kojim se uređuje način izbora predsjednika i zamjenika predsjednika te način rada i donošenja odluka. Ovlasti Stručnog vijeća pobliže se uređuje Statutom Doma, a u skladu sa zakonom.

**IV. SREDSTVA ZA RAD**

Članak 11.

Za osnivanje i početak rada i poslovanja Doma osiguravaju se novčana sredstva u iznosu od 20.000,00 kuna u Proračunu Grada Dubrovnika.

Članak 12.

Prostor i opremu za rad Doma osigurava Osnivač u skladu s Pravilnikom o minimalnim uvjetima za pružanje socijalnih ustanova (“Narodne novine”, br. 40/14, 66/15, 56/20, 28/21, 144/21).

Članak 13.

Sredstva za rad Doma osiguravaju se:

* u Proračunu osnivača;
* obavljanjem poslova vlastite djelatnosti kroz udio kojega, sukladno posebnom aktu, plaćaju korisnici usluga;
* donacijama od fizičkih i pravnih osoba;
* iz drugih izvora.

Članak 14.

Cijenu usluge i način plaćanja od strane korisnika Doma te cijene drugih usluga koje će pružati u obavljanju vlastite djelatnosti Dom će urediti posebnim aktom uz suglasnost osnivača.

**V. NAČIN RASPOLAGANJA S DOBITI DOMA**

Članak 15.

Ako u obavljanju svoje djelatnosti Dom ostvari dobit, ta će se dobit upotrijebiti isključivo za obavljanje i razvoj djelatnosti Doma u skladu s ovom Odlukom i utvrđenim Statutom te uz prethodnu suglasnost Osnivača.

**VI. POKRIVANJA GUBITAKA DOMA**

Članak 16.

Dom za obveze prema trećima odgovora cijelom svojom imovinom.

Osnivač Doma solidarno i neograničeno odgovora za njegove obveze.

Ako u obavljanju svoje djelatnosti Dom ostvari gubitak, isti će pokriti Osnivač.

**VII. OGRANIČENJA GLEDE RASPOLAGANJA NEKRETNINAMA I DRUGOM IMOVINOM**

 **USTANOVE**

Članak 17.

Imovinu doma čine nekretnine i pokretnine i druga imovinska prava koja je Dom pribavio od Osnivača, koja je stekao pružanjem usluga ili koja je pribavio iz drugih izvora.

Dom ne može bez suglasnosti Osnivača steći, opteretiti ili otuđiti nekretninu bez obzira na vrijednost i drugu imovinu čija pojedinačna vrijednost prelazi iznos od 200.000,00 kuna.

**VIII. MEĐUSOBNA PRAVA OSNIVAČA I DOMA**

Članak 18.

Dom posluje samostalno i obavlja djelatnost u skladu i na način utvrđen Zakonom, ovom Odlukom, Statutom Doma i drugim propisima te pravilima struke.

Bez suglasnosti osnivača Dom ne može odlučiti o:

* promjeni naziva i sjedišta;
* statusnim promjenama;
* prestanku Doma;
* proširenju i promjeni Doma;
* udruživanju u zajednicu ustanova;
* osnivanju druge pravne osobe;
* zaduženju i davanju jamstva;
* korištenju zajmova i kredita za investicijska ulaganja;
* uvjetima i načinu ulaganja domaćih i stranih pravnih i fizičkih osoba u Dom.

**IX. AKTI DOMA**

Članak 19.

Dom ima Statut kojim se uređuje ustroj Doma, tijela Doma, njihova nadležnost i način odlučivanja te druga pitanja od značaja za obavljanje djelatnosti i poslovanje Doma.

Dom ima i druge akte utvrđene zakonom ovom Odlukom i Statutom, a popis i način donošenja tih akata, kao i način donošenja poslovnih odluka utvrditi će se Statuom Doma.

**X. ZAVRŠNE ODREDBE**

Članak 20.

Do imenovanja ravnatelja Domom upravlja privremeni ravnatelj.

Privremenog ravnatelja posebnom odlukom imenuje Osnivač.

Privremeni ravnatelj će obaviti sve pripreme za početak rada Doma pod nadzorom Osnivača, a posebno će izraditi:

* nacrt Statuta;
* izraditi nacrt Pravilnika o unutarnjoj sistematizaciji Doma uz prethodnu suglasnost Osnivača;
* podnijeti prijavu za upis u sudski registar nadležnog trgovačkog suda;
* najkasnije dva mjeseca prije početka planiranog rada, podnijeti zahtjev za donošenje rješenja o utvrđivanju ispunjenosti mjerila za pružanje socijalnih usluga Doma;
* uputiti zahtjev za upis Doma u upisnik ustanova socijalne skrbi koje vodi nadležno Ministarstvo za poslove socijalne skrbi.

Članak 21.

Dom se osniva na neodređeno vrijeme.

Dom prestaje u slučajevima i na način utvrđen Zakonom o ustanovama.

Članak 22.

Rad Doma je javan.

O javnosti rada Doma dužan je skrbiti ravnatelj.

Članak 23.

Dom će započeti s radom po izvršenju upisa u upisnik ustanove socijalne skrbi koje vodi ministarstvo nadležno za poslove socijalne skrbi, a po prethodno:

* pribavljenom rješenju nadležnog ministarstva o usklađenosti Odluke o osnivanju doma sa Zakonom o socijalnoj skrbi;
* izvršenom upisu Doma u sudski registar nadležnog Trgovačkog suda;
* pribavljenom Rješenju nadležnog odjela Dubrovačko-neretvanske županije o ispunjenosti uvjeta za početak rada Doma, a posebno glede prostora, opreme, stručnih i drugih djelatnika.

Dom stječe svojstvo pravne osobe činom upisa u sudski registar nadležnog trgovačkog suda.

Članak 24.

Ova odluka će se objaviti će se u “Službenom glasniku Grada Dubrovnika “, a stupit će na snagu danom donošenja Rješenja nadležnog Ministarstva o ocjeni sukladnosti ove Odluke sa zakonom.

KLASA: 007-01/22-01/03

URBROJ: 2117-1-09-22-02

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**57**

Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15 ,123/17,98/19, 144/20.) i članka 39. Statuta Grada Dubrovnika („Službeni glasnik Grada Dubrovnika“, broj 2/21.*)* Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**o ostvarivanju prava na subvenciju troškova najma stana**

 **samcima i obiteljima slabijeg materijalnog statusa**

Članak 1.

Ovom Odlukom utvrđuju se uvjeti i postupak ostvarivanja prava na subvenciju troškova najma stana/kuće ( u nastavku teksta: subvencija), te mjesečna naknada za samce /obitelj slabijeg materijalnog statusa.

Izrazi koji se koriste u ovoj Odluci, a imaju rodno značenje, bez obzira na to jesu li korišteni u muškom ili ženskom rodu, odnose se na jednak način na muški i ženski rod.

Članak 2.

Pojedini izrazi u smislu ove Odluke imaju sljedeće značenje:

* samac je osoba koja živi sama.
* obitelj je zajednica koju čine bračni ili izvanbračni drugovi, djeca i drugi srodnici koji zajedno žive, privređuju, ostvaruju prihod na drugi način i troše ga zajedno.

Članak 3.

Pravo na subvenciju ima:

* samac/obitelj koji imaju neprekinuto prebivalište na području Grada Dubrovnika posljednjih 5 godina;
* samac i dvočlana obitelj čija ukupna mjesečna primanja u prethodnoj godini ne prelaze 50% iznosa prosječne mjesečne neto plaće u Republici Hrvatskoj;
* tročlana obitelj i više čija ukupna mjesečna primanja po članu obitelji u prethodnoj godini ne prelazi 40% iznosa prosječne mjesečne neto plaće u Republici Hrvatskoj;
* samac/obitelj koji nemaju u vlasništvu ili suvlasništvu nekretnine;
* samac/obitelj čija tvrtka ili obrt ima vlasništvo/suvlasništvo nekretnine koje mogu koristiti za obavljanje registrirane djelatnosti;
* samac/obitelj koji nemaju u vlasništvu ili suvlasništvu poslovni prostor kojeg mogu koristiti za obavljanje registrirane djelatnosti;
* samac/obitelj koji u vremenskom razdoblju od godinu dana od dana podnošenja zahtjeva nisu prodali, darovali, odrekli se prava na nekretninu u ostavinskom postupku pred nadležnim tijelima;
* samac/obitelj koji nemaju zaključen ugovor o doživotnom/dosmrtnom uzdržavanju;
* samac/obitelj koji imaju važeći ovjereni ugovor o najmu stana/kuće na području grada Dubrovnika.

U slučaju da samac/obitelj (u nastavku teksta: korisnik) ima sklopljen ugovor o najmu stana /kuće na području Grada Dubrovnika s srodnikom u ravnoj liniji ili pobočnoj liniji do drugog stupnja neće se priznati pravo na subvenciju.

U slučaju da korisnik ima sklopljen ugovor o najmu stana s Gradom Dubrovnikom temeljem Odluka, pravilnika i drugih važećih propisa kojima se regulira predmetno područje neće se priznati pravo na subvenciju.

Članak 4.

Zahtjev za ostvarivanje prava na subvenciju korisnik podnosi Upravnom odjelu za obrazovanje, šport, socijalnu skrb i civilno društvo na obrascu koji se nalazi na mrežnim stranicama Grada Dubrovnika, a koji sadrži popis isprava kojima se dokazuju činjenice iz odredaba članaka 3. ove Odluke.

Isprave potrebne za utvrđivanje činjeničnog stanja radi donošenja pravilnog i zakonitog rješenja o pravu na subvenciju, dostavljaju se u izvorniku ili u preslici uz predočenje izvornika.

Nadležni upravni odjel Grada Dubrovnika rješenjem odlučuje o pravu na subvenciju u roku od 30 dana od dana podnošenja urednog zahtjeva.

Na donošenje rješenja primjenjuju se odredbe Zakona o općem upravnom postupku.

Članak 5.

Mjesečni iznos subvencije je:

* za samca…………………………………………………500,00 kn,
* za dvočlanu obitelj……………………………………....700,00 kn,
* za tročlanu obitelj………………………………………..800,00 kn te
* za četveročlanu obitelj i više…………………………..1.500,00 kn.

Članak 6.

Pravo na subvenciju prestaje:

* kada nastupe okolnosti prema kojem samac/obitelj ne ispunjava taksativno pobrojane uvjete iz odredbe čl. 3 ove Odluke;
* danom podnošenja zahtjeva samca/obitelji za prestankom isplate subvencije.

Članak 7.

Korisnik prava na subvenciju dužan je nadležnom Upravnom odjelu Grada Dubrovnika prijaviti svaku promjenu podataka te drugih činjenica koje utječu na ostvarivanje prava na subvenciju u roku od 8 dana od dana nastanka promjene.

Korisnik prava na subvenciju dužan je vratiti primljena ne pripadajuća sredstva s osnove prava na subvenciju. U suprotnome, tražit će se povrat ne pripadajućih novčanih sredstava s osnove subvencije tužbom pred nadležnim sudom.

Članak 8.

Nadležni upravni odjel Grada Dubrovnika će provjeravati osobne podatke korisnika i članova obitelji korisnika te druge činjenice koje utječu na ostvarivanje prava na subvenciju za svo vrijeme njenog ostvarivanja uz pisanu suglasnost Korisnika.

Ako postoje podaci da su se činjenice iz stavka 1. ovog članka promijenile, nadležni Upravni odjel Grada Dubrovnik obustavit će isplatu do pribavljanja odgovarajuće javne isprave o istom.

Članak 9.

Žalba na Rješenje donesenog na temelju ove Odluke podnosi se nadležnom upravnom tijelu županije u roku od 15 dana od dana dostave Rješenja putem nadležnoga gradskoga upravnog tijela.

Članak 10.

Danom stupanja na snagu ove odluke prestaje vrijediti Odluka o ostvarivanju troškova najma stana osobama slabijeg materijalnog statusa („Službeni glasnik Grada Dubrovnika“, broj 14/15).

Članak 11.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 550-01/22-02/18

URBROJ: 2117-1-09-22-03

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**58**

Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15 ,123/17,98/19, 144/20), članka 39. Statuta Grada Dubrovnika („Službeni glasnik Grada Dubrovnika“, broj 2/21), a u svezi članka 60. Kolektivnog ugovora za djelatnost predškolskog odgoja i obrazovanja za Grad Dubrovnik od 6. lipnja 2016., Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

 **o koeficijentu za obračun plaća ravnatelja/ica**

**javnih ustanova dječjih vrtića Grada Dubrovnika**

Članak 1.

Ovom Odlukom utvrđuje se koeficijent za obračun plaća ravnatelja/ica javnih ustanova dječjih vrtića Grada Dubrovnika.

Plaću ravnatelja/ica čini umnožak koeficijenta složenosti poslova ravnatelja i osnovice za obračun plaće službenicima i namještenicima u upravnim tijelima Grada Dubrovnika umnožen za 0,5% za svaku navršenu godinu radnog staža.

Članak 2.

Koeficijent iz članka 1. ove Odluke utvrđuje se u visini od 3,71.

Članak 3.

Zadužuju se Upravna vijeća javnih ustanova dječjih vrtića Grada Dubrovnika da ovu Odluku implementiraju u interni akt Pravilnika o radu.

Članak 4.

Ova Odluka stupa na snagu osmoga dana od dana objave u „Službenom glasniku Grada Dubrovnika“.

KLASA: 601-01/22-01/08

URBROJ: 2117-1-09-22-03

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**59**

Na temelju članka 20. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**o načinu ostvarivanja prednosti pri upisu djece u**

**javne ustanove dječjih vrtića Grada Dubrovnika**

Članak 1.

Ovom Odlukom utvrđuje se način ostvarivanja prednosti pri upisu udjece u javne ustanove dječjih vrtića Grada Dubrovnika (u nastavku teksta: Dječji vrtići).

Članak 2.

U Dječje vrtiće upisuju se djeca s navršenom jednom godinom života pa do polaska u osnovnu školu.

Članak 3.

Prednost pri upisu djece u Dječje vrtiće imaju:

* djeca roditelja invalida (vojnih i civilnih) Domovinskog rata;
* djeca roditelja koji su hrvatski branitelji iz Domovinskog rata;
* djeca iz obitelji s troje i više djece;
* djeca zaposlenih roditelja;
* djeca s teškoćama u razvoju;
* djeca samohranih roditelja, djeca iz jednoroditeljskih obitelji i djeca iz udomiteljskih obitelji;
* djeca u godini prije polaska u osnovnu školu;
* djeca roditelja koji primaju doplatak za djecu;
* djeca kojemu je/su brat/ća ili sestra/re već upisani u vrtić;
* djeca iz obitelji čija oba roditelja su redovni učenici ili studenti;
* djeca iz obitelji čiji je jedan roditelj zaposlen, a drugi roditelj je redovan učenik ili student;
* djeca iz obitelji čiji jedan roditelj je redovan učenik ili student, a drugi roditelj nezaposlen;
* djeca iz prethodne godine koja se nalaze na listi čekanja;

uz uvjet da oba roditelja imaju prebivalište na području Grada Dubrovnika.

Članak 4.

Dječji vrtići posebnim općim aktom koji donosi Upravno vijeće uz prethodnu suglasnost Grada Dubrovnika pobliže će razraditi mjerila i postupak upisa djece koja imaju prednost pri upisu sukladno ovoj odluci.

Članak 5.

Stupanjem na snagu ove Odluke prestaje vrijediti Odluka o načinu ostvarivanja prednosti pri upisu djece u dječje vrtiće na području Grada Dubrovnika („Službeni glasnik Grada Dubrovnika“, broj 2/12.).

Članak 6.

Ova odluka stupa na snagu osmoga dana od dana objave u „Službenom glasniku Grada Dubrovnika“.

KLASA: 601-01/22-01/09

URBROJ: 2117-1-09-22-03

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**60**

Na temelju članka 37. Zakona o dadiljama („Narodne novine“, broj 37/13 i 98/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**o izmjeni** **Odluke o sufinanciranju i subvencioniranju privatnih dječjih vrtića**

 **i djelatnosti dadilja na području Grada Dubrovnika**

Članak 1.

U Odluci o sufinanciranju i subvencioniranju privatnih dječjih vrtića i djelatnosti dadilja na području Grada Dubrovnika („Službeni glasnik Grada Dubrovnika“, broj 12/16 I 14/20) članak 6. mijenja se i glasi:

„Uz iznos sufinanciranja naveden u članku 2. ove Odluke privatni dječji vrtići mogu ostvariti i pravo na mjesečnu subvenciju po djetetu koja iznosi:

* 1.000,00 kuna za dijete u vrtiću,
* 1.100,00 kuna za dijete u jaslicama.

Privatni dječji vrtići ostvaruju pravo na subvenciju po djetetu, ukoliko dijete i roditelji/skrbnici/ posvojitelji koji žive u zajedničkom kućanstvu, imaju prebivalište na području Grada Dubrovnika.

Pravo na subvenciju definiranu prednjim stavkama ovog članka ostvaruju privatni dječji vrtići čija mjesečna cijena za roditelje po djetetu ne prelazi iznos od 1.000,00 kuna.

Privatni dječji vrtići koji su ostvarili pravo na subvenciju dužni su dostaviti dokaz (uplatnice, bankovni izvodi) o visini troškova koje za korištenja usluga čuvanja, brige i skrbi o djeci rane i predškolske dobi podmiruju roditelji.

Za ostvarivanje mjesečne subvencije navedene u st. 1. ovog članka, privatni dječji vrtići dužni su se javiti na javni poziv za predlaganje programa i projekata javnih potreba u predškolskom odgoju, osnovnom srednjem i visokom školstvu Grada Dubrovnika, ukoliko ispunjavaju uvjete Javnog poziva i ove Odluke.„

Članak 2.

Sve ostale odredbe Odluke opisane i označene u članku 1. ako nisu izmijenjene ovom Odlukom ostaju i dalje na snazi.

Članak 3.

Ova odluka stupa na snagu osmoga dana od dana objave u „Službenom glasniku Grada Dubrovnika“.

KLASA: 601-01/16-01/11

URBROJ: 2117-1-09-22-45

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**61**

Na temelju članka 14. stavka 1. i 2. Zakona o ublažavanju i uklanjanju posljedica prirodnih nepogoda (“Narodne novine”, broj 16/19) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U**

**o osnivanju i imenovanju članova Gradskog povjerenstva**

**za procjenu šteta od prirodnih nepogoda**

Članak 1.

Osniva se Gradsko povjerenstvo za procjenu šteta od prirodnih nepogoda (dalje: Gradsko povjerenstvo).

Članak 2.

U Gradsko povjerenstvo imenuju se:

1. Paula Pikunić Vugdelija, predsjednica,

2. Ivo Cvjetković, član,

3. Viki Beusan, član,

4. Božo Mitrović, član,

5. Pero Lujak, član.

Članak 3.

Članovi Gradskog povjerenstva imenuju se na vrijeme od četiri godine.

Članak 4.

Gradsko povjerenstvo iz članka 2. ove Odluke obavlja sljedeće poslove:

* utvrđuju i provjeravu visinu štete od prirodne nepogode za područje grada Dubrovnika;
* unose podatke o prvim procjenama šteta u Registar šteta;
* unose i prosljeđuju putem Registra šteta konačne procjene šteta županijskom povjerenstvu;
* raspoređuju dodijeljena sredstva pomoći za ublažavanje i djelomično uklanjanje posljedica prirodnih nepogoda oštećenicima;
* prate i nadziru namjensko korištenje odobrenih sredstava pomoći za djelomičnu sanaciju šteta od prirodnih nepogoda prema ovom Zakonu;
* izrađuju izvješća o utrošku dodijeljenih sredstava žurne pomoći i sredstava pomoći za ublažavanje i djelomično uklanjanje posljedica prirodnih nepogoda i dostavljaju ih županijskom povjerenstvu putem Registra šteta;
* surađuju sa županijskim povjerenstvom u provedbi ovoga Zakona;
* donose plan djelovanja u području prirodnih nepogoda iz svoje nadležnosti;
* obavljaju druge poslove i aktivnosti iz svojeg djelokruga u suradnji sa županijskim povjerenstvima.

Članak 5.

Stručne i administrativne poslove za Gradsko povjerenstvo obavlja Upravni odjel za poslove gradonačelnika.

Članak 6.

Stupanjem na snagu ove Odluke prestaje vrijediti Odluka o osnivanju i imenovanju Gradskog povjerenstva za procjenu štete od prirodnih nepogoda (“Službeni glasnik Grada Dubrovnika”, broj 6/19).

Članak 7.

Ova odluka stupa na snagu osmog dana od dana objave u „Službenom glasniku Grada Dubrovnika”.

KLASA: 240-01/22-01/19

URBROJ: 2117-1-09-22-3

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**62**

Na temelju članka 24. Uredbe o postupku davanja koncesije na pomorskom dobru („Narodne novine“, broj 23/04, 101/04, 39/06, 63/08, 125/10, 102/11, 83/12, 10/17 dalje: Uredba), članka 16. Zakona o koncesijama („Narodne novine“, broj 69/17,107/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**O D L U K U
o imenovanju Stručnog povjerenstva za davanje koncesije za posebnu upotrebu pomorskog dobra Grada Dubrovnika na čest.zem. 1875/16 k.o. Dubrovnik**

Članak 1.

Osniva se Stručno povjerenstvo za davanje koncesije za posebnu upotrebu pomorskog dobra Grada Dubrovnika (u daljnjem tekstu: Povjerenstvo) radi pregleda i ocjene zahtjeva za dodjelu koncesije za posebnu upotrebu pomorskog dobra radi izgradnje crpne stanice na čest.zem. 1875/16 k.o. Dubrovnik, upisana u zemljišnim knjigama kao pomorsko dobro.

Članak 2.

U Povjerenstvo iz članka 1. ove Odluke imenuju se:

1. Jelena Dadić, predsjednik Povjerenstva
2. Božidar Mitrović, član
3. Maro Kristić, član

Članak 3.

Rad Povjerenstva iz članka 1. Odluke definiran je člankom 16. Zakona o koncesijama.

 Članak 4.

Tehničke, stručne i administrativne poslove za Povjerenstvo obavlja Upravni odjel za turizam, gospodarstvo i more Grada Dubrovnika.

 Članak 5.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: UP/I-342-01/18-02/228

URBROJ: 2117-01-09-22-19

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**63**

Na temelju članka 14. Zakona o proračunu („Narodne novine“, broj 144/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je:

­­­­­

**O D L U K U**

**o davanju suglasnosti Libertas Dubrovnik d.o.o.**

**za sklapanje ugovora o operativnom leasingu s ostatkom vrijednosti**

**na razdoblje od 3 godine za nabavu validatora**

1. Daje se suglasnost Libertas Dubrovnik d.o.o. za sklapanje ugovora o operativnom leasingu s ostatkom vrijednosti na razdoblje od 3 godine za nabavu validatora
2. Ova odluka stupa na snagu osmoga dana od dana objave u "Službenom glasniku Grada Dubrovnika.

KLASA: 363-01/22-09/06

URBROJ: 2117-1-09-22-09

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**64**

# Na temelju članka 4. stavka 1. Zakona o sprječavanju sukoba interesa („Narodne novine“, broj 143/21), članka 35. Zakona o lokalnoj i područnoj (regionalnoj) samoupravi („Narodne novine“, broj [33/01](https://www.zakon.hr/cms.htm?id=260), [60/01](https://www.zakon.hr/cms.htm?id=261), [129/05](https://www.zakon.hr/cms.htm?id=262), [109/07](https://www.zakon.hr/cms.htm?id=263), [125/08](https://www.zakon.hr/cms.htm?id=264), [36/09](https://www.zakon.hr/cms.htm?id=265), [36/09](https://www.zakon.hr/cms.htm?id=266), [150/11](https://www.zakon.hr/cms.htm?id=267), [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**ETIČKI KODEKS**

**NOSITELJA POLITIČKIH DUŽNOSTI U GRADU DUBROVNIKU**

I. OPĆE ODREDBE

Članak 1.

Ovim Etičkim kodeksomnositelja političkih dužnosti u gradu Dubrovniku (dalje u tekstu: Etički kodeks) uređuje se sprječavanje sukoba interesa između privatnog i javnog interesa u obnašanju dužnosti članova Gradskog vijeća i članova radnih tijela Gradskog vijeća, način praćenja primjene Etičkog kodeksa, tijela koja odlučuju o povredama Etičkog kodeksa te druga pitanja od značaja za sprječavanje sukoba interesa.

Članak 2.

Svrha je Etičkog kodeksa jačanje integriteta, objektivnosti, nepristranosti i transparentnosti u obnašanju dužnosti članova Gradskog vijeća i članova radnih tijela Gradskog vijeća, promicanje etičnog ponašanja i vrijednosti koje se zasnivaju na temeljnim društvenim vrijednostima i široko prihvaćenim dobrim običajima te jačanje povjerenja građana u nositelje vlasti na lokalnoj razini.

Cilj je Etičkog kodeksa uspostava primjerene razine odgovornog ponašanja, korektnog odnosa i kulture dijaloga u obnašanju javne dužnosti, s naglaskom na savjesnost, časnost, poštenje, nepristranost, objektivnost i odgovornost u obavljanju dužnosti članova Gradskog vijeća i članova radnih tijela Gradskog vijeća.

Članak 3.

Odredbe ovog Etičkog kodeksa osim na članove Gradskog vijeća i članove radnih tijela Gradskog vijeća odnose se i na gradonačelnika i zamjenika gradonačelnika (u daljnjem tekstu: nositelji političkih dužnosti).

Odredbe ovog Etičkog kodeksa iz glave II. Temeljna načelna djelovanja članka 5. točke 3.,4.,9., 10., 14., 16. i 17. odnose na sve osobe koje je predsjednik Gradskog vijeća pozvao na sjednicu Gradskog vijeća.

Članak 4.

U ovome Etičkom kodeksu pojedini pojmovi imaju sljedeće značenje:

1. *diskriminacija* je svako postupanje kojim se neka osoba, izravno ili neizravno, stavlja ili bi mogla biti stavljena u nepovoljniji položaj od druge osobe u usporedivoj situaciji, na temelju rase, nacionalnoga ili socijalnog podrijetla, spola, spolnog opredjeljenja, dobi, jezika, vjere, političkoga ili drugog opredjeljenja, bračnog stanja, obiteljskih obveza, imovnog stanja, rođenja, društvenog položaja, članstva ili nečlanstva u političkoj stranci ili sindikatu, tjelesnih ili društvenih poteškoća, kao i na temelju privatnih odnosa sa službenikom ili dužnosnikom Grada Dubrovnika,
2. *povezane osobe* su bračni ili izvanbračni drug nositelja političke dužnosti, životni partner i neformalni životni partner, njegovi srodnici po krvi u uspravnoj lozi, braća i sestre, posvojitelj i posvojenik te ostale osobe koje se prema drugim osnovama i okolnostima opravdano mogu smatrati interesno povezanima s nositeljem političke dužnosti,
3. *poslovni odnos* odnosi se na ugovore o javnoj nabavi, kupoprodaji, pravo služnosti, zakup, najam, koncesije i koncesijska odobrenja, potpore za zapošljavanje i poticanje gospodarstva, stipendije učenicima i studentima, sufinanciranje prava iz programa javnih potreba i druge potpore koje se isplaćuje iz proračuna Grada,
4. *potencijalni sukob interesa* je situacija kada privatni interes nositelja političkih dužnosti može utjecati na nepristranost nositelja političke dužnosti u obavljanju njegove dužnosti,
5. *stvarni sukob interesa* je situacija kada je privatni interes nositelja političkih dužnosti utjecao ili se osnovano može smatrati da je utjecao na nepristranost nositelja političke dužnosti u obavljanju njegove dužnosti,
6. *uznemiravanje* je svako neprimjereno ponašanje prema drugoj osobi koja ima za cilj ili koja stvarno predstavlja povredu osobnog dostojanstva, ometa obavljanje poslova, kao i svaki čin, verbalni, neverbalni ili tjelesni te stvaranje ili pridonošenje stvaranju neugodnih ili neprijateljskih radnih ili drugih okolnosti koje drugu osobu zastrašuju, vrijeđaju ili ponižavaju, kao i pritisak na osobu koja je odbila uznemiravanje ili spolno uznemiravanje ili ga je prijavila, uključujući spolno uznemiravanje.

Izrazi koji se koriste u ovom Etičkom kodeksu, a imaju rodni značenje odnose se jednako na muški i ženski rod.

II. TEMELJNA NAČELA DJELOVANJA

Članak 5.

Nositelji političkih dužnosti moraju se u obavljanju javnih dužnosti pridržavati sljedećih temeljnih načela:

1. zakonitosti i zaštite javnog interesa,
2. odanosti lokalnoj zajednici te dužnosti očuvanja i razvijanja povjerenja građana u nositelje političkih dužnosti i institucije gradske vlasti u kojima djeluju,
3. poštovanja integriteta i dostojanstva osobe, zabrane diskriminacije i povlašćivanja te zabrane uznemiravanja,
4. čestitosti i poštenja te izuzetosti iz situacije u kojoj postoji mogućnost sukoba interesa,
5. zabrane zlouporabe ovlasti, zabrane korištenja dužnosti za osobni probitak ili probitak povezane osobe, zabrane korištenja autoriteta dužnosti u obavljanju privatnih poslova, zabrane traženja ili primanja darova radi povoljnog rješavanja pojedine stvari te zabrane davanja obećanja izvan propisanih ovlasti,
6. konstruktivnog pridonošenja rješavanju javnih pitanja,
7. javnosti rada i dostupnosti građanima,
8. poštovanja posebne javne uloge koju mediji imaju u demokratskom društvu te aktivne i ne diskriminirajuće suradnje s medijima koji prate rad tijela gradske vlasti,
9. zabrane svjesnog iznošenja neistina,
10. iznošenja službenih stavova u skladu s ovlastima,
11. pridržavanja pravila rada tijela u koje su izabrani, odnosno imenovani,
12. aktivnog sudjelovanja u radu tijela u koje su izabrani, odnosno imenovani,
13. razvijanja vlastite upućenosti o odlukama u čijem donošenju sudjeluju, korištenjem relevantnih izvora informacija, trajnim usavršavanjem i na druge načine,
14. prihvaćanja dobrih običaja parlamentarizma te primjerenog komuniciranja, uključujući zabranu uvredljivog govora,
15. odnosa prema službenicima i namještenicima upravnih odjela Grada koji se temelji na propisanim pravima, obvezama i odgovornostima obiju strana, isključujući pritom svaki oblik političkog pritiska na upravu koji se u demokratskim društvima smatra neprihvatljivim (primjerice, davanje naloga za protupropisnog postupanja, najava smjena slijedom promjene vlasti i slično),
16. redovitog puta komuniciranja sa službenicima i namještenicima, što uključuje pribavljanje službenih informacija ili obavljanje službenih poslova, putem njihovih pretpostavljenih,
17. osobne odgovornosti za svoje postupke.

Članak 6.

Od nositelja političkih dužnosti se očekuje poštivanje pravnih propisa i procedura koji se tiču njihovih obveza kao nositelja političkih dužnosti.

Od nositelja političkih dužnosti se očekuje da odgovorno i savjesno ispunjavaju obveze koje proizlaze iz političke dužnosti koju obavljaju.

Članak 7.

Građani imaju pravo biti upoznati s ponašanjem nositelji političkih dužnosti koje je u vezi s obnašanjem javne dužnosti.

III. ZABRANJENA DJELOVANJA NOSITELJA POLITIČKIH DUŽNOSTI

Članak 8.

Nositeljima političkih dužnosti zabranjeno je tražiti, prihvatiti ili primiti vrijednost ili uslugu radi predlaganja donošenja odluke na Gradskom vijeću ili za glasovanje o odluci na sjednici Gradskog vijeća ili sjednici radnog tijela Gradskog vijeća.

Članak 9.

Nositeljima političkih dužnosti zabranjeno je ostvariti ili dobiti pravo ako se krši načelo jednakosti pred zakonom.

Članak 10.

Nositeljima političkih dužnosti zabranjeno je utjecati na donošenje odluke radnog tijela Gradskog vijeća ili odluke Gradskog vijeća radi osobnog probitka ili probitka povezane osobe.

IV. NESUDJELOVANJE U ODLUČIVANJU

Članak 11.

Nositelj političke dužnosti je obvezan izuzeti se od sudjelovanja u donošenju odluke koja utječe na njegov poslovni interes ili poslovni interes s njim povezane osobe.

V. TIJELA ZA PRAĆENJE PRIMJENE ETIČKOG KODEKSA

Članak 12.

Primjenu Etičkog kodeksa prate Etički odbor i Vijeće časti.

Etički odbor čine predsjednik i dva člana, a Vijeće časti predsjednik i četiri člana.

Predsjednika i članove Etičkog odbora i Vijeće časti imenuje i razrješuje Gradsko vijeće.

Mandat predsjednika i članova Etičkog odbora i Vijeća časti traje do isteka mandata članova Gradskog vijeća.

Članak 13.

Predsjednik Etičkoga odbora imenuje se iz reda osoba nedvojbenoga javnog ugleda u lokalnoj zajednici.

Predsjednik Etičkoga odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću.

Članovi Etičkoga odbora imenuju se iz redova vijećnika Gradskog vijeća, po jednog člana ili članice iz vlasti i iz oporbe.

Članak 14.

Predsjednik i članovi Vijeća časti imenuju se iz reda osoba nedvojbenoga javnog ugleda u lokalnoj zajednici.

Predsjednik Vijeća časti i članovi ne mogu biti nositelj političke dužnosti, niti član političke stranke, odnosno kandidat nezavisne liste zastupljene u Gradskom vijeću.

Članak 15.

Etički odbor pokreće postupak na vlastitu inicijativu, po prijavi člana Gradskog vijeća, člana radnog tijela Gradskog vijeća, radnog tijela Gradskog vijeća, gradonačelnika i zamjenika gradonačelnika, službenika upravnog tijela Grada ili po prijavi građana.

Pisana prijava sadrži ime i prezime prijavitelja, ime i prezime nositelja političke dužnosti koji se prijavljuje za povredu odredaba Etičkog kodeksa uz navođenje odredbe Etičkog kodeksa koja je povrijeđena.

Etički odbor ne postupa po anonimnim prijavama.

Etički odbor može od podnositelj prijave zatražiti dopunu prijave odnosno dodatna pojašnjenja i očitovanja.

Članak 16.

Etički odbor obavještava nositelja političke dužnosti protiv kojeg je podnesena prijava i poziva ga da u roku od 15 dana od dana primitka obavijesti Etičkog odbora dostavi pisano očitovanja o iznesenim činjenicama i okolnostima u prijavi.

Ako nositelj političke dužnosti ne dostavi pisano očitovanje Etički odbor nastavlja s vođenjem postupka po prijavi.

Etički odbor donosi odluke na sjednici većinom glasova.

Članak 17.

Etički odbor u roku od 60 dana od zaprimanja prijave predlaže Gradskom vijeću donošenje odluke po zaprimljenoj prijavi.

Ako je prijava podnesena protiv člana Etičkog odbora, taj član ne sudjeluje u postupku po prijavi i u odlučivanju.

Članak 18.

Za povredu odredba Etičkog kodeksa Gradsko vijeće može izreći opomenu, dati upozorenje ili preporuku nositelju političke dužnosti za otklanjanje uzroka postojanja sukoba interesa odnosno za usklađivanje načina djelovanja nositelja političke dužnosti s odredbama Etičkog kodeksa.

Protiv odluke Gradskog vijeća nositelj političke dužnosti može u roku od 8 dana od dana primitka odluke podnijeti prigovor Vijeću časti.

Članak 19.

Vijeće časti donosi odluku na sjednici većinom glasova svih članova u roku od 15 dana od dana podnesenog prigovora.

Vijeće časti može odbiti ili odbaciti prigovor i potvrditi odluku Gradskog vijeća ili uvažiti prigovor i preinačiti ili poništiti odluku Gradskog vijeća.

Članak 20.

Na način rada Etičkog odbora i Vijeća časti primjenjuju se odredbe Poslovnika Grada Dubrovnika o osnivanju i načinu rada radnih tijela Gradskog vijeća Grada Dubrovnika.

Članak 21.

Odluke Etičkog odbora i Vijeća časti objavljuj se u Službenom glasniku Grada Dubrovnika i na mrežnoj stranici Grada Dubrovnika.

VI. ZAVRŠNE ODREDBE

Članak 22.

Administrativnu potporu radu Etičkog odbora i Vijeća časti pruža upravno tijelo Grada Dubrovnika nadležno za stručnu pomoć radu Gradskog vijeća.

Članak 23.

Danom stupanja na snagu ovog Etičkog kodeksa prestaje važiti Etički kodeks nositelja političkih dužnosti u Gradu Dubrovniku („Službeni glasnik Grada Dubrovnika“, broj 5/21).

Članak 24.

Ovaj etički kodeks stupa na snagu osmog dana od dana objave u „Službenom glasniku Grada Dubrovnika“.

KLASA: 030-02/22-01/01

URBROJ: 2117-1-09-22-03

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**65**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21.), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**Izmjene i dopune**

**Plana korištenja javnim površinama u Povijesnoj jezgri**

Članak 1.

U PLANU KORIŠTENJA JAVNIM POVRŠINAMA U POVIJESNOJ JEZGRI („Službeni glasnik Grada Dubrovnika“, broj 17/16, 25/17.,12/18., 14/18., 9/20.,14/20. i 3/22.) mijenja se ili dodaje, slijedeći tekst:

1.U poglavlju naslova STOLOVI, STOLICE I KLUPE ISPRED UGOSTITELJSKIH OBJEKATA, podnaslov **Poljana Marina Držića**

* **mijenja se tekst:**

"AMORET" konoba, maks. 55,00 m2 + 31,50 m2 uvjetno ( cca. 55,00 m2 u južnom kutu do Biskupske palače, te 31,50 m2 ispred Biskupske palače-desno od ulaza, uvjetno uz suglasnost Dubrovačke biskupije) i 18,00 m2 u ulici Od Pustijerne - do ulaznih vrata i ispred magazina desno

Napomena:

Radi ponovnog stavljanja ograde ispred Biskupske palače, Zaključcima Povjerenstva od 08. siječnja i 16. lipnja 2014. Zakupniku je odobrena privremena izmjena Plana na Poljani Marina Držića i to da umjesto 55,00 m2 + 31,50 m2 može koristiti površinu uz zaštitnu ogradu Biskupske palače od 72,00 m2 (12,00 x 6,00 m) + 25,00 m2 uvjetno u vrijeme kad je gradilište neaktivno - uz suglasnost izvođača radova.

* **i sada glasi:**

"AMORET" konoba, maks. 75,84 m2 desno od ulaza u Biskupsku palaču i 17,79 m2 u ulici Od Pustijerne - do ulaznih vrata i ispred magazina desno

2.U poglavlju naslova STOLOVI, STOLICE I KLUPE ISPRED UGOSTITELJSKIH OBJEKATA, podnaslov **Đorđićeva ulica**

* **dodaje se tekst:**

"REPUBLIC" fast food, maks 9,60 m2, istočna strana, na slobodnom dijelu fasade čest.zgr. 1611 k.o. Dubrovnik.

Članak 2.

Ove izmjene i dopune Plana stupaju na snagu osmog dana od dana objave u „Službenom Glasniku Grada Dubrovnika“.

KLASA: 363-05/20-01/258

URBROJ: 2117-1-09-22-9

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**66**

Temeljem članka 13. Zakona o zaštiti od požara („Narodne novine“, broj 92/10), Revizije Procjene ugroženosti od požara na području Grada Dubrovnika iz 2016. godine, članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**Godišnji provedbeni plan unapređenja zaštite od požara**

**na području Grada Dubrovnika za 2022. godinu**

**I.**

Godišnji provedbeni plan unapređenja zaštite od požarana području Grada Dubrovnika za 2022. godinu donosi se radi unapređenja i boljeg planiranja zaštite od požara na području Grada Dubrovnika, a usklađen je s Revizijom Procjene ugroženosti od požara na području Grada Dubrovnika iz 2016. godine (u daljnjem tekstu: Procjena) i Godišnjim provedbenim planom unaprjeđenja zaštite od požara Dubrovačko-neretvanske županije za 2022. godinu.

**II.**

***1. Prijedlog organizacijskih i tehničkih mjera nužnih za unapređenje zaštite od požara***

 ***na području Grada Dubrovnika***

Sukladno Procjeni Grad Dubrovnik podijeljen je na pet područja odgovornosti prema mogućnosti dolaska vatrogasne postrojbe odgovorne za pojedino područje do najudaljenije točke tog područja u roku maksimalno 15 minuta.

I. Područje odgovornosti

JVP Dubrovački vatrogasci – postaja Dubrovnik, DVD Rijeka dubrovačka.

Odgovornost za učinkovito gašenje požara za I. područje snosi JVP Dubrovački vatrogasci -postaja Dubrovnik.

U ljetnim mjesecima kada je prohodnost vatrogasnih vozila smanjena, a opasnost za nastanak požara vrlo velika ustrojava se dežurstvo u DVD Rijeka dubrovačka prema Procjeni i Planu zaštite od požara Grada Dubrovnika (u daljnjem tekstu: Plan).

II. Područje odgovornosti

JVP Dubrovački vatrogasci - ispostava Orašac, DVD Zaton, DVD Orašac, DVD Osojnik, DVD Mravinjac i DVD Gornja sela.

Odgovornost za učinkovito gašenje požara za II. područje snosi JVP Dubrovački vatrogasci - ispostava Orašac.

U ljetnim mjesecima kada je prohodnost vatrogasnih vozila smanjena, a opasnost za nastanak požara vrlo velika ustrojava se dežurstvo u DVD Zaton prema Planu i Procjeni.

III. Područje odgovornosti

Odgovornost za III. područje snosi DVD Koločep (stožerno DVD).

IV. Područje odgovornosti

Odgovornost za IV. područje snosi DVD Lopud (stožerno DVD).

V. Područje odgovornosti

Odgovornost za V. područje snosi DVD Šipan (stožerno DVD).

Potreban broj dobrovoljnih i profesionalnih vatrogasaca, vrsta i količina vatrogasne opreme po područjima odgovornosti su navedeni i razrađeni u Planu i Procjeni, a način i cijeli tijek mogućih intervencija po područjima odgovornosti od dojave, obavješćivanja nadležnih institucija, slanja vatrogasnih i ostalih snaga civilne zaštite, do gašenja i sanacije požara je razrađen u Operativnom planu gašenja požara kao i u Planu djelovanja civilne zaštite Grada Dubrovnika.

*Izvršitelj: Vatrogasna zajednica Grada Dubrovnika*

 *Vatrogasne postrojbe na području Grada Dubrovnika*

***2. Vatrogasne postrojbe, vozila, oprema i tehnika***

Na području Grada Dubrovnik djeluje JVP Dubrovački vatrogasci s ispostavom u Orašcu (ukupno 78 profesionalnih vatrogasaca) i 10 dobrovoljnih vatrogasnih društava (DVD Šipan, DVD Suđurađ, DVD Lopud, DVD Koločep, DVD Orašac, DVD Zaton, DVD Gornja sela, DVD Mravinjac, DVD Osojnik, DVD Rijeka dubrovačka). U 2021. godini u mirovinu su pošla 4 profesionalna vatrogasaca iz JVP, te su isti i zamijenjeni s vatrogascima koji već duži niz godina rade sezonski u navedenim postrojbama.

Sukladno Procjeni i Planu potrebno je osigurati potreban broj operativnih vatrogasaca u JVP Dubrovački vatrogasci (postaja i ispostava) i DVD-ima na području Grada Dubrovnika i opremiti ih sa svom potrebnom osobnom i skupnom zaštitnom i radnom opremom za gašenje požara.

Potrebno je sve objekte kod kojih postoji mogućnost, koji služe u vatrogasne svrhe (vatrogasna spremišta i domovi), a koji nisu u vlasništvu vatrogasnih postrojbi zbog neriješenog vlasništva nad njima (državno vlasništvo ili bivše vojarne), legalizirati i dati na upravljanje tim postrojbama (DVD Šipanska luka ).

Nastaviti s projektom izgradnje vatrogasnog centra koji bi objedinjavao sve žurne službe Grada Dubrovnika i bio u budućnosti centar za moguće krizne situacije (potresi, terorističke diverzije, velike vremenske nepogode) te isti aplicirati prema mogućem financiranju putem Europskih fondova.

Nastaviti s projektom izgradnje vatrogasnog doma za DVD Zaton putem sredstava Europske unije.

U JVP Dubrovački vatrogasci i DVD-ima, prema Planu i Procjeni, organizirati vatrogasna dežurstva u vrijeme pojačane opasnosti od nastanka požara tako da se osigura djelotvorna operativnost i prostorna pokrivenost cijelog područja Grada Dubrovnika.

U 2022. godini zbog financijske situacije nisu u planu nabavke novih vatrogasnih vozila.

Planom nabave ostale opreme i sredstava za gašenje JVP Dubrovački vatrogasci i Vatrogasne zajednice Grada Dubrovnika u 2022. godini planirano je:

* instaliranje sustava uzbunjivanja u postaji Dubrovnik
* tehnički pregledi, kontrolni pregledi, atesti i ostale dozvole za sva vozila i opremu koju posjeduju postrojbe na području Grada (vozila, izolacijski aparati, razvalni i ostali alati…)
* sredstva za gašenje (prah, pjenilo klase A i B)
* vatrogasna oprema (cijevi, armature, pumpe, izolacijski aparati...)
* komunikacijski uređaji (radio stanice i repetitori)
* panoramske kamere (kamere, linkovi, UPS...)
* radna i zaštitna odjeća i obuća (uniforme, zaštitna odijela, čizme, kombinezoni...).

Potrebno je u suradnji s Civilnom zaštitom Grada Dubrovnika dopunjati opremu za potrese, tehničke intervencije, spašavanje iz dubina i visina, kao i opremu za ronilačke intervencije prema dostatnim financijskim sredstvima.

Izvršitelj: JVP Dubrovački vatrogasci

 Dobrovoljna vatrogasna društva s područja Grada Dubrovnika

 Vatrogasna zajednica Grada Dubrovnika

***3. Sredstva veze, javljanja i uzbunjivanja***

Za učinkovito i uspješno djelovanje vatrogasaca od trenutka uzbunjivanja do početka intervencije, lokaliziranja i gašenja požara, potrebno je, sukladno pravilima struke, raditi na povezivanju u jedinstveni sustav dojave požara ili nekog drugog događaja, a u cilju što bržeg prosljeđivanja informacija zapovjednicima svih vatrogasnih snaga na području županije.

Dojava i komunikacija oko nastalog događaja na području Grada Dubrovnika obavlja se putem operativnog centra u JVP Dubrovački vatrogasci putem broja 193.

Za komunikaciju radio vezom uglavnom se koristi digitalni sustav Mototrbo koji se svake godine treba iznova poboljšavati i mijenjati u smislu nabavke novih stanica i repetitora.

Područje cijelog Grada Dubrovnika pokriveno je i s pet panoramskih kamera koje pomažu vatrogascima u ranom otkrivanju požara, ali i pri samom gašenju požara. Lokacije kamera su Šipan, Gajina, Srđ, Petka, Golubov kamen.

U operativnom centru VZGD od strane Hrvatskih šuma i Vatrogasne zajednice županije instalirane su kamere koje pokrivaju područje cijele županije, te služe za brzo otkrivanje i pomoć vatrogasnim snagama pri gašenju požara.

U suradnji s Općinom Župa dubrovačka u planu je postavljanje još jedne kamere na području brda Trapit poviše Kupara s ciljem pokrivanja istočnog graničnog dijela područja Grada Dubrovnika (Brgat, Ivanica, Srđ).

U 2018. godini Grad Dubrovnik je preko odašiljača i veza radiovezom povezao pojedine žurne službe i odjele Grada Dubrovnika s ciljem bolje povezanosti svih subjekata zaštite i spašavanja u slučaju velike nesreće te bi taj sustav u 2022. godini trebalo dodatno proširiti na sve zainteresirane službe i društva Grada Dubrovnika.

Suradnja između Hrvatskih šuma, Vatrogasne zajednice Dubrovačko-neretvanske županije i JVP Dubrovački vatrogasci će se nastaviti i u 2022. godini te će zajednički financirati daljnje unaprjeđenje rada operativnog centra.

*Izvršitelj: JVP Dubrovački vatrogasci*

 *Vatrogasna zajednica Grada Dubrovnika*

 *Vatrogasna zajednica Dubrovačko-neretvanske županije*

 *Hrvatske šume d.o.o.*

***4. Normativni ustroj Zaštite od požara***

1. Grad Dubrovnik će organizirati sjednicu Stožera Civilne zaštite tematski vezanu uz pripremu protupožarne sezone u 2022. godini te usvojiti Plan rada stožera Civilne zaštite za ovogodišnju požarnu sezonu.
2. Prije požarne sezone kao i svake godine revidirati podatke iz Operativnog plana gašenja požara otoka (brojeve telefona i raspoloživost svih subjekata uključenih u operativni plan- građevinske firme, plovila za prijevoz vatrogasaca,odgovorne osobe raznih pravnih subjekata...).
3. Napraviti plan i prioritete probijanja i košenja protupožarnih putova i prosjeka prema Planu za 2022. godinu.
4. Revidirati Plan zaštite od požara Grada Dubrovnika prije požarne sezone.
5. Napraviti pripremu za reviziju Procjene ugroženosti od požara Grada Dubrovnika

Izvršitelj: JVP Dubrovački vatrogasci

 Vatrogasna zajednica Grada Dubrovnika

**III.**

Odredbe Pravilnika o uvjetima za vatrogasne pristupe („Narodne novine“ broj 35/94, 55/94 i 142/03), kao i Pravilnika o hidrantskoj mreži za gašenje požara („Narodne novine“ broj 08/06) moraju se primjenjivati za sve zahvate prostornog uređenja.

Izuzetno je važno organizirano nadzirati dostupnost vatrogasnim vozilima i vatrogascima do hidranata i vatrogasnih pristupa, da budu vidljivo označeni oznakama sukladno hrvatskim normama ili pravilima tehničke prakse, da se na površinama koje se nalaze između vanjskih zidova građevina i površina za operativni rad vatrogasnih vozila ne postavljaju građevine ili zasađuju visoki drvoredi koji priječe slobodan manevar vatrogasne tehnike, da na površinama koje su isključivo namijenjene za rad s vatrogasnom tehnikom budu postavljene rampe kako bi se spriječio dolazak drugih vozila, da budu stalno prohodni u svojoj punoj širini, da omogućuju kretanje vatrogasnog vozila vožnjom unaprijed, da slijepi vatrogasni pristup, duži od 100 m, mora na svom kraju imati okretišta kojaomogućavaju sigurno okretanje vatrogasnih vozila.

Mnoga mjesta na području Grada Dubrovnika ne mogu u potpunosti ispoštovati uvjete za vatrogasne pristupe koje propisuju važeći Pravilnici (stara gradska jezgra, ulice J. Bobetka, J. Jelačića, Gornji Kono, dio Mokošice...) zbog postojeće izgrađenosti ili nepropisnog parkiranja automobila na tim područjima. Radi učinkovitijih intervencija potrebno je na takvim područjima propisno označavati požarne putove, osiguravati nova parkirna mjesta te planirati nabavu vatrogasne opreme i vozila manjih gabarita koja bi mogla učinkovito intervenirati na tim područjima.

Hidrantska mreža mora biti dimenzionirana tako da u cjevovodu za vodu opće potrošnje i vatrogasnu vodu treba osigurati tlak sukladno Pravilniku o hidrantskoj mreži za gašenje požara.

Za potrebe gašenja požara u hidrantskoj mreži osigurati minimalne potrebne količinevode sukladno Pravilniku o hidrantskoj mreži za gašenje požara.

Vodovod Dubrovnik u suradnji s vatrogascima treba izdati grafički pregled hidranata na terenu, iste obilježiti odgovarajućim propisanim oznakama, a neispravne hidrante dovesti u ispravno stanje.

Postojeću hidrantsku mrežu koja ne udovoljava propisima i mjerama tehničke prakse potrebno je sanirati i dovesti u uporabno stanje, pogotovo hidrantsku mrežu blizu objekata s velikim požarnim opterećenjem, u blizini stare gradske jezgre i park šuma.

Radi učinkovitog gašenja požara koji dolaze na gusto naseljeno područje Mokošice iz pravca BiH, sukladno financijskim mogućnostima i mogućim tehničkim rješenjima, od Petrova sela do depozita poviše Mokošice potrebno je osposobiti ili ugraditi određeni broj hidranata.

Postojeće gustijerne na području Grada Dubrovnika evidentirati, redovno održavati i brinuti o količini raspoložive vode.

Urediti pristupe i crpilišta za vatrogasna vozila radi crpljenja morske vode za gašenjepožara.

*Izvršitelj: Vodovod Dubrovnik*

 *Upravni odjel za izgradnju i upravljanje projektima*

 *Upravni odjel za komunalne djelatnosti, promet i mjesnu samoupravu*

 *JVP Dubrovački vatrogasci*

 *Vatrogasna zajednica Grada Dubrovnika*

**IV.**

Prilikom prijevoza opasnih tvari cestovnim prometnicama na području Grada Dubrovnika potrebno se strogo pridržavati Zakona o prijevozu opasnih tvari („Narodne novine“ broj 79/07) i Odluke o određivanju parkirališnih mjesta i ograničenjima za prijevoz opasnih tvari javnim cestama („Narodne novine“ broj 114/12), kao i ostalih propisa o sigurnosti prometa na cestama.

Svako vozilo kojim se prevoze opasne tvari mora imati opremu za zaštitu od tih tvari, a sukladno Europskom sporazumu o međunarodnom cestovnom prijevozu opasnih tvari (ADR).

Stupiti u kontakt s Carinskom upravom i dogovoriti da se svako vozilo s izrazito opasnim tvarima koje ulazi preko graničnih prijelaza Debeli Brijeg, Ivanica i Bistrina, a prolazi preko područja Grada Dubrovnika, prijavi operativnom centru JVP Dubrovački vatrogasci s podacima o vremenu prolaska, količini i vrsti opasne tvari koju prevozi.

*Izvršitelj: Županijska uprava za ceste*

 *Carinska uprava*

**V.**

Sukladno Pravilniku o zaštiti šuma od požara („Narodne novine“ broj 33/14) donesene su opće i posebne mjere zaštite šuma i otvorenih prostora od požara, a jedinice lokalne samouprave s područja Županije moraju sastaviti popis šuma i šumskog zemljišta u vlasništvu fizičkih osoba, uz pripadajuće pregledne zemljovide i po stupnjevima opasnosti od šumskog požara.

Radi sprječavanja nastajanja i suzbijanja požara redovito provoditi šumsko-uzgojne radove, uklanjati lako zapaljiv materijal te izrađivati protupožarne prosjeke.

Preporuča se sadnja biljaka pirofobnih svojstava na izgorjelim površinama. Ovakvi nasadi su poželjni uz ceste u širini od 10 do 12 m.

Na rubovima šume četinjače treba u širini od 20 do 30 m izvršiti jače prorjeđivanje vegetacije, a u širini od 30 do 50 m kresanje donjih grana do visine 3 m kako bi se u slučaju požara spriječilo pretvaranje niskog u visoki požar.

U periodima kad vlažnost zraka u šumskim predjelima padne ispod 25% potrebno je ograničiti sve djelatnosti u šumi i pojačati nadzor nad zadržavanjem i kretanjem u šumi.

Šumarija Dubrovnik dužna je osigurati sukladno svojim planovima redovnu ophodnju i motrenje na ugroženim šumskim površinama i pružiti pomoć gašenju.

Zabraniti promet vozilima na cijelom području park šuma osim žurnih službi i korisnika s posebnom dozvolom.

Zabraniti boravak i kretanje na prostoru park šume od zalaza do izlaska sunca.

U suradnji s Javnom ustanovom za upravljanje zaštićenim dijelovima prirode Dubrovačko-neretvanske župnanije kao nositeljem zaštite pomoći u osiguranju protupožarne zaštite prema Planu i Procjeni zaštite od požara navedenih područja (park šume Petka, Gornje i Donje Čelo).

Ustrojene su motrilačke postaje: tvrđava Srđ (osmatračnica Srđ) i osmatračnica Velji vrh na Šipanu (organizirati kao ophodnju). Motrilačkoj službi pomaže i pet panoramskih kamera koje su montirane na lokacijama: Srđ, Petka, Komolac (Golubov kamen), Gajina, Velji vrh (Šipan), a kojima se upravlja iz operativnog centra Vatrogasne zajednice Grada Dubrovnika.

*Izvršitelj: Vatrogasna Zajednica Grada Dubrovnika*

 *JVP Dubrovački vatrogasci*

 *Javna ustanovom za upravljanje zaštićenim dijelovima prirode Dubrovačko-*

 *neretvanske župnanije*

 *Šumarija Dubrovnik*

**VI.**

U cilju uvježbavanja i usavršavanja vatrogasnih postrojbi raditi vježbe na objektima i područjima s velikim požarnim opterećenjem, vrlo vrijednim objektima od povijesnog značaja, kao i u objektima u kojima se okuplja veliki broj ljudi. Poseban naglasak staviti na preventivu i unaprjeđenje gašenja na objektima unutar stare gradske jezgre.

Sukladno mogućnostima, kao i aktualnoj situaciji vezanoj za pandemiju korona virusa,raditi na edukaciji vatrogasaca i putem seminara (Opatija, Zagreb), praktičnih vježbi na vatrogasnim poligonima (flashower, Šapjane, firerescue Zagreb, firecombat).

U svrhu edukacije pučanstva i turista, a naročito školske djece, za što bolju i djelotvorniju prevenciju nastanka požara, tijekom cijele godine potrebno je raditi edukativne vježbe s ciljem upoznavanja djece i građana s opasnostima od nastanka požara.

Na posebno vrijednim i požarno opterećenim područjima nužno je postaviti i znakove upozorenja i znakove evakuacije.

*Izvršitelj: Vatrogasna Zajednica Grada Dubrovnika*

 *JVP Dubrovački vatrogasci*

**VII.**

Poljoprivredne površine prikazane su na temelju podataka iz Prostornog plana Grada Dubrovnika. Županijska skupština Dubrovačko-neretvanske županije donijela je Odluku o mjerama zaštite šuma na području Dubrovačko-neretvanske županije koja obvezuje i Grad Dubrovnik, a sukladno kojoj je zabranjeno paljenje vatre na otvorenom tijekom ljetnih mjeseci. Prevladavajuće kulture koje se uzgajaju na poljoprivrednom zemljištu su vinova loza, masline te povrtlarske kulture. Poljoprivredno zemljište se mora obrađivati uz primjenu agrotehničkih mjera kojima se propisuje njegovo korištenje na način da se ne umanjuje njegova vrijednost. Tijekom korištenja poljoprivrednog zemljišta obvezno je uređivanje i održavanje poljskih putova, kanala, živica, rudina i međa. Potrebno je uklanjati suhe biljke nakon provedenih agrotehničkih mjera u trajnim nasadima najkasnije do 1. lipnja tekuće godine. Uništavanje biljnih otpadaka i korova spaljivanjem na poljoprivrednom zemljištu može se obavljati isključivo uz poduzimanje odgovarajućih mjera zaštite od požara uz prethodno obavještavanje vatrogasnog operativnog centra Grada Dubrovnika.

*Izvršitelj: Vlasnici i korisnici šuma i poljoprivrednog zemljišta s područja Grada Dubrovnika*

**VIII.**

Prosjeke na trasama dalekovoda potrebno je redovito čistiti od niskog raslinja i to u širini od 25 metara ispod 110 kV, 10 metara ispod 35 kV, a 5 metara ispod 10 kV dalekovoda te sjeći stabla koja bi mogla pasti na žice dalekovoda. Neizostavno je čišćenje posječenih ostataka biljaka ispod dalekovoda.

Posebnu pažnju posvetiti:

* dotrajalosti pojedinih stupova
* kvaliteti i podešenosti zaštite vodova
* stanju izolatora, odvodnika prenapona i vodiča
* zategnutosti vodiča u pojedinim rasponima.

Prilikom rekonstrukcije, odnosno sanacije dalekovodne mreže preporuča se:

* izvršiti sukcesivnu zamjenu dotrajalih stupova, posebno drvenih u 10 kV mreži, odgovarajućim kvalitetnim stupovima
* zračnu 10 kV mrežu prema mogućnostima i tehničko-ekonomskoj opravdanosti zamijeniti kabelskom.

*Izvršitelj: Hrvatska elektroprivreda d.d.*

**IX.**

Od izuzetne važnosti u preventivnom smislu je održavanje protupožarnih putova i prosjeka pojaseva uz nerazvrstane prometnice na području Grada Dubrovnika. Svake godine potrebno je napraviti reviziju Plana protupožarnih putova na području Grada Dubrovnika i odrediti prioritet sanacije i održavanja istih. Od važnijih putova u protupožarnom smislu treba izdvojiti putove na području Rijeke dubrovačke i Elafita, park šuma Petka i Koločep, Bat, putovi Modrič kamen – Osojnik, Orašac – Trsteno i Mravinjac – Brsečine.

Potrebno je nastaviti izradu protupožarnog graničnog puta vrhom brda Mokošica – Golubov kamen – Osojnik starom Austrijskom cestom, u suradnji s općinom Ravno koje je na području BiH.

*Izvršitelj: Upravni odjel za komunalne djelatnosti, promet i mjesnu samoupravu*

 *Vatrogasna zajednica Grada Dubrovnika*

**X.**

Financijska sredstva za provedbu obveza koje proizlaze iz ovog Provedbenog plana planiraju se u Proračunima izvršitelja zadataka.

**XI.**

Ovaj plan stupa na snagu osmog dana od dana objave u „Službenom glasniku Grada Dubrovnika“.

KLASA: 250-01/22-02/02

URBROJ: 2117-1-09-22-3

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**67**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**Z A K LJ U Č A K**

1. U Zaključku o razvoju i unapređenju projekta Dubrovačke kartice (Dubrovnik Card), Klasa: 612-01/10-02/14, Urbroj: 2117/01-09-15-16 od 25. i 26. srpnja 2015. godine, objavljenog u Službenom glasniku Grada Dubrovnika broj 10/15, točka 5. mijenja se i glasi:

„Zadužuje se gradonačelnik Grada Dubrovnika imenovati povjerenstvo za praćenje projekta iz točke 1. ovog Zaključka od po jednog predstavnika Upravnog odjela za kulturu i baštinu Grada Dubrovnika, Upravnog odjela za proračun, financije i naplatu Grada Dubrovnika, Upravnog odjela za turizam, gospodarstvo i more Grada Dubrovnika, Turističke zajednice Grada Dubrovnika, Javne ustanove Dubrovački muzeji te dva predstavnika Gradskog vijeća Grada Dubrovnika.“

1. Ovaj zaključak stupa na snagu osmog dana od dana objave u „Službenom glasniku Grada Dubrovnika.“

KLASA: 612-01/21-02/06

URBROJ: 2117-1-09-22-06

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**68**

Na temelju članka 13. stavka 8. Zakona o zaštiti od požara (“Narodne novine”, broj 92/10) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**Z A K L J U Č A K**

1. Prihvaća se Izvješće o stanju zaštite od požara i stanju provedbe godišnjeg provedbenog plana unapređenja zaštite od požara na području Grada Dubrovnika u 2021. godini.
2. Akt iz točke 1. ovog Zaključka sastavni je dio istog.
3. Ovaj Zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 250-01/22-02/01

URBROJ: 2117-1-09-22-3

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**69**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) Gradsko vijeće Grada Dubrovnika na 11. sjednici, održanoj 9. svibnja 2022., donijelo je

**R J E Š E NJ E**

**o imenovanju ravnatelja**

**Javne ustanove Folklorni ansambl Linđo**

1. **Vlaho Kljunak**, iz Dubrovnika, imenuje se ravnateljem Javne ustanove Folklorni ansambl Linđo, na mandatno razdoblje od 21. svibnja 2022. do 21. svibnja 2026. godine.
2. Ovo rješenje stupa na snagu osmog dana od dana objave u „Službenom glasniku Grada Dubrovnika“.

O B R A Z L O Ž E NJ E:

Upravno vijeće Folklornog ansambla Linđo raspisalo je natječaj za imenovanje ravnatelja/ice koji je objavljen 30. ožujka 2022. u Dubrovačkom listu.

U zakonskom roku na natječaj je pristigla jedna prijave, i to prijava gosp. Vlaha Kljunka dosadašnjeg ravnatelja FA Linđo koja sadrži sve potrebne dokumente po raspisanom natječaju.

Upravno vijeće Folklornog ansambla Linđo, na sastanku održanom 27. travnja 2022., većinom glasova donijelo je zaključak kojim predlaže Gradskom vijeću Grada Dubrovnika za ravnatelja Javne ustanove Folklorni ansambl Linđo imenovati gospodina Vlaha Kljunka.

Sukladno članku 5. stavku 4. Zakona o upravljanju javnim ustanovama u kulturi, Kulturno vijeće za dramsku djelatnost i ples, na sjednici održanoj 2. svibnja 2022., razmotrilo je dostavljenu dokumentaciju uz provedeni natječaj i temeljito proučilo priloženi prijedlog programa rada za četverogodišnje razdoblje, te je suglasno sa prijedlogom Upravnog vijeća Folklornog ansambla Linđo o imenovanju Vlaha Kljunka ravnateljem Folklornog ansambla Linđo. Članovi Kulturnog vijeća smatraju da je gospodin Kljunak u prethodnom mandatu uspješno vodio ustanovu te da predloženom programu rada predstavlja kvalitetnog kandidata za obnašanje dužnosti ravnatelja i u novom mandatu.

Odbor za izbor i imenovanje Gradskog vijeća Grada Dubrovnika, na sjednici održanoj 9. svibnja 202., razmotrio je prijedlog Upravnog vijeća, kao i dokumentaciju kandidata te je predložilo Gradskom vijeću imenovati Vlaha Kljunka ravnateljem Folklornog ansambla Linđo.

Gradsko vijeće Grada Dubrovnika na 11. sjednici, održanoj 9. svibnja 2022., prihvatilo je prijedlog Upravnog vijeća te je odlučilo kao u izreci ovog Rješenja.

UPUTA O PRAVNOM LIJEKU:

Protiv ovoga rješenja nije dopuštena žalba, ali se može u zakonskom roku pokrenuti upravni spor kod nadležnog suda.

KLASA: 007-01/22-02/03

URBROJ: 2117-1-09-22-03

Dubrovnik, 9. svibnja 2022.

Predsjednik Gradskog vijeća:

**mr. sc. Marko Potrebica**, v. r.

----------------------------------------

**G R A D O N A Č E L N I K**

**70**

Na temelju članka 66. stavka 1. Zakona o zaštiti okoliša ("Narodne novine", broj 80/13, 153/13, 78/15, 12/18 i 118/18), članka 5., stavka 4. Uredbe o strateškoj procjeni utjecaja plana i programa na okoliš ("Narodne novine", broj 3/17) i Mišljenja Upravnog odjela za zaštitu okoliša i komunalne poslove Dubrovačko-neretvanske županije KLASA:351-01/21-01/74, URBROJ:2117/1-09/2-21-02, a u skladu s odredbama članka 48. Statuta Grada Dubrovnika („Službeni glasnik Grada Dubrovnika“, broj 2/21), Gradonačelnik Grada Dubrovnika dana 24. ožujka 2022. donosi

**O D L U K U**

**o započinjanju postupka strateške procjene utjecaja Urbanističkog plana uređenja naselja Zaton Mali I na predjelu Bunica** **I. na okoliš**

**I.**

Donošenjem ove Odluke započinje postupak strateške procjene utjecaja Urbanističkog plana uređenja naselja Zaton Mali I na predjelu Bunica na okoliš (u daljnjem tekstu UPU).

Nositelj izradeUPU-a i postupka strateške procjene utjecaja UPU-a na okoliš je Upravni odjel za urbanizam, prostorno planiranje i zaštitu okoliša Grada Dubrovnika.

**II.**

UPU se izrađuje temeljem Odluke o izradi Urbanističkog plana uređenja naselja Zaton Mali I na predjelu Bunica, koju je donijelo Gradsko vijeće Grada Dubrovnika („Službeni glasnik Grada Dubrovnika“, broj 03/22).

Razlozi, ciljevi i programska polazišta za izradu UPU-a dani su u navedenoj odluci i to redom:

Razlozi donošenja Plana su:

* rješavanje osnova prometne, pomorske, komunalne i druge infrastrukture,
* omogućavanje izgradnje neuređenog i neizgrađenog područja naselja mješovite namjene i priključenje istog na gradsku infrastrukturnu mrežu na održivoj osnovi,
* razrađivanje i utvrđivanje uvjeta za izgradnju građevina i drugih objekata,
* utvrđivanje mjera za zaštitu okoliša, prirodnih i kulturnih vrijednosti,
* uređivanje obalnog pojasa te razrada i prostorna organizacija istog, sukladno PPU-u, idejnom maritimnom rješenju, krajobraznoj studiji te njihovo usklađenje s potrebama stanovništva, sigurnosnim čimbenicima i čimbenicima zaštite krajolika i prirode.

Primarni cilj jest revitalizacija povijesnog dijela naselja i podizanje urbanog standarda kroz:

* razvoj osnovne infrastrukture,
* opremanje prometnom, pješačkom i zelenom infrastrukturom, a osobito integriranjem i urbanom sanacijom prethodno evidentiranim prometnica, staza i putova,
* oživljavanje i zaštita područja oko izvorišta,
* održivo gospodarenje obalom zoniranjem rekreacije od pomorskog korištenja područja te propisivanjem uvjeta za isto,
* suvremeno uređenje cijelog naselja oslanjajući se na autentičnu lokalnu vrijednost i održivi razvoj,
* definiranje i omogućavanje razvoja neuređenog područja.

Programska polazišta za izradu UPU-a:

* opremanje neizgrađenog i neuređenog dijela naselja mješovite namjene,
* popis i kartiranje svih neevidentiranih prometnica, staza i puteva,
* urbana sanacija javnih prostora (osobito obale, pojasa uz izvorište, mogućnost parkinga, čekaonice za autobuse, uređenje plaža i sl.),
* planiranje nedostajuće mjesne infrastrukture (odvodnja otpadnih voda i oborinska odvodnja, elektro-opskrba itd.)
* implementacija, poštivanje i razrada smjernica proizišlih iz prethodno načinjenih stručnih podloga načinjenih zajedno s Planom uz nadopunu istih konkretnim saznanjima iz njega:
* konzervatorske dokumentacije
* krajobrazne studije
* idejnog maritimnog rješenje
* redefiniranje položaja i obuhvata zelenih površina te zona rekreacije u obuhvatu UPU-a.

Obuhvat UPU-a:

Obuhvat Plana načelno je određen PPU-om Grada Dubrovnika te prikazan u grafičkom dijelu elaborata PPU-a Grada Dubrovnika, na kartografskom prikazu 3.6 Područja i dijelovi primjene planskih mjera zaštite.

Sukladno članku 89. stavku 2. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19), Odlukom o izradi urbanističkog plana uređenja moguće je promijeniti obuhvat definiran PPU-om.

U obuhvat UPU-a 1.9 naselja Zaton Mali I na predjelu Bunica je uključen i pomorski i kopneni obuhvat koji čini jedinstvenu cjelinu.

Iz obuhvata je isključen južni dio građevinskog područja naselja koji ne čini prostornu cjelinu s područjem Bunica te će se isti obrađivati u sklopu drugog prostornog plana.

Naknadne izmjene pomorskog dijela obuhvata (u manjoj mjeri) moguće su sukladno zaključcima posebnog stručnog maritimnog idejnog rješenja koja se izrađuje kao podloga ovom Planu. Eventualno proširenje (promjena maritimnog dijela obuhvata) koje bi bilo predloženo navedenim idejnim rješenjem u skladu je s Odlukom o izradi UPU-a i ne smatra se njezinom izmjenom.

**III.**

Radnje koje će se provesti u postupku strateške procjene utjecaja UPU-a na okoliš provode se sukladno odredbama Zakona o zaštiti okoliša, Uredbe o strateškoj procjeni utjecaja plana i programa na okoliš, Zakona o zaštiti prirode („Narodne novine“ broj: 80/13, 15/18, 14/19 i 127/19) i odredbama posebnih propisa iz područja iz kojega se plan donosi i to redoslijedom provedbe kako je utvrđeno u Prilogu I. ove Odluke.

**IV.**

Prije započinjanja postupka strateške procjene proveden je postupak Prethodne ocjene UPU-a na ekološku mrežu, temeljem kojeg je Dubrovačko-neretvanska županija, Upravni odjel za zaštitu okoliša i komunalne poslove 22. prosinca 2021. donijela Rješenje KLASA:UP/I-612-07/21-01/22, URBROJ:2117/1-09/2-21-07 da je Urbanistički plan uređenja „Zaton Mali I na predjelu Bunica“ prihvatljiv za ekološku mrežu te da u cilju očuvanja strogo zaštićenih vrsta te ugroženih i rijetkih stanišnih tipova izdaju sljedeće uvjete zaštite prirode:

* mora se osigurati zbrinjavanje otpadnih voda s odgovarajućim stupnjem pročišćavanja
* u svrhu očuvanja ugroženog i rijetkog stanišnog tipa G.3.2. Infralitoralni sitni pijesci s više ili manje mulja na području njegove rasprostranjenosti mora se zabraniti nasipavane i uređenje obalnog pojasa.

**V.**

U postupku strateške procjene prema ovoj Odluci sudjelovat će tijela i osobe koje su navedene u Prilogu II. ove Odluke.

**VI.**

Upravni odjel za urbanizam, prostorno planiranje i zaštitu okoliša Grada Dubrovnika je dužan informirati javnost sukladno odredbama Zakona o zaštiti okoliša, Uredbe o strateškoj procjeni utjecaja strategije, plana i programa na okoliš i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša kojima se uređuje informiranje javnosti i zainteresirane javnosti u pitanjima zaštite okoliša.

**VII.**

Ova Odluka stupa na snagu danom donošenja, a objavit će se u „Službenom glasniku Grada Dubrovnika“.

KLASA:351-01/21-01/20

URBROJ:2117-1-01-22-10

Dubrovnik, 24. ožujka 2022.

Gradonačelnik:

**Mato Franković**, v. r .

----------------------------

**71**

Na temelju članka 64. stavka 3. Zakona o zaštiti okoliša („Narodne novine", broj 80/13, 153/13, 78/15, 12/18 i 118/18), članka 31. stavka 4. Uredbe o strateškoj procjeni utjecaja strategije, plana i programa na okoliš („Narodne novine", broj 3/17) i članka 48. Statuta Grada Dubrovnika („Službeni glasnik Grada Dubrovnika“, broj 2/21), Gradonačelnik Grada Dubrovnika dana 20. travnja 2022. donosi

**O D L U K U**

**kojom se utvrđuje da nije potrebno provesti stratešku procjenu utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš**

**I.**

Upravni odjel za urbanizam, prostorno planiranje i zaštitu okoliša proveo je postupak Ocjene o potrebi strateške procjene utjecaja Izmjena i dopuna Urbanističkog plana uređenja „Gruški akvatorij” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš (u daljnjem tekstu IDUPU „Gruški akvatorij“ te s tim u vezi IDPPUGD i IDGUPGD), sukladno Odluci o započinjanju postupka ocjene o potrebi strateške procjene utjecaja IDUPU „Gruški akvatorij“ te s tim u vezi IDPPUGD i IDGUPGD na okoliš KLASA: 351-01/22-01/04, URBROJ: 2117-1-01-22-04 od 16. veljače 2022.

U postupku Ocjene o potrebi strateške procjene utvrđeno je da predmetne IDUPU „Gruški akvatorij“ te s tim u vezi IDPPUGD i IDGUPGD neće imati vjerojatno značajan utjecaj na okoliš na osnovu čega se utvrđuje da nije potrebno provesti stratešku procjenu utjecaja na okoliš.

**II.**

Razlozi za donošenje IDUPU „Gruški akvatorij“ te s tim u vezi IDPPUGD i IDGUPGD, ciljevi, programska polazišta te obuhvat plana utvrđeni su u Nacrtu odluke o izradi IDUPU „Gruški akvatorij“ te s tim u vezi IDPPUGD i IDGUPGD.

U članku 3. Nacrta odluke o izradi IDUPU „Gruški akvatorij“ te s tim u vezi IDPPUGD i IDGUPGD navedeni su sljedeći razlozi za donošenje Plana:

Nakon donošenja UPU-a „Gruški akvatorij“ izmijenile su se društveno-gospodarske okolnosti, te s tim u skladu stavovi i pomišljanja o realizaciji pojedinih zahvata unutar obuhvata UPU-a, iz čega proizlazi potreba redefiniranja pojedinih planskih postavki za predmetno područje.

Razlozi za pokretanje izrade IDUPU „Gruški akvatorij“ te s tim u vezi IDPPUGD i IDGUPGD su:

* usklađenje sa Zakonom,
* usklađenje obuhvata lučkog područja sukladno međunarodnim sigurnosnim propisima i ostalim posebnim propisima te radi operativnih razloga funkcioniranja luke,
* izmjene planskih rješenja i revidiranje uvjeta gradnje i uređenja lučkog područja luke osobitog (međunarodnog) gospodarskog značaja za Republiku Hrvatsku Luke Gruž, radi usklađenja sa strateškim dokumentima Grada Dubrovnika (Integrirana strateška podloga za razvoj na području Grada Dubrovnika, Integrirani gradski projekt Gruž-Grad, Urbanistički elaborat održivog razvoja Grada Dubrovnika u funkciji poboljšanja urbane mobilnosti, Idejno urbanističko-arhitektonsko rješenje Rive u Gružu) te strateškim planovima razvoja Luke Gruž,
* revidiranje lokacije postojećih lučkih komunalnih sadržaja unutar zone 4 – trajektna i teretna luka (zone prema UPU-u „Gruški akvatorij“) za privremeno skladištenje odvojeno prikupljenih komponenata otpada do predaje ovlašteniku,
* omogućavanje realizacije više zasebnih zahvata u prostoru kao jedinstvene složene funkcionalne cjeline na području zone 6 – Terminal za brodove na kružnim putovanjima, 7 – Centralna garažno-poslovna građevina i 8 – Autobusni kolodvor (zone prema UPU-u „Gruški akvatorij“),
* redefiniranje namjena površina te izmjena uvjeta gradnje i uređenja na području zone 9 – zona „Porat“, 10 – Auditorij i 12 – „ex TUP“ (zone prema UPU-u „Gruški akvatorij“),
* izmjene planskih mjera zaštite u svrhu provedbe infrastrukturnih i drugih projekata s potencijalom iskorištavanja EU fondova (područje od benzinske postaje „INA“ na Orsanu do kraja zahvata na zapadu – kuća Mladinov),
* revizija obuhvata lučkog područja unutar granice zahvata u prostoru F1 – Luka posebne namjene Marina Gruž – centralni dio,
* revidiranje komunalne i prometne infrastrukture kao i prometa u mirovanju u PPU-u Grada Dubrovnika, GUP-u Grada Dubrovnika i UPU-u „Gruški akvatorij”, uzimajući u obzir promijenjene uvjete funkcioniranja luke i u međuvremenu izvedene projekte rekonstrukcije prometne i druge infrastrukture, a u cilju poboljšanja infrastrukturnih i drugih uvjeta,
* ispravak tehničkih pogrešaka.

Ciljevi i programska polazišta su dani u članku 6., Nacrta odluke o izradi IDUPU „Gruški akvatorij“ te s tim u vezi IDPPUGD i IDGUPGD, a to su:

* usklađenje sa Zakonom,
* omogućavanje realizacije planiranih sadržaja i osiguranje kvalitetnijeg i sigurnijeg funkcioniranja istih,
* propisivanje detaljnih uvjeta za uređenje, unaprjeđenje i zaštitu prostora luke osobitog (međunarodnog) gospodarskog značaja za Republiku Hrvatsku Luke Gruž kao i njenog kontaktnog područja,
* usklađenje s međunarodnim sigurnosnim propisima,
* usklađenje obuhvata lučkog područja,
* redefiniranje planskih rješenja prometa i prometa u mirovanju te ostalih infrastrukturnih sustava,
* osiguranje planskih preduvjeta za realizaciju više zasebnih zahvata u prostoru kao jedinstvene složene funkcionalne cjeline na području zone Terminala za brodove na kružnim putovanjima, Centralne garažno-poslovne građevine i Autobusnog kolodvora, a koji su od strateške važnosti za Grad Dubrovnik i jugoistočnu Europu,
* izmjena planskih rješenja kako bi se stvorili preduvjeti za omogućavanje realizacije infrastrukturnih i drugih projekata s potencijalom iskorištavanja EU fondova,
* dugoročna održivost i povećanje sigurnosti prometnog sustava na području Grada Dubrovnika, povećanje konkurentnosti javnog gradskog prijevoza te smanjenje utjecaja prometnog sustava na klimatske promjene i okoliš,
* poboljšanje infrastrukturnih uvjeta,
* poštivanje i očuvanje svih prostornih posebnosti gruškog zaljeva u cjelini.

Posebni ciljevi i programska polazišta sadržani su u potrebi stvaranja novog urbanog identiteta područja obuhvata u kojem novoplanirane zgrade lučkih i komunalnih sadržaja moraju predstavljati arhitektonsko-urbanistički doprinos području Gruškog zaljeva te pronalaženje rješenja kvalitetne integracije svih prisutnih oblika prometa.

Izmjene i dopune čiji su razlozi navedeni u 2. stavku ovog članka te ciljevi i programska polazišta u prethodnom stavku ovoga članka, jedine su izmjene i dopune koje će se provesti IDUPU „Gruški akvatorij“ te s tim u vezi IDPPUGD i IDGUPGD pa se zahtjevi i primjedbe izvan ovako utvrđenog opsega neće razmatrati, niti će se mijenjati druga rješenja u tekstualnom i grafičkom dijelu predmetnih planova.

**III.**

U cilju utvrđivanja vjerojatno značajnog utjecaja na okoliš Upravni odjel za urbanizam, prostorno planiranje i zaštitu okoliša zatražio je mišljenja tijela određenih posebnim propisima navedenih u Prilogu I. ove Odluke. Zaprimljena su slijedeća mišljenja:

* Hrvatske vode, Vodnogospodarski odjel za slivove južnog Jadrana (KLASA:351-02/22-01/0000071, URBROJ:374-24-1-22-2, zaprimljeno 22. ožujka 2022.) daju mišljenje kako prilikom izrade Izmjena i dopuna predmetnog plana nema potrebe za provedbom procedure strateške procjene utjecaja na okoliš uz poštivanje propisanih smjernica za njihovu izradu kao i do sada prihvaćenih rješenja za korištenje i zaštitu voda te priobalnog mora prema važećem PP Dubrovačko-neretvanske županije.
* Zavod za prostorno uređenje Dubrovačko-neretvanske županije (KLASA:350-03/22-01/02, URBROJ:2117/1—21/01-22-2, zaprimljeno 23. ožujka 2022.) smatra da je potrebno provesti stratešku procjenu utjecaja na okoliš IDUPU „Gruški akvatorij“ te s tim u vezi IDPPUGD i IDGUPGD jer se u odluci o izradi navode strateški dokumenti za područje Grada Dubrovnika koji će se uzeti u obzir prilikom izrade predmetnih izmjena i dopuna i koji, donose prometna rješenja za koje smatraju da je potrebna izrada Strateške procjene utjecaja na okoliš. Također navode da nije razvidno koje su konkretne izmjene koje su predmet IDUPU „Gruški akvatorij“ te s tim u vezi IDPPUGD i IDGUPGD.
* Dubrovačko-neretvanska županija, Upravni odjel za zaštitu okoliša i komunalne poslove (KLASA:351-01/22-01/13, URBROJ:2117-09/2-22-04, zaprimljeno 24. ožujka 2022.) daje mišljenje da za planirane IDUPU „Gruški akvatorij“ te s tim u vezi IDPPUGD i IDGUPGD nije potrebno provesti stratešku procjenu utjecaja na okoliš. Sagledavajući obuhvat i razloge, za izradu te ostale podatke navedene u dostavljenom Nacrtu Odluke o izradi IDUPU „Gruški akvatorij“ te s tim u vezi IDPPUGD i IDGUPGD, Odluci o započinjanju postupka ocjene o potrebi strateške procjene utjecaja IDUPU „Gruški akvatorij“, IDPPUGD i IDGUPGD na okoliš, popunjenom obrascu iz priloga II. Uredbe te Obrazloženju prijedloga odluke o izradi IDUPU „Gruški akvatorij“ te s tim u vezi IDPPUGD i IDGUPGD, razmatrajući mogući utjecaj planskih izmjena na okoliš mišljenja su da će se ugradnjom mjera zaštite proizašlih iz analiza stručnih studija navedenih u članku 7. Nacrta Odluke o izradi IDUPU „Gruški akvatorij“ te s tim u vezi IDPPUGD i IDGUPGD, kao i mjera zaštite iz postupka procjene utjecaja na svjetsku baštinu (HIA) za lučko područje unaprijediti planska rješenja s ciljem zaštite kulturne baštine i kulturnog krajobraza područja Gruškog akvatorija, a izmjenama u prometnom sustavu tj. povećanjem sigurnosti prometa unaprijediti kvaliteta života i turističke ponude. Mišljenja su da realizacijom planskih elemenata nije za očekivati dodatan negativan utjecaj na okoliš u odnosu na važeće planske odredbe.
* Dubrovačko-neretvanska županija, Upravni odjel za prostorno uređenje i gradnju (KLASA:350-01/22-01/07, URBROJ:2117-23-1/8-22-0002, zaprimljeno 28. ožujka 2022.) daje mišljenje da su temeljem dostavljenog zahtjeva zatražili mišljenje Zavoda za prostorno uređenje Dubrovačko-neretvanske županije koje nam je dostavljeno pod KLASA:350-03/22-01/02, URBROJ:2117/1—21/01-22-2 od 22. ožujka 2022.

**IV.**

Odluka kojom se utvrđuje da nije potrebno provesti stratešku procjenu utjecaja IDUPU „Gruški akvatorij“ te s tim u vezi IDPPUGD i IDGUPGD na okoliš, donesena je na temelju procjene mogućih značajnih utjecaja Plana na okoliš, kao i na temelju pribavljenih mišljenja.

Naime, unutar predloženih izmjena i dopuna nalaze se već izgrađeni sadržaji i konzumirani prostori koje je potrebno uskladiti sa strateškim razvojnim dokumentima Grada Dubrovnika te strateškim planovima razvoja Luke Gruž.

Specifičnost predmetnih izmjena na lučkom području odnosi se na lučke funkcije i djelatnosti koje se obavljaju unutar predmetnog obuhvata, a koje je potrebno urbanističko-arhitektonski uskladiti kako sa sklopom postojeće i povijesne izgradnje u pozadini tako i s novoplaniranom izgradnjom na vizualno istaknutom mjestu uz operativnu obalu unutar lučkog područja.

Zbog operativnih razloga sukladno međunarodnim sigurnosnim propisima potrebno je proširiti operativnu obalu na način da se izmjesti obvezni građevinski pravac, odnosno udaljenost planiranih građevina od obalne linije.

Predmet izrade IDUPU „Gruški akvatorij“ te s tim u vezi IDPPUGD i IDGUPGD obuhvaćen je Konzervatorskom podlogom za kontaktnu zonu svjetskog dobra Starog grada Dubrovnika koju je izradilo Ministarstvo kulture i medija u rujnu 2020. godine. Konzervatorskom podlogom su dane smjernice za planiranje predmetnog područja te se uvjetuje izrada Procjene utjecaja na svjetsku baštinu (HIA) za lučko područje u sklopu luke osobitog (međunarodnog) gospodarskog značaja za Republiku Hrvatsku - Luka Gruž. Integracijom navedene podloge u IDUPU „Gruški akvatorij“ te s tim u vezi IDPPUGD i IDGUPGD unaprijediti će se planska rješenja s ciljem zaštite kulturne baštine i kulturnog krajobraza područja Gruškog akvatorija.

Također integracijom prometnih studija i izmjenama u prometnom sustavu povećati će se sigurnosti prometa, unaprijediti kvaliteta života građana, a i kvaliteta turističke ponude.

Obuhvat plana se ne nalazi u području ekološke mreže niti unutar zaštićenih područja temeljem Zakona o zaštiti prirode („Narodne novine", broj 80/13, 15/18, 14/19 i 127/19) te nije bilo osnove za provedbu prethodne ocjene prihvatljivosti IDUPU „Gruški akvatorij“ te s tim u vezi IDPPUGD i IDGUPGD za ekološku mrežu.

Jednako tako, Upravni odjel za zaštitu okoliša i komunalne poslove Dubrovačko-neretvanske županije dostavio je mišljenje da za planiranu izradu IDUPU „Gruški akvatorij“ te s tim u vezi IDPPUGD i IDGUPGD nije potrebno provesti postupak strateške procjene utjecaja na okoliš.

Mišljenje da za planiranu izradu IDUPU „Gruški akvatorij“ te s tim u vezi IDPPUGD i IDGUPGD nije potrebno provesti stratešku procjenu utjecaja na okoliš dale su i Hrvatske vode Vodnogospodarski odjel za slivove južnog Jadrana.

Mišljenje da je za planiranu izradu IDUPU „Gruški akvatorij“ te s tim u vezi IDPPUGD i IDGUPGD potrebno provesti stratešku procjenu utjecaja na okoliš dao je Zavod za prostorno uređenje Dubrovačko-neretvanske županije s obzirom na planirana prometna rješenja koja nisu konkretno vidljiva iz Nacrta odluke o izradi IDUPU „Gruški akvatorij“ te s tim u vezi IDPPUGD i IDGUPGD.

Prometna rješenja koja se planiraju izmijeniti pri izradi IDUPU „Gruški akvatorij“ te s tim u vezi IDPPUGD i IDGUPGD su usklađenje postojećeg izvedenog stanja, odnosno uključenje dodatnih mogućnosti iz karte prometa kao jedine mogućnosti, reorganizacija prometnih tokova unutar luke prema sadašnjim potrebama i revidiranje broja parkirnih mjesta te ukidanje alternativne ceste kroz povijesne vrtove temeljem mjera propisanih Konzervatorskom podlogom za buffer zonu te nisu razlogom za potrebu provođenja postupka strateške procjene utjecaja na okoliš IDUPU „Gruški akvatorij“ te s tim u vezi IDPPUGD i IDGUPGD.

Slijedom svega navedenog zaključeno je da uz planiranu ugradnju dodatnih mjera zaštite okoliša u provedbene odredbe planova, a posebno mjera očuvanja krajobraznih vrijednosti, kao i mjera zaštite i očuvanja kulturne baštine i kulturnog krajobraza nije potrebno provesti stratešku procjenu utjecaja na okoliš za planiranu izradu IDUPU „Gruški akvatorij“ te s tim u vezi IDPPUGD i IDGUPGD.

**V.**

Upravni odjel za urbanizam, prostorno planiranje i zaštitu okoliša će sukladno članku 160. Zakona o zaštiti okoliša i članku 5. Uredbe o informiranju javnosti i zainteresirane javnosti u pitanjima zaštite okoliša („Narodne novine“ broj 64/08 i 80/13) po donošenju ove Odluke o istoj informirati javnost putem mrežnih stranica Grada Dubrovnika.

**VI.**

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 351-01/22-01/04

URBROJ:2117-1-01-22-14

Dubrovnik, 20. travnja 2022.

Gradonačelnik:

**Mato Franković**, v. r .

----------------------------

**72**

Na temelju članka 64. stavka 3. Zakona o zaštiti okoliša („Narodne novine", broj 80/13, 153/13, 78/15, 12/18 i 118/18), članka 31. stavka 4. Uredbe o strateškoj procjeni utjecaja strategije, plana i programa na okoliš („Narodne novine", broj 3/17) i članka 48. Statuta Grada Dubrovnika („Službeni glasnik Grada Dubrovnika“, broj 2/21), Gradonačelnik Grada Dubrovnika dana 20. travnja 2022. donosi

**O D L U K U**

**kojom se utvrđuje da nije potrebno provesti stratešku procjenu utjecaja Izmjena i dopuna Urbanističkog plana uređenja „Radeljević-Libertas” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš**

**I.**

Upravni odjel za urbanizam, prostorno planiranje i zaštitu okoliša proveo je postupak Ocjene o potrebi strateške procjene utjecaja Izmjena i dopuna Urbanističkog plana uređenja „Radeljević-Libertas” te s tim u vezi Izmjena i dopuna Prostornog plana uređenja Grada Dubrovnika i Izmjena i dopuna Generalnog urbanističkog plana Grada Dubrovnika na okoliš (u daljnjem tekstu IDUPU „Radeljević-Libertas“ te s tim u vezi IDPPUGD i IDGUPGD), sukladno Odluci o započinjanju postupka ocjene o potrebi strateške procjene utjecaja IDUPU „Radeljević-Libertas“ te s tim u vezi IDPPUGD i IDGUPGD na okoliš KLASA: 351-01/20-01/01, URBROJ: 2117-1-01-22-20 od 24. veljače 2022.

U postupku Ocjene o potrebi strateške procjene utvrđeno je da predmetne IDUPU „Radeljević-Libertas“ te s tim u vezi IDPPUGD i IDGUPGD neće imati vjerojatno značajan utjecaj na okoliš na osnovu čega se utvrđuje da nije potrebno provesti stratešku procjenu utjecaja na okoliš.

**II.**

Razlozi za donošenje IDUPU „Radeljević-Libertas“ te s tim u vezi IDPPUGD i IDGUPGD, ciljevi, programska polazišta te obuhvat plana utvrđeni su u Nacrtu odluke o izradi IDUPU „Radeljević-Libertas“ te s tim u vezi IDPPUGD i IDGUPGD.

U članku 3. Nacrta odluke o izradi IDUPU „Radeljević-Libertas“ te s tim u vezi IDPPUGD i IDGUPGD navedeni su sljedeći razlozi za donošenje Plana:

Nakon donošenja UPU-a „Radeljević-Libertas“ izmijenile su se društveno-gospodarske okolnosti, te s tim u skladu stavovi i pomišljanja o realizaciji pojedinih zahvata unutar obuhvata UPU-a, iz čega proizlazi potreba redefiniranja pojedinih planskih postavki za predmetno područje.

Razlozi za pokretanje izrade Izmjena i dopuna UPU-a „Radeljević – Libertas“ te s tim u vezi Izmjena i dopuna PPU-a Grada Dubrovnika i Izmjena i dopuna GUP-a Grada Dubrovnika su:

* usklađenje sa Zakonom,
* izmjene planskih rješenja te revidiranje uvjeta gradnje i uređenja područja obuhvata u tekstualnom i grafičkom dijelu radi usklađenja sa smjernicama definiranih strateškim gradskim projektima, dokumentima, podlogama i studijama iz članka 7. Nacrta odluke o izradi, a u cilju stvaranja preduvjeta za realizaciju suvremene gradske poslovne zone sukladno novim društveno-gospodarskim okolnostima,
* usklađenje sa smjernicama Konzervatorske podloge za kontaktnu zonu svjetskog dobra Starog grada Dubrovnika,
* revidiranje statusa kulturne baštine unutar obuhvata zone „Libertas“ sukladno stvarnim podacima i stanju na terenu,
* revidiranje i poboljšanje infrastrukturnih i drugih uvjeta,
* ispravak tehničkih pogrešaka.

Ciljevi i programska polazišta su dani u članku 6., Nacrta odluke o izradi IDUPU „Radeljević-Libertas“ te s tim u vezi IDPPUGD i IDGUPGD, a to su:

* revidiranje urbanističkih parametara i uvjeta gradnje sukladno stanju na terenu i novim stručnim spoznajama artikuliranima u stručnim studijama, podlogama i dokumentima iz članka 7. Nacrta odluke o izradi, na način da se daju smjernice za izgradnju novih struktura koje će unaprijediti modele i tipove buduće gradnje uz povećanje udjela visokog zelenila na česticama, odnosno očuvati ambijentalne karakteristike prostora i ostvariti harmoničan sklad cjeline,
* omogućavanje realizacije planom predviđenih sadržaja uz unaprjeđenje planirane infrastrukturne mreže unutar obuhvata,
* formiranje novih javnih i hortikulturno uređenih površina,
* osiguranje planskih preduvjeta za realizaciju gradskih projekata.

Izmjene i dopune čiji su razlozi navedeni u 3. stavku ovog članka te ciljevi i programska polazišta u prethodnom stavku ovoga članka, jedine su izmjene i dopune koje će se provesti Izmjenama i dopunama UPU-a „Radeljević-Libertas“ te s tim u vezi Izmjenama i dopunama PPU-a Grada Dubrovnika i Izmjenama i dopunama GUP-a Grada Dubrovnika pa se zahtjevi i primjedbe izvan ovako utvrđenog opsega neće razmatrati niti će se mijenjati druga rješenja u tekstualnom i grafičkom dijelu predmetnih planova.

**III.**

U cilju utvrđivanja vjerojatno značajnog utjecaja na okoliš Upravni odjel za urbanizam, prostorno planiranje i zaštitu okoliša zatražio je mišljenja tijela određenih posebnim propisima navedenih u Prilogu I. ove Odluke. Zaprimljena su slijedeća mišljenja:

* Dubrovačko-neretvanska županija, Upravni odjel za zaštitu okoliša i komunalne poslove (KLASA:351-01/22-01/16, URBROJ:2117-09/2-22-04, zaprimljeno 17. ožujka 2022.) daje mišljenje da za planirane IDUPU „Radeljević-Libertas“ te s tim u vezi IDPPUGD i IDGUPGD nije potrebno provesti stratešku procjenu utjecaja na okoliš. Sagledavajući Nacrt Odluke o izradi IDUPU „Radeljević-Libertas“ te s tim u vezi IDPPUGD i IDGUPGD, obuhvat, razloge, ciljeve i programska polazišta te ostale podatke vezane za izradu IDUPU „Radeljević-Libertas“, IDPPUGD i IDGUPGD, razmatrajući mogući utjecaj planskih izmjena na sastavnice okoliša mišljenja su da će se ugradnjom mjera ograničenja za izgradnju novih struktura u provedbene odredbe istih planova, proizašlih iz analiza stručnih studija navedenih u članku 7. Nacrta Odluke o izradi IDUPU „Radeljević-Libertas“ te s tim u vezi IDPPUGD i IDGUPGD, s ciljem unaprjeđenja kvalitete života građana, urbane mobilnosti uz uvjet sigurnosti pješaka, formiranja zelene infrastrukture urbanog prostora s visokim zelenilom radi održavanja povoljnih mikroklimatskih uvjeta, tj smanjenja efekta toplinskih otoka te mjera zaštite krajobraznih vrijednosti, izbjeći mogućnost značajnog negativnog utjecaja predmetnih planskih izmjena na okoliš.
* Zavod za prostorno uređenje Dubrovačko-neretvanske županije (KLASA:350-03/22-01/03, URBROJ:2117/1-21/1-22-02, zaprimljeno 23. ožujka 2022.) smatra da nije potrebno provesti stratešku procjenu utjecaja na okoliš IDUPU „Radeljević-Libertas“ te s tim u vezi IDPPUGD i IDGUPGD jer se radi o planu lokalne razine kojim se, sukladno Zakonu o prostornom uređenju utvrđuju detaljniji uvjeti provedbe zahvata u prostoru i detaljnija podjela područja na prostorne cjeline s obzirom na namjenu i pripadajuće sadržaje utvrđene prostornim planom višeg reda, te se ovim izmjenama i dopunama UPU-a ne daje okvir za zahvate koji bi podlijegali strateškoj procjeni utjecaja na okoliš.
* Dubrovačko-neretvanska županija, Upravni odjel za prostorno uređenje i gradnju (KLASA:350-01/22-10/000058, URBROJ:2117-23-1/8-22-0002, zaprimljeno 28. ožujka 2022.) daje mišljenje da su temeljem dostavljenog zahtjeva zatražili mišljenje Zavoda za prostorno uređenje Dubrovačko-neretvanske županije koje nam je dostavljeno pod KLASA:350-03/22-01/03, URBROJ:2117/1-21/1-22-02 od 22. ožujka 2022.
* Hrvatske vode, Vodnogospodarski odjel za slivove južnog Jadrana (KLASA:351-02/22-01/0000078, URBROJ:374-24-1-22-2, zaprimljeno 30. ožujka 2022.) daju mišljenje kako prilikom izrade Izmjena i dopuna predmetnog plana nema potrebe za provedbom procedure strateške procjene utjecaja na okoliš uz poštivanje propisanih smjernica za njihovu izradu kao i do sada prihvaćena rješenja vezana uz korištenje voda kao i uz zaštitu površinskih i podzemnih voda te priobalnog mora prema važećem PP Dubrovačko-neretvanske županije.

**IV.**

Odluka kojom se utvrđuje da nije potrebno provesti stratešku procjenu utjecaja IDUPU „Radeljević-Libertas“ te s tim u vezi IDPPUGD i IDGUPGD na okoliš, donesena je na temelju procjene mogućih značajnih utjecaja Plana na okoliš, kao i na temelju pribavljenih mišljenja.

Naime, unutar predloženih izmjena i dopuna nalaze se već izgrađeni sadržaji i konzumirani prostori koje je potrebno uskladiti sa izmijenjenim društveno-gospodarskim okolnostima i novom vlasničkom strukturom te s tim u skladu sa stavovima i promišljanjima o realizaciji pojedinih zahvata unutar obuhvata UPU-a.

Važeći Plan se temelji na stručnim podlogama koje su bile dostupne za vrijeme izrade UPU-a „Radeljević – Libertas“. U međuvremenu su izrađene dodatne stručne studije, podloge i dokumenti koje je potrebno sagledati i na temelju istih ispitati mogućnosti revizije i unaprjeđenja planirane infrastrukturne mreže unutar obuhvata.

Početkom 2021. izmijenjeni su PPU Grada Dubrovnika i GUP Grada Dubrovnika, te je ujedno usvojena Odluka o izradi izmjena i dopuna PPU-a i GUP-a Grada Dubrovnika u cilju,

uz ostalo, uvrštenja kontaktne (buffer) zone dobra svjetske baštine Starog grada Dubrovnika, usklađenja sa smjernicama Konzervatorske podloge za kontaktnu zonu dobra svjetske baštine Starog grada Dubrovnika te planiranja sadržaja od interesa za Grad Dubrovnik sa svrhom stvaranja planskih preduvjeta za realizaciju gradskih projekata. Integracijom navedene podloge u IDUPU „Radeljević – Libertas“ te s tim u vezi IDPPUGD i IDGUPGD unaprijediti će se planska rješenja s ciljem zaštite kulturne baštine i kulturnog krajobraza predmetnog područja.

Obuhvat plana se ne nalazi u području ekološke mreže niti unutar zaštićenih područja temeljem Zakona o zaštiti prirode („Narodne novine", broj 80/13, 15/18, 14/19 i 127/19) te nije bilo osnove za provedbu prethodne ocjene prihvatljivosti IDUPU „Radeljević – Libertas“ te s tim u vezi IDPPUGD i IDGUPGD za ekološku mrežu.

Jednako tako, Upravni odjel za zaštitu okoliša i komunalne poslove Dubrovačko-neretvanske županije dostavio je mišljenje da za planiranu izradu IDUPU „Radeljević – Libertas“ te s tim u vezi IDPPUGD i IDGUPGD nije potrebno provesti postupak strateške procjene utjecaja na okoliš.

Mišljenje da za planiranu izradu IDUPU „Radeljević – Libertas“ te s tim u vezi IDPPUGD i IDGUPGD nije potrebno provesti stratešku procjenu utjecaja na okoliš dao je Zavod za prostorno uređenje Dubrovačko-neretvanske županije kao i Hrvatske vode Vodnogospodarski odjel za slivove južnog Jadrana.

Slijedom svega navedenog zaključeno je da uz planiranu ugradnju dodatnih mjera zaštite okoliša u provedbene odredbe planova, a posebno mjera očuvanja krajobraznih vrijednosti, kao i mjera zaštite i očuvanja kulturne baštine i kulturnog krajobraza nije potrebno provesti stratešku procjenu utjecaja na okoliš za planiranu izradu IDUPU „Radeljević – Libertas“ te s tim u vezi IDPPUGD i IDGUPGD.

**V.**

Upravni odjel za urbanizam, prostorno planiranje i zaštitu okoliša će sukladno članku 160. Zakona o zaštiti okoliša i članku 5. Uredbe o informiranju javnosti i zainteresirane javnosti u pitanjima zaštite okoliša („Narodne novine“ broj 64/08 i 80/13) po donošenju ove Odluke o istoj informirati javnost putem mrežnih stranica Grada Dubrovnika.

**VI.**

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 351-01/20-01/01

URBROJ:2117-1-01-22-31

Dubrovnik, 20. travnja 2022.

Gradonačelnik:

**Mato Franković**, v. r .

----------------------------

**73**

Temeljem članka 5. Uredbe o postupku dvanja koncesijskog odobrenja na pomorskom dobru (“Narodne novine” br. 36/04,63/08,133/13 i 63/14) i članka 48. Statuta Grada Dubrovnika (“Službeni glasnik Grada Dubrovnika” br.2/21) uz prethodnu potvrdu Dubrovačko-neretvanske županije KLASA: 342-02/22-01/28 UR.BROJ:2117-08/1-22-4 od dana 8. travnja 2022. Gradonačelnik Grada Dubrovnika donio je

**Izmjene i dopune Godišnjeg plana upravljanja pomorskim dobrom**

**na području Grada Dubrovnika za 2022. godinu**

 Članak 1.

U Godišnjem planu upravljanja pomorskim dobrom na području Grada Dubrovnika za 2022. godine (“Službeni glasnik Grada Dubrovnika”, broj 2/22) u članku 9.stavku 1. riječi “objave Plana u Službenom glasniku Grada Dubrovnika” brišu se i zamjenjuju riječima “stupanja na snagu ovog Godišnjeg plana”.

U članku 9. Godišnjeg plana briše se stavak 3 .

 Članak 2.

U članku 11. Godišnjeg plana briše se stavak 1.

Članak 3.

Sve ostale odredbe Godišnjeg plana ostaju nepromijenjene.

Članak 4.

Ove izmjene i dopune Godišnjeg plana stupaju na snagu osmog dana od dana objave u “Službenom glasniku Grada Dubrovnika”.

KLASA: 342-01/22-01/01
URBROJ: 2117/1-01-22-09
Dubrovnik, 10. svibnja 2022.

Gradonačelnik:

**Mato Franković**, v. r .

----------------------------